|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 103. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gospodarenje otpadom** – sat učenja novih nastavnih sadržaja | | | | | |
| CILJ SATA: Osvijestiti važnost odgovornoga odnosa prema prirodi. | | | | | |
| ISHODI UČENJA: PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učenici promatraju videozapis o recikliranju otpada (poveznica: <https://www.youtube.com/watch?v=ZHag43xzy3I> ). Razgovaramo: Kako vam se svidio video? Koja vam se zanimljivost najviše svidjela? Koja vas je najviše iznenadila? Što je recikliranje? Što sve možemo reciklirati? Zašto je dobro reciklirati?  Najava nastavne jedinice.  Promatramo fotografiju u udžbeniku (str. 120). Opisujemo je i razgovaramo: Što prikazuje fotografija? Čime se bavi žena na fotografiji? Po čemu to zaključujete?  Čitamo intervju s uspješnim vlasnicima jedne hrvatske tvrtke za zbrinjavanje bezopasnoga otpada u udžbeniku (str. 120). Razgovaramo o pročitanome: Što smo čitali? Što je intervju? Na koje je načine mogao biti prikazan ovaj razgovor? Čime se bave ljudi u ovoj tvrtki? Što je gospodarenje otpadom? Što je potaknulo vlasnike na osnivanje takve tvrtke? Kako su vlasnicima pomogli suradnici iz drugih država? Koje poslove vlasnici rade u svojoj tvrtki? Zašto su vlasnici tvrtke na početku imali dvoje zaposlenih, a sada ih imaju sedmero? Što su vlasnici istaknuli da je bitno za održavanje dobre suradnje? Što to znači? Ima li u našemu mjestu neka slična tvrtka? Koja? Znate li sličnu tvrtku koja se nalazi u nekome drugom mjestu? Koju? Zašto su takve tvrtke važne za okoliš? Kako osnivanje takvih tvrtki utječe na život ljudi? Kako vi gospodarite otpadom kod kuće?  Čitamo pojmovnik u udžbeniku (str. 120). Dodatno objašnjavamo pojmove.  Učiteljica/učitelj zapisuje na ploču naslov, a učenici ga pišu u svoju bilježnicu. Učenici prepisuju pojmovnik u svoju bilježnicu.  Razgovaramo: Zašto razvrstavamo otpad? Što je recikliranje?  Učiteljica/učitelj priprema fotografije različitoga otpada i crta na ploču kontejnere za razvrstavanje otpada. Učenik izvlači fotografiju, imenuje otpad na fotografiji i smješta ga u odgovarajući kontejner.  Učenici u bilježnicu odgovaraju na pitanja (1. – 7.) iz udžbenika (str. 121). Učiteljica/učitelj obilazi učenike, pomaže im i dodatno objašnjava.  Učiteljica/učitelj čita učenicima kratku priču (v. prilog). Razgovaramo o priči i pokrećemo raspravu. Učenici se dijele u dvije skupine. Jedna skupina treba zastupati Karlovo razmišljanje i ponašanje, a druga Ivanovo. Iznosimo razmišljanja, argumente i stavove te provodimo raspravu. | | računalo  F, I: razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  F, I: razgovor  fotografije  bilježnica  udžbenik  I: pisanje  F, I: razgovor | OŠ HJ C.4.2.  uku A.2.4.  osr A.2.3.  odr C.2.3.  OŠ HJ C.4.2.  pod B.2.3.  pod C.2.1.  pod C.2.1.  odr C.2.3.  odr C.2.3.  osr B.2.4.  uku A.2.1.  goo C.2.1.  OŠ HJ A.4.1. | PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2. |
| PLAN PLOČE  GOSPODARENJE OTPADOM  Gospodarenje otpadom – skupljanje, prijevoz, recikliranje i zbrinjavanje  otpada kao i održavanje prostora za prikupljanje otpada. | | | | DOMAĆA ZADAĆA  Donijeti materijale za izradu novih predmeta (kartonske kutijice, papir, čepove, boce…). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u oblikovanju rečenica kod izražavanja vlastitoga mišljenja. | | Učenik s ubrzanim govorno-jezičnim razvojem može osmisliti i dizajnirati znak za zaštitu okoliša. | | | |

Donijeti plastičnu i platnenu vrećicu.

PRILOG

Karlo i Ivan najbolji su prijatelji. Jako se dobro slažu i imaju mnogo zajedničkih interesa. Obojica vole trčanje, hokej, voćne sokove i društvene igre. Prošle subote Ivan je došao Karlu. Igrali su društvene igre. Odlično su se zabavljali. Međutim, Ivan se jako iznenadio zbog nekih situacija koje su se dogodile toga dana. Naime, Ivan je u jednome trenutku bio žedan i zamolio je Karla čašu vode. Karlo je otišao u kuhinju i prvo je otvorio slavinu. Voda je cijelo vrijeme tekla dok je Karlo pronašao odgovarajuću čašu i usput potražio čips kako bi počastio prijatelja. Tek onda je natočio vodu i odnio je Ivanu. Ivan je bio siguran da se Karlo zbunio i zabunom ostavio otvorenu slavinu. Međutim, kad su dječaci završili s igrom i pojeli čips, Ivan je odlučio pomoći Karlu s pospremanjem. Uzeo je vrećicu u kojoj je bio čips i papirić na kojemu su zapisivali rezultate igre te ih htio baciti. Pitao je Karla gdje se nalazi kanta za otpad. Karlo mu je rekao da je kanta u kuhinji kod prozora. Ivan je otišao u kuhinju i tamo vidio samo jednu kantu. Nije znao kako da u jednoj kanti razvrsta otpad koji je donio. Karlo je vidio kako je Ivan zastao kad je ugledao kantu i rekao mu da samo sve baci u tu kantu. Ivan je bacio sve u kantu, ali je rekao Karlu kako se u njegovu domu otpad razvrstava. Karlo mu je odgovorio kako to oduzima previše vremena.