|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 104. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gospodarenje otpadom** – sat vježbanja i ponavljanja | | | | | |
| CILJ SATA: Osvijestiti važnost odgovornoga odnosa prema prirodi. | | | | | |
| ISHODI UČENJA: PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj donosi plastičnu i platnenu vrećicu. Opisujemo vrećice i uspoređujemo ih. Razgovaramo: Po čemu su vrećice slične? Po čemu se razlikuju? Koja je njihova namjena? Što mislite, u kojoj bismo vrećici mogli ponijeti više predmeta? Zašto? U kojoj bi vrećici bilo sigurnije nositi teške predmete? Zašto? Koja je vrećica bolja za očuvanje prirode? Zašto?  Najava nastavne jedinice.  Učenici su podijeljeni u parove. Svaki par izrađuje novi uporabni predmet od materijala koje su učenici donijeli (kartonske kutijice, papir, čepove, boce…). Kad većina parova završi s izradom, učenici trebaju osmisliti reklamu za svoj predmet i njome predstaviti taj predmet ostalim učenicima.  Učenici rješavaju 8. i 9. zadatak u udžbeniku (str. 121 i 122). Učiteljica/učitelj obilazi učenike, pomaže im i dodatno objašnjava. Zadatak u udžbeniku (str. 122) učenici rješavaju djelomično (zapisuju postupak i pretpostavku). Zadatak će završiti praćenjem pokusa.  Učenici su podijeljeni u skupine. Učiteljica čita zadatke, a učenici u određenome vremenu trebaju riješiti zadatak. Nakon svakoga riješenog zadatka čitamo rješenja te bodujemo odgovore. Odgovori skupina boduju se od 1 do 4 boda – 1 bod ide skupini koja je nabrojila najmanje, a 4 boda skupini koja je nabrojila najviše odgovora.  Primjeri zadataka:  ‒ U tri minute navedite što više postupaka kojima ljudi zagađuju okoliš.  ‒ U jednoj minuti objasnite što znači gospodariti otpadom.  ‒ U dvije minute navedite što više otpada koji možemo baciti u spremnik za plastiku. | | vrećice  F, I: razgovor  P  različiti materijali  F: usmeno izlaganje  udžbenik  I: pisanje  S  pisanje | osr B.2.2.  odr C.2.3.  osr B.2.4.  uku D.2.2.  uku A.2.3.  osr A.2.3.  pod A.2.1.  uku A.2.1.  osr B.2.4. | PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2. |
| PLAN PLOČE  GOSPODARENJE OTPADOM – PONAVLJANJE | | | | DOMAĆA ZADAĆA  Učenici mogu riješiti zadatke u udžbeniku (str. 123). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 9. zadatka u udžbeniku. | | Učenik s ubrzanim govorno-jezičnim razvojem može istražiti što je zeleno gospodarstvo. | | | |