|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 16. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Životni uvjeti** – sat provjere znanja | | DOS: [*Životni uvjeti*](https://hr.izzi.digital/DOS/54720/54758.html) | | | |
| CILJ SATA: Provjeriti stečena znanja o životnim uvjetima. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere, mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja: Koji su osnovni životni uvjeti? Zbog čega je čovjeku potrebna hrana? Zbog čega je čovjeku potreban zrak? Kako su živa bića povezana s neživom prirodom? Objasnite. Što je tlo? Od čega se sastoji? Koje vrste tla postoje? Koja su svojstva tla? Zašto je plodnost važno svojstvo tla? Koje je tlo najplodnije? Na koji način živa bića utječu na tlo? Što je zrak? Od kojih se plinova sastoji zrak? Kojega plina u zraku ima najviše? Kojega još plina u zraku ima mnogo? Od čega se još zrak sastoji, osim dušika i kisika? Koja su svojstva zraka? Za što je živim bićima potreban zrak? Što živa bića trebaju za disanje? Kako ljudi onečišćuju zrak? Koja su agregatna stanja vode? Gdje se sve voda nalazi na Zemlji? Kakvu vodu ljudi upotrebljavaju za piće? Koja su svojstva vode pri sobnoj temperaturi? Što je vrelište vode? Koja je temperatura vrelišta vode? Što se s vodom događa pri temperaturi od 0°C? Kako nazivamo tu temperaturu? Zašto je važno brinuti se o očuvanju čistoće vode? Kako voda kruži u prirodi? Što je Sunce? Kakvo je Sunce? U kojemu obliku Sunčeva energija dolazi na Zemlju? Za što je živim bićima potrebna toplina? Čemu služi svjetlost? Zašto postoje različita godišnja doba? Zašto se katkad moramo zaštititi od Sunčevih zraka? Kada je Sunčevo zračenje opasno? Kako se možemo zaštititi od Sunca? Kako ljudi iskorištavaju Sunčevu energiju?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1. |
| PLAN PLOČE | | | | DOMAĆA ZADAĆA  Donijeti zemljovid Republike Hrvatske. | |

Pripremiti papire s naslovima (*Nizinski zavičaj, Brežuljkasti zavičaj, Gorski zavičaj, Primorski zavičaj*) te umnožiti nastavni listić.