|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 17. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Prirodna obilježja Republike Hrvatske** – sat učenja novih nastavnih sadržaja | | DOS:[*Nizinska Hrvatska – smještaj, reljef, podneblje*](https://hr.izzi.digital/DOS/54720/55501.html) | | | |
| CILJ SATA: Upoznati prirodna obilježja Republike Hrvatske. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Igramo igru *Naučili smo*… Učenici su podijeljeni u četiri skupine. Svaka skupina dobiva papir s naslovom (*Nizinski zavičaj, Brežuljkasti zavičaj, Gorski zavičaj, Primorski zavičaj*). Učenici se trebaju prisjetiti nastavnih sadržaja usvojenih u trećemu razredu. Svaka skupina mora osmisliti i napisati rečenicu povezanu s naslovom na papiru. Kad napišu rečenicu, papiri se izmjenjuju u smjeru kazaljke na satu. Nakon što svaka skupina napiše barem dvije rečenice o zadanoj temi, igra se zaustavlja i provjeravamo napisano.  Najava nastavne jedinice.  Razgovaramo: Po čemu se sve mogu razlikovati zavičaji u Republici Hrvatskoj? Kojemu zavičaju pripada mjesto u kojemu živimo? Po čemu znamo da je to navedeni zavičaj?  Promatramo geografsku kartu Hrvatske u udžbeniku (str. 42 i 43) i čitamo rečenice zapisane iznad i pokraj geografske karte (str. 43). Razgovaramo: Koje su prirodne cjeline u Republici Hrvatskoj? Pokažite ih na geografskoj karti.  Promatramo fotografije oko geografske karte u udžbeniku. Uspoređujemo ih i razgovaramo: Što je prikazano na fotografijama oko geografske karte? Koja mjesta prepoznajete? Koje fotografije pripadaju Primorskoj Hrvatskoj? Koja nam prirodna obilježja to potvrđuju?  Učenici boje kvadratiće unutar fotografija bojom kojom je taj prirodni oblik prikazan na geografskoj karti.  Učiteljica/učitelj zapisuje na ploču naslov, a učenici ga pišu u svoju bilježnicu.  Učiteljica/učitelj dijeli učenicima nastavni listić sa slijepom kartom Republike Hrvatske (v. prilog). Učenici lijepe listić u svoju bilježnicu te na karti na odgovarajućim mjestima zapisuju nazive prirodnih cjelina Republike Hrvatske.  Učenici rješavaju zadatak u udžbeniku (str. 44). Učiteljica/učitelj obilazi učenike, pomaže im i dodatno objašnjava zadatak.  Učenici mogu riješiti zadatak [*Usporediti slike*](https://hr.izzi.digital/DOS/54720/55501.html#block-1728178)u DOS-u *Nizinska Hrvatska – smještaj, reljef, podneblje*.  Učenici su podijeljeni u parove. Jedan učenik izgovara ime nekoga mjesta, gore, planine, jezera, rijeke ili nizine te prirodne cjeline Republike Hrvatske kojoj pripada, a drugi učenik pokušava pronaći zadano na karti. Nakon što učenik uspješno dođe do rješenja, učenici zamijene uloge. | | S  papiri s naslovima  razgovor  pisanje  F, I: razgovor  udžbenik  F, I: čitanje, razgovor  udžbenik  F, I: razgovor  I  F, I: pisanje  nastavni listić  I: pisanje  udžbenik  I: pisanje  DOS  P  razgovor | goo C.2.1.  uku D.2.2.  osr A.2.1.  uku A.2.1.  uku A.2.1.  ikt A.2.2.  osr B.2.4. | PID OŠ A.4.3.  PID OŠ A.4.3.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4. |
| PLAN PLOČE  PRIRODNA OBILJEŽJA REPUBLIKE HRVATSKE | | | | DOMAĆA ZADAĆA  Učenici mogu riješiti zadatke u udžbeniku (str. 45). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu. | | Učenik s ubrzanim govorno-jezičnim razvojem može istražiti u kojoj prirodnoj cjelini Republike Hrvatske živi najviše stanovnika. | | | |

Pripremiti nekoliko fotografija nizinskoga zavičaja.

