|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 19. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Nizinska Hrvatska – podneblje i živi svijet** – sat učenja novih nastavnih sadržaja | | DOS: [*Nizinska Hrvatska – smještaj, reljef, podneblje*](https://hr.izzi.digital/DOS/54720/55501.html) | | | |
| CILJ SATA: Upoznati podneblje i živi svijet nizinskih krajeva Republike Hrvatske. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 52). Razgovaramo o pročitanome: Što je učitelj objasnio svojim učenicima? U kojemu godišnjem dobu trava zazeleni? Što se dogodilo s rijekom? Kako je djevojčica shvatila učiteljevu rečenicu? Što je poplava? Koje ju vremenske prilike prouzroče? Kako se ljudi mogu obraniti od poplava? Kako se zove pojava suprotna od poplave?  Najava nastavne jedinice.  Čitamo prvi odlomak u udžbeniku (str. 52) te razgovaramo o podneblju Nizinske Hrvatske: Što je podneblje? Kakvo je podneblje Nizinske Hrvatske? Kakva su ljeta, a kakve zime u Nizinskoj Hrvatskoj? Koje oborine možemo vidjeti zimi, a koje ljeti?  Čitamo rečenice o živome svijetu u Nizinskoj Hrvatskoj u udžbeniku (str. 52). Promatramo fotografiju listopadne šume u udžbeniku i razgovaramo: Kakve su listopadne šume? Koje listopadne biljke poznajete? Koje biljke rastu u nizinama? Koja stabla rastu na brdima, gorama i brežuljcima? Koje biljke rastu na vrhovima gora? Koja su od navedenih stabala vazdazelena? Koje životinje žive u Nizinskoj Hrvatskoj?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Promatramo fotografije i čitamo zanimljivost o hrastu lužnjaku u udžbeniku (str. 53). Razgovaramo: Što utječe na izgled listopadnih šuma? Kako listopadne šume izgledaju tijekom zimskih mjeseci, a kako tijekom proljeća? Koje vrste hrasta rastu u Nizinskoj Hrvatskoj? Na kakvu staništu raste hrast lužnjak? Koji se dijelovi hrasta nalaze iznad površine zemlje? Kako se naziva hrastov plod? Kako izgleda žir? Kakva je hrastova kora?  Učenici rješavaju zadatke u udžbeniku (str. 53). Učiteljica/učitelj obilazi učenike, pomaže im i dodatno objašnjava.  Učenici mogu pročitati [rečenice o podneblju](https://hr.izzi.digital/DOS/54720/55501.html#block-1736823) Nizinske Hrvatske u DOS-u *Nizinska Hrvatska – smještaj, reljef, podneblje*.  Čitamo tekst o prirodnoj baštini u udžbeniku (str. 56). Gledamo videozapis o Lonjskome polju (poveznica: [https://youtu.be/uiJOl5 FCeSw](https://youtu.be/uiJOl5%20FCeSw)). Promatramo fotografiju Lonjskoga polja i razgovaramo: Što je prikazano na fotografiji? Što znači da je Lonjsko polje zaštićeno? Zašto ljudi zaštićuju određena područja na Zemlji? Što se sve nalazi na području ovoga parka prirode? Što mislite, čime se bave ljudi na ovome području? Zašto? Je li tlo na području Lonjskoga polja plodno? Objasnite. Kako se zove selo koje se nalazi u Lonjskome polju? Po čemu je poznato selo Čigoč?  Učenici samostalno čitaju zanimljivosti o rodama te rješavaju zadatak ispod zanimljivosti (str. 56).  Učenici su podijeljeni u parove. Promatraju ilustracije biljaka i životinja u udžbeniku (str. 52). Jedan učenik opisuje neku biljku ili životinju, a drugi treba prepoznati kojoj biljci ili životinji odgovara opis te je imenovati. Kad učenik pogodi opisanu biljku ili životinju, učenici zamijene uloge. | | udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  udžbenik  F, I: čitanje, razgovor  udžbenik  I: pisanje  DOS  udžbenik  F, I: čitanje  videozapis  računalo  F, I: razgovor  udžbenik  I: čitanje, pisanje  P  udžbenik  razgovor | OŠ HJ A.4.3.  odr A.2.2.  odr A.2.2.  odr A.2.2.  uku A.2.1.  ikt A.2.2.  odr A.2.1.  odr C.2.3.  osr B.2.4. | PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ B.4.1.  PID OŠ A.4.1.  PID OŠ B.4.2.  PID OŠ A.4.1. |
| PLAN PLOČE  NIZINSKA HRVATSKA – PODNEBLJE I ŽIVI SVIJET  U Nizinskoj Hrvatskoj prevladava umjereno toplo podneblje.  Biljke: hrast, jasen, topola, grab, bukva, jela.  Životinje: jelen, košuta, srna, divlja svinja, fazan, roda, šaran. | | | | DOMAĆA ZADAĆA  Učenici mogu riješiti zadatke u udžbeniku (str. 57). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u opisivanju biljaka i životinja u udžbeniku (str. 52). | | Učenik s ubrzanim govorno-jezičnim razvojem može istražiti koji su parkovi prirode u Nizinskoj Hrvatskoj. | | | |

Pripremiti papire s naslovima (*Smještaj i reljef Nizinske Hrvatske*, *Podneblje Nizinske Hrvatske*, *Živi svijet Nizinske Hrvatske*).