|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 1. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Uvodni sat** – sat učenja novih nastavnih sadržaja | | DOS: *Pogled u svijet 4* | | | |
| CILJ SATA: Razvijati zanimanje učenika za sadržaje Prirode i društva. | | | | | |
| ISHODI UČENJA: | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Mislim da ću naučiti*. Učenici u svoju bilježnicu u četiri minute trebaju zapisati što misle da će naučiti ili što bi željeli naučiti iz Prirode i društva u četvrtome razredu.  Svaki učenik odabire rečenicu ili pojam koji će podijeliti s ostatkom razreda. Učenici iznose svoja razmišljanja.  Najava nastavne jedinice.  Promatramo naslovnice udžbenika, opisujemo ih i uspoređujemo. Čitamo naziv udžbenika te zaključujemo da ćemo se prvo koristiti udžbenikom na kojemu su slova napisana plavom bojom jer je to prvi dio udžbeničkoga kompleta.  Razgovaramo o uvodnim stripovima, analiziramo jedan strip odabran slučajnim otvaranjem stranice udžbenika.  Uočavamo istaknute riječi u tekstu i zaključujemo kako su to bitni pojmovi koje treba upamtiti.  Učiteljica/učitelj objašnjava učenicima kako mogu pristupiti IZZI digitalnim sadržajima udžbenika putem *web* stranice ili putem QR koda u udžbeniku (str. 3).  Čitamo nastavne jedinice zapisane u sadržaju udžbenika. Prema odabiru učenika otvaramo dvije-tri stranice udžbenika te razgovaramo o njima.  Upoznajemo se sa sadržajima koje ćemo naučiti korištenjem prvoga dijela udžbeničkoga kompleta, odnosno tijekom prvoga polugodišta. Čitamo rečenice u udžbeniku (str. 7). Razgovaramo o pročitanome: Što vam se čini najzanimljivije? Što smo od navedenoga već djelomično spominjali prošle godine?  Učenici su podijeljeni u parove. Listaju stranice udžbenika te razgovaraju o njima. Ističu što im se čini najzanimljivije.  Učenici mogu pogledati IZZI digitalne sadržaje povezane s pojedinim nastavnim jedinicama.  Učenici su podijeljeni u parove te uvježbavaju snalaženje u udžbeniku. Jedan učenik izgovara naziv nastavne jedinice, a drugi s pomoću sadržaja pronalazi tu nastavnu jedinicu u udžbeniku. Nakon toga zamijene uloge.  S nekoliko pitanja ponavljamo što smo danas naučili: Kako se nazivaju udžbenici kojima ćemo se koristiti u nastavi Prirode i društva? Koji ćemo se dijelom koristiti tijekom prvoga polugodišta? Što mislite, što će vam biti lako naučiti? Što mislite, oko čega ćete se morati malo više potruditi? Što vam se čini najzanimljivije? | | bilježnica  I: pisanje  F, I: usmeno izlaganje  udžbenici  F, I: čitanje, razgovor  udžbenik  F, I: razgovor  udžbenik  F, I: razgovor  DOS  udžbenik  F, I: čitanje, razgovor  udžbenik  F, I: čitanje, razgovor  P  udžbenik  razgovor  DOS  P  udžbenik  razgovor  praktični rad  F, I: razgovor | osr A.2.3.  uku C.2.3.  ikt A.2.2.  uku A.2.4.  uku C.2.3.  uku A.2.4.  ikt A.2.2.  uku A.2.1.  osr B.2.4.  uku A.2.4.  uku B.2.4.  uku C.2.3.  osr A.2.3. |  |
| PLAN PLOČE  PRIRODA I DRUŠTVO U 4. RAZREDU  + bilježnica | | | | DOMAĆA ZADAĆA  Umotati udžbenik i bilježnicu te napisati svoje ime i prezime na njih. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju u udžbeniku. | | Učenik s ubrzanim govorno-jezičnim razvojem može odabrati nastavnu jedinicu u udžbeniku i ukratko je predstaviti ostalim učenicima. | | | |