|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 21. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Nizinska Hrvatska – naselja i promet** – sat učenja novih nastavnih sadržaja | | DOS: [*Nizinska Hrvatska – naselja i prometna povezanost*](https://hr.izzi.digital/DOS/54720/55502.html) | | | |
| CILJ SATA: Upoznati veća gradska središta nizinske Hrvatske; povezati prirodno-zemljopisne uvjete i podneblje s izgledom naselja. | | | | | |
| ISHODI UČENJA: PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 58). Razgovaramo o pročitanome: Gdje se nalaze likovi u stripu? Kamo putuje obitelj? Zašto? Što je zbunilo dječaka? Koja je razlika između Krapinskih Toplica i Krapinskih toplica? Kojim će prijevoznim sredstvom obitelj stići u Krapinske Toplice?  Najava nastavne jedinice.  Promatramo zemljovid Republike Hrvatske. Tražimo na zemljovidu Krapinske Toplice te razgovaramo kako bismo iz svoga mjesta putovali do Krapinskih Toplica.  Čitamo rečenice u udžbeniku (str. 58). Razgovaramo o pročitanome: Zašto je Nizinska Hrvatska najnaseljeniji dio Republike Hrvatske? Objasnite. Gdje su smješteni najveći gradovi? Zašto? Koji su najveći gradovi Nizinske Hrvatske?  Na zemljovidu tražimo najveće gradove nizinske Hrvatske (Zagreb, Osijek, Slavonski Brod, Velika Gorica, Karlovac, Sisak, Varaždin).  Promatramo fotografije Zagreba i Osijeka u udžbeniku (str. 58). Opisujemo gradove i uspoređujemo ih.  Čitamo rečenice o manjim gradovima i selima u udžbeniku (str. 59). Razgovaramo o pročitanome: Koji su manji gradovi Nizinske Hrvatske? Gdje su smješteni ti gradovi? Zašto navedeni gradovi ne mogu biti veći? Gdje su smještena sela Nizinske Hrvatske? Kako izgledaju sela?  Na zemljovidu tražimo manje gradove nizinske Hrvatske (Krapina, Samobor, Petrinja, Slunj, Daruvar, Pakrac).  Čitamo rečenice o prometnoj povezanosti mjesta Nizinske Hrvatske u udžbeniku (str. 59). Razgovaramo o pročitanome: Koje vrste prometa postoje u Nizinskoj Hrvatskoj? Zašto su naselja Nizinske Hrvatske dobro povezana? U kojim se gradovima nalaze zračne luke? Na kojim se rijekama odvija riječni promet?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici rješavaju zadatke u udžbeniku (str. 60). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Možeš li…*](https://hr.izzi.digital/DOS/54720/55502.html#block-1716866) u DOS-u *Nizinska Hrvatska – naselja i prometna povezanost*.  Promatramo zemljovid Republike Hrvatske. Učiteljica/učitelj izgovara ime nekoga mjesta u Nizinskoj Hrvatskoj. Učenici traže to mjesto na zemljovidu te objašnjavaju kako bismo iz svoga mjesta putovali do zadanoga.  Igramo igru *Preokreni pitanje*. Učiteljica/učitelj pripremi kartice s rečenicama o naseljima i prometu u Nizinskoj Hrvatskoj. Učenik izvlači karticu te postavlja pitanje čiji je odgovor rečenica napisana na kartici. Ostali učenici moraju odgovoriti na postavljeno pitanje.  Učenici mogu riješiti zadatak [*S pomoću zemljovida pronađi i smjesti navedena naselja u tablicu*](https://hr.izzi.digital/DOS/54720/55502.html#block-289714) u DOS-u *Nizinska Hrvatska – naselja i prometna povezanost*. | | udžbenik  F, I: čitanje, razgovor  zemljovid  udžbenik  F, I: čitanje, razgovor  zemljovid  udžbenik  F, I: čitanje, razgovor  udžbenik  F, I: čitanje, razgovor  zemljovid  udžbenik  F, I: čitanje, razgovor  F, I: pisanje  udžbenik  F, I: pisanje  DOS  zemljovid  F, I: razgovor  F, I: razgovor  kartice  DOS | OŠ HJ A.4.4.  uku A.2.4.  goo C.2.1.  odr A.2.2.  goo C.2.1.  odr A.2.2.  goo C.2.1.  uku A.2.1.  ikt A.2.2.  goo C.2.1.  osr A.2.1.  goo C.2.1.  ikt A.2.1. | PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4. |
| PLAN PLOČE  NIZINSKA HRVATSKA – NASELJA I PROMET  Nizinska Hrvatska najnaseljeniji je dio Republike Hrvatske.    Sela:  ‒ velika, smještena uz velike prometnice.  Veliki gradovi: Zagreb, Osijek, Varaždin ‒ smješteni uz velike rijeke i prometnice.  Manji gradovi: Samobor, Petrinja, Daruvar, Slunj. | | | | DOMAĆA ZADAĆA  Učenici mogu riješiti zadatke u udžbeniku (str. 61). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu.  Učiteljica/učitelj može pomoći učeniku s usporenim govorno-jezičnim razvojem u rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti koje autoceste prolaze Nizinskom Hrvatskom.  Učenik s ubrzanim govorno-jezičnim razvojem može istražiti koja su najveća i najmanja naselja u Nizinskoj Hrvatskoj. | | | |

Pripremiti kartice s imenima gradova u Nizinskoj Hrvatskoj te umnožiti nastavni listić sa slijepom kartom.