|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 27. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Nizinska Hrvatska** – sat provjere znanja | | DOS: [*Nizinska Hrvatska*](https://hr.izzi.digital/DOS/54720/55500.html) | | | |
| CILJ SATA: Provjeriti stečena znanja o reljefu, smještaju, podneblju, naseljima, prometnoj povezanosti, gospodarstvu i kulturno-povijesnim znamenitostima Nizinske Hrvatske. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta.; PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja: Gdje se smjestila Nizinska Hrvatska? Kako je nizinski reljef prikazan na zemljovidu? Od čega se sastoji nizinski reljef? Koja je najčešća vrsta tla u Nizinskoj Hrvatskoj? Gdje su obično smještene nizine? Kakve su nizinske rijeke? Što se događa s rijekama zbog velike količine oborina? Što ljudi grade kako bi se zaštitili od poplava? Kakvo je podneblje Nizinske Hrvatske? Kakva su ljeta, a kakve zime u Nizinskoj Hrvatskoj? Koje oborine susrećemo zimi, a koje ljeti? Koje biljke rastu u nizinama? Koja stabla rastu na brdima, gorama i brežuljcima? Koje biljke rastu na vrhovima gora? Koja su od navedenih stabala vazdazelena? Koje životinje žive u Nizinskoj Hrvatskoj? Zašto je Nizinska Hrvatska najnaseljeniji dio Republike Hrvatske? Objasnite. Gdje su smješteni najveći gradovi? Zašto? Koji su najveći gradovi Nizinske Hrvatske? Koji su manji gradovi Nizinske Hrvatske? Gdje su smješteni ti gradovi? Zašto navedeni gradovi ne mogu biti veći? Gdje su smještena sela Nizinske Hrvatske? Kako izgledaju sela? Koje vrste prometa postoje u Nizinskoj Hrvatskoj? Zašto su naselja Nizinske Hrvatske dobro povezana? U kojim se gradovima nalaze zračne luke? Na kojim se rijekama odvija riječni promet? Koje su gospodarske djelatnosti Nizinske Hrvatske? Koja je gospodarska djelatnost najzastupljenija u Nizinskoj Hrvatskoj? Zašto? Koji su važniji kulturno-povijesni spomenici Nizinske Hrvatske? Koji su pučki običaji nizinskoga kraja? Koji su predmeti iz Nizinske Hrvatske pod zaštitom UNESCO-a? Koje znamenite osobe potječu iz Nizinske Hrvatske?  Razgovaramo o poteškoćama u rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.4.1.  PID OŠ A.4.3.  PID OŠ B.4.1.  PID OŠ B.4.2.  PID OŠ B.4.3.  PID OŠ B.4.4.  PID OŠ C.4.1.  PID OŠ C.4.3.  PID OŠ A.4.1.  PID OŠ A.4.3.  PID OŠ B.4.1.  PID OŠ B.4.2.  PID OŠ B.4.3.  PID OŠ B.4.4.  PID OŠ C.4.1.  PID OŠ C.4.3. |
| PLAN PLOČE | | | | DOMAĆA ZADAĆA | |