|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 28. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gorska Hrvatska – smještaj i reljef** – sat učenja novih nastavnih sadržaja | | DOS: [*Gorska Hrvatska – smještaj, reljef, podneblje*](https://hr.izzi.digital/DOS/54720/55510.html) | | | |
| CILJ SATA: Upoznati smještaj i reljef gorskih krajeva Republike Hrvatske. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Promatramo umjetničko djelo Vladimira Varlaja (*Klek*). Opisujemo sliku te imenujemo dijelove reljefa koje uočavamo na slici. Povezujemo sliku sa zavičajem koji prikazuje. Učiteljica/učitelj otkriva učenicima naziv slike te tražimo planinu Klek na zemljovidu Republike Hrvatske.  Najava nastavne jedinice.  Promatramo zemljovid Gorske Hrvatske u udžbeniku (str. 74). Razgovaramo: Koje boje uočavate na zemljovidu Gorske Hrvatske? Koji reljefni oblici prevladavaju u Gorskoj Hrvatskoj?  Čitamo prvi odlomak u udžbeniku (str. 74). Razgovaramo o pročitanome: Gdje se smjestila Gorska Hrvatska? Od kojih se zavičajnih područja sastoji Gorska Hrvatska? Kakav je reljef Gorske Hrvatske? Objasnite.  Promatramo fotografiju Velebita u udžbeniku (str. 74) te čitamo tekst pokraj. Razgovaramo: Kako izgledaju vrhovi gora? Po čemu se vrhovi planina razlikuju od vrhova gora? Kakve su rijeke u Gorskoj Hrvatskoj? Koje rijeke teku Gorskom Hrvatskom? Kakve su rijeke ponornice? Koja se jezera nalaze u Gorskoj Hrvatskoj? Koja se planina nalazi u Gorskoj Hrvatskoj? Jeste li kada posjetili Gorsku Hrvatsku? U kojemu ste mjestu bili? Što ste tamo vidjeli?  Promatramo zemljovid Republike Hrvatske. Tražimo na zemljovidu rijeke, gore i planine Gorske Hrvatske te Plitvička jezera.  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici rješavaju zadatke u udžbeniku (str. 75 i 76). Učiteljica/učitelj obilazi učenike, pomaže im i dodatno objašnjava.  Učenik može pročitati rečenice o zavičajnim područjima gorskih krajeva te riješiti zadatak [*Poveži pojmove*](https://hr.izzi.digital/DOS/54720/55510.html#block-1728758) u DOS-u *Gorska Hrvatska – smještaj, reljef, podneblje*.  Igramo igru *Pronađi na zemljovidu*. Učiteljica/učitelj odabire na zemljovidu neko mjesto iz Gorske Hrvatske (grad, rijeku, nizinu, polje…). Učenici dobivaju nekoliko zemljovida te postavljaju pitanja kako bi otkrili koje je mjesto odabrala učiteljica / odabrao učitelj. U nastavku igre jedan učenik odabire mjesto na zemljovidu, a ostali učenici postavljaju pitanja i pokušavaju otkriti mjesto koje je učenik odabrao.  Igramo igru točno-netočno. Učiteljica/učitelj izgovara rečenice u vezi sa smještajem i reljefom Gorske Hrvatske. Kad je izgovorena rečenica točna, učenici moraju stajati. Kad je izgovorena rečenica netočna, učenici moraju čučnuti.  Učenici mogu pogledati [fotografije gorskih krajeva i pročitati rečenice uz fotografije](https://hr.izzi.digital/DOS/54720/55510.html#block-1728931) u DOS-u *Gorska Hrvatska – smještaj, reljef, podneblje*. | | reprodukcija  F, I: razgovor  zemljovid  udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  zemljovid  F, I: razgovor  F, I: pisanje  udžbenik  I: pisanje  DOS  zemljovid  F, I: razgovor  F, I: razgovor  DOS | OŠ LK C.4.2.  osr B.2.2.  osr A.2.1.  uku A.2.4.  osr A.2.1.  uku A.2.1.  ikt A.2.2.  osr A.2.1.  osr A.2.1.  OŠ TZK D.4.2.  ikt A.2.2. | PID OŠ A.4.3.  PID OŠ B.4.4.  PID OŠ A.4.3.  PID OŠ A.4.3.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3. |
| PLAN PLOČE  GORSKA HRVATSKA – RELJEF I SMJEŠTAJ  Gorska Hrvatska smjestila se između Nizinske i Primorske Hrvatske.  Gorski reljef: gore, planine i polja među njima.  Dva zavičajna područja: Gorski kotar i Lika. | | | | DOMAĆA ZADAĆA  Učenici mogu riješiti zadatke u udžbeniku (str. 77). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 6. zadatka u udžbeniku. | | Učenik s ubrzanim govorno-jezičnim razvojem može istražiti koliko rijeka ponornica teče gorskim krajevima. | | | |

Ispisati kartice s dijelovima rečenica.