|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 3. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Dio sam zajednice – moja prava i dužnosti** – sat učenja novih nastavnih sadržaja | | | | | |
| CILJ SATA: Osvijestiti pripadnost zajednici te utvrditi prava i dužnosti učenika. | | | | | |
| ISHODI UČENJA: PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo uvodnu ilustraciju u udžbeniku (str. 12). Razgovaramo: Po čemu se tekst na mobilnim uređajima razlikuje? U kojoj biste grupi željeli biti? Zašto? Što mislite, kako se osjeća djevojčica Iva nakon događaja opisanoga na prvome zaslonu? Kako se osjeća djevojčica Iva nakon što su je učenici uključili u grupu? Kako se vi osjećate kad pripadate nekoj skupini? Kako se osjećate kad ne pripadate nekoj skupini? Objasnite.  Najava nastavne jedinice.  Razgovaramo: Kojoj zajednici vi pripadate? Kako se osjećate kad nakon ljetnih praznika ponovno vidite svoje prijatelje iz razreda? Viđate li neke prijatelje iz razreda i tijekom školskih praznika? Na koji se način družite?  Čitamo tekst u udžbeniku (str. 12). Razgovaramo o pročitanome: Što znači da je čovjek društveno biće? Zašto je čovjeku potrebno društvo? Kako je čovjek povezan s drugim ljudima? Po čemu se ljudi međusobno razlikuju, a po čemu su slični? Što su dječja prava? Koja dječja prava znate? Navedite primjer poštovanja dječjih prava. Kako ljudi ne poštuju ljudska prava? Što biste učinili kad biste vidjeli da netko ne poštuje dječja prava? Zašto je važno poštovati ljudska prava?  Čitamo tekst o UNICEF-u u udžbeniku (str. 13). Razgovaramo: Što je UNICEF? Kada obilježavamo Međunarodni dan djeteta? Na koji bismo ga način mogli obilježiti?  Razgovaramo o dužnostima: Što su dužnosti? Po čemu se prava razlikuju od dužnosti? Koje dužnosti imate u školi? Koje su vaše dužnosti u obitelji?  Učiteljica/učitelj zapisuje na ploču naslov i nekoliko ključnih rečenica, a učenici ih zapisuju u svoju bilježnicu.  Učenici rješavaju 1., 2., 3. i 5. zadatak u udžbeniku (str. 13 i 14). Učiteljica/učitelj obilazi učenike, pomaže im i dodatno objašnjava.  Čitamo 4. zadatak u udžbeniku i usmeno odgovaramo na pitanja.  Odmaramo se od učenja izvodeći vježbe istezanja.  Učenici su podijeljeni u parove. Svaki par dobiva papir na koji će napisati kratku priču s dva različita završetka. Jedan završetak priče treba prikazati poštovanje ljudskih prava, a drugi treba prikazati kršenje ljudskih prava.  Nekoliko parova čita napisane priče. Razgovaramo o pričama: Kako su se osjećali likovi iz priče čija prava nisu bila poštovana? Što su likovi mogli učiniti kako bi utjecali na poštovanje ljudskih prava? Što biste vi učinili kad bi vaša prava bila nepoštovana? Kako se osjećate kad ljudi poštuju vaša prava? Koje su dužnosti imali likovi iz priče? Jesu li ih ispunjavali? Objasnite. | | udžbenik  F, I: razgovor  F, I: razgovor  udžbenik  F, I. razgovor  udžbenik  F, I: razgovor  F, I: razgovor  F, I: pisanje  udžbenik  I: pisanje  F, I: razgovor  P  papir  razgovor  pisanje  F, I: usmeno izlaganje, razgovor | osr B.2.1.  zdr B.2.1.B  osr A.2.2.  osr A.2.1.  osr A.2.2.  uku A.2.4.  osr C.2.2.  goo A.2.2.  goo A.2.2.  osr C.2.2.  goo A.2.2.  OŠ HJ A.4.4.  osr B.2.1.  zdr B.2.1.B  goo A.2.2. | PID OŠ B.4.1.  PID OŠ C.4.2.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2. |
| PLAN PLOČE  DIO SAM ZAJEDNICE  Čovjek je društveno biće.  Svi ljudi vrijede jednako i imaju ista prava.  Svako dijete ima svoja dječja prava.  Osim prava, ljudi imaju i svoje dužnosti. | | | | DOMAĆA ZADAĆA  Učenici mogu riješiti zadatke u udžbeniku (str. 15). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti nastavni listić na kojemu će biti napisan početak priče.  Učiteljica/učitelj može pomoći učeniku s usporenim govorno-jezičnim razvojem pri oblikovanju rečenica tijekom sastavljanja završetka priče. | | Učenik s ubrzanim govorno-jezičnim razvojem može pročitati priču po izboru o dječjim pravima na mrežnoj stranici [www.unicef.org](http://www.unicef.org) te nacrtati strip po uzoru na priču. | | | |