|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 32. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gorska Hrvatska – naselja i promet** – sat vježbanja i ponavljanja | | DOS: [*Gorska Hrvatska – naselja i prometna povezanost*](https://hr.izzi.digital/DOS/54720/55512.html) | | | |
| CILJ SATA: Ponoviti veća gradska središta Gorske Hrvatske; ponoviti povezanost prirodno-zemljopisnih uvjeta i podneblja s izgledom naselja. | | | | | |
| ISHODI UČENJA: PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj zapisuje na ploču premetaljku imena naselja ili zavičajne regije u Gorskoj Hrvatskoj. Učenici trebaju riješiti premetaljku i odgonetnuti ime naselja ili zavičajne regije. Kad odgonetnu točno ime, isto mjesto ili zavičajnu regiju tražimo na zemljovidu.  Najava nastavne jedinice.  Učiteljica/učitelj prikazuje učenicima s pomoću aplikacije Google Eartha selo Begovo Razdolje. Razgovaramo o izgledu sela te opisujemo prirodu koju smo vidjeli.  Učenici mogu riješiti [osmosmjerku](https://hr.izzi.digital/DOS/54720/55512.html#block-1731082) u DOS-u *Gorska Hrvatska – naselja i prometna povezanost*.  Promatramo fotografiju u udžbeniku te čitamo rečenice zapisane pokraj fotografije. Razgovaramo o pročitanome: Što je Begovo Razdolje? Što mislite, ima li više stanovnika u Ogulinu ili Begovu Razdolju? Zašto? Na kojoj se nadmorskoj visini nalazi Begovo Razdolje? Što je na većoj nadmorskoj visini: Delnice ili Begovo Razdolje? Izračunajte razliku u njihovoj visini. Tko je po visini bliže moru: stanovnici Delnica ili Begova Razdolja? Objasnite.  Učenici samostalno rješavaju zadatke u udžbeniku (str. 87 i 88). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Ponovi što znaš*](https://hr.izzi.digital/DOS/54720/55512.html#block-1731092) u DOS-u u DOS-u *Gorska Hrvatska – naselja i prometna povezanost*.  Igramo igru *Preokreni pitanje*. Učiteljica/učitelj priprema kartice s rečenicama o naseljima i prometu u Gorskoj Hrvatskoj. Učenik izvlači karticu te postavlja pitanje čiji je odgovor rečenica napisana na kartici. Ostali učenici moraju odgovoriti na postavljeno pitanje. | | F, I: razgovor  zemljovid  računalo  F, I: razgovor  DOS  udžbenik  F, I: čitanje, razgovor  I: pisanje  I: pisanje  DOS  F, I: razgovor | uku A.2.3.  osr A.2.1.  ikt A.2.2.  MAT OŠ A.4.2.  MAT OŠ A.4.1.  uku A.2.1.  ikt A.2.2.  osr A.2.1.  uku A.2.3. | PID OŠ B.4.4.  PID OŠ B.4.4.  PID OŠ B.4.4.  PID OŠ B.4.4. |
| PLAN PLOČE  GORSKA HRVATSKA – NASELJA I PROMET  PONAVLJANJE | | | | DOMAĆA ZADAĆA  Uvježbati snalaženje na zemljovidu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u očitavanju podataka na grafu u udžbeniku. | | Učenik s ubrzanim govorno-jezičnim razvojem može istražiti koliko stanovnika živi u Begovu Razdolju.  Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Gorska Hrvatska – naselja i prometna povezanost*. | | | |

Pripremiti fotografije gospodarstava razvijenih u Gorskoj Hrvatskoj.