|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 34. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gorska Hrvatska – gospodarstvo** – sat vježbanja i ponavljanja | | DOS: [*Gorska Hrvatska – gospodarstvo*](https://hr.izzi.digital/DOS/54720/55514.html) | | | |
| CILJ SATA: Ponoviti i utvrditi gospodarske djelatnosti krajeva Gorske Hrvatske te razumjeti njihovu uvjetovanost prirodno-zemljopisnim uvjetima i važnost za ostale krajeve Republike Hrvatske. | | | | | |
| ISHODI UČENJA: PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Pogodi tko sam*. Učiteljica/učitelj stavlja na stol kartice s nazivima zanimanja povezanima s gorskim krajevima. Učenik izvlači karticu te objašnjava što radi i kojoj gospodarskoj djelatnosti pripada napisano zanimanje. Ostali učenici moraju pogoditi koje zanimanje učenik objašnjava.  Najava nastavne jedinice.  Razgovaramo o gospodarstvu Gorske Hrvatske: Koje su gospodarske djelatnosti Gorske Hrvatske? Koja je gospodarska djelatnost slabo razvijena? Zašto? Koje biljke uspijevaju u gorskim krajevima? Što se uzgaja na planinskim pašnjacima? Zašto su šumarstvo i drvna industrija dobro razvijeni u Gorskoj Hrvatskoj? Što se sve proizvodi u gorskim krajevima? Što su hidroelektrane? Zašto u Gorskoj Hrvatskoj ima hidroelektrana? Zašto je u gorskim krajevima dobro razvijen turizam? Što ljudi mogu raditi zimi, a što ljeti?  Čitamo zanimljivost o ličkoj pramenki u udžbeniku (str. 91). Razgovaramo o predmetima koji se izrađuju od vune.  Učenici mogu pročitati [rečenice o turizmu](https://hr.izzi.digital/DOS/54720/55514.html#block-1737042) u DOS-u *Gorska Hrvatska – gospodarstvo*.  Učenici su podijeljeni u pet skupina. Svaka skupina izrađuje plakat o pojedinoj gospodarskoj djelatnosti u Gorskoj Hrvatskoj (poljoprivreda, šumarstvo, industrija, energetika, turizam). Nakon što sve skupine završe s radom, svaka skupina predstavlja svoj plakat.  Učenici samostalno rješavaju nastavni listić (v. prilog). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Ponovi što znaš*](https://hr.izzi.digital/DOS/54720/55514.html#block-1741200) u DOS-u *Gorska Hrvatska – gospodarstvo*. | | kartice  F, I: razgovor  F, I: razgovor  udžbenik  F, I: čitanje, razgovor  DOS  S  plakat  razgovor  nastavni listić  I: pisanje  DOS | osr A.2.3.  uku A.2.3.  pod C.2.1.  odr A.2.2.  pod C.2.1.  odr A.2.3.  pod C.2.1.  ikt A.2.2.  osr B.2.4.  uku D.2.2.  osr A.2.1.  uku A.2.1.  ikt A.2.2. | PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3. |
| PLAN PLOČE  GORSKA HRVATSKA – GOSPODARSTVO  PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 3. zadatka na nastavnome listiću. | | Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Gorska Hrvatska – gospodarstvo*. | | | |

Pripremiti nekoliko omotnica u kojima se nalaze dodatni materijali o kulturno-povijesnim znamenitostima Gorske Hrvatske.

PRILOG

GOSPODARSTVO GORSKE HRVATSKE

1. Zaokruži gospodarske djelatnosti razvijene u gorskim krajevima.

šumarstvo stočarstvo maslinarstvo drvna industrija brodogradnja

2. Dopuni rečenice.

Poljoprivreda je u gorskim krajevima \_\_\_\_\_\_\_\_\_\_\_\_\_\_\_ razvijena.

Stočari uglavnom uzgajaju \_\_\_\_\_\_\_\_\_\_\_\_\_\_\_\_\_\_\_\_.

Brojne šume pogodovale su razvoju \_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Brze gorske rijeke iskorištavaju se za proizvodnju električne energije u \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Svakoj gospodarskoj djelatnosti znakom plus (+) označi ono što joj pripada.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | kupus | namještaj | krumpir | ovca | bukva | šljiva | ječam | hidroelektrana |
| voćarstvo |  |  |  |  |  |  |  |  |
| povrtlarstvo |  |  |  |  |  |  |  |  |
| šumarstvo |  |  |  |  |  |  |  |  |
| ratarstvo |  |  |  |  |  |  |  |  |
| industrija |  |  |  |  |  |  |  |  |
| turizam |  |  |  |  |  |  |  |  |
| stočarstvo |  |  |  |  |  |  |  |  |
| energetika |  |  |  |  |  |  |  |  |