|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 35. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gorska Hrvatska – kulturno- -povijesne znamenitosti** – sat učenja novih nastavnih sadržaja | | DOS: [*Gorska Hrvatska – kulturno-povijesne znamenitosti*](https://hr.izzi.digital/DOS/54720/55516.html) | | | |
| CILJ SATA: Upoznati najvažnije kulturno-povijesne spomenike, pučke običaje i osobe koje potječu iz gorskih krajeva. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo uvodnu ilustraciju u udžbeniku (str. 94). Opisujemo ilustraciju i razgovaramo: Što djeca gledaju? Koji je predmet nacrtan na lijevoj stranici knjige koju gledaju? Nosimo li danas takve kape? Zašto? Što bi sve mogla biti građevina na desnoj stranici knjige? Objasnite. Gdje se čuvaju narodne nošnje i drugi predmeti narodne baštine?  Najava nastavne jedinice.  Razgovaramo: Jeste li ikada posjetili neko mjesto u Gorskoj Hrvatskoj? Što ste tamo vidjeti?  Čitamo rečenice o kulturno-povijesnim spomenicima, narodnoj baštini i izgledu naselja u udžbeniku (str. 94). Promatramo fotografije kulturno-povijesnih spomenika i narodne baštine u udžbeniku te razgovaramo o pročitanome: Koji su kulturno-povijesni spomenici u Gorskoj Hrvatskoj? Što pripada narodnoj baštini Gorske Hrvatske? Opišite izgled ličke tamburice. Po čemu su slične, a po čemu se razlikuju lička kapa i lička torbica? Kako izgledaju naselja Gorske Hrvatske? Po čemu je poznato selo Kuterevo?  Učenici mogu riješiti zadatak [*Složi slagalicu*](https://hr.izzi.digital/DOS/54720/55516.html#block-1748291)u DOS-u *Gorska Hrvatska – kulturno-povijesne znamenitosti*.  Čitamo u udžbeniku (str. 94) rečenice o znamenitim osobama koje potječu iz Gorske Hrvatske. Razgovaramo o pročitanome: Koje znamenite osobe potječu iz Gorske Hrvatske? Po čemu su te osobe poznate? Znate li još neku osobu koja potječe iz gorskih krajeva?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici samostalno rješavaju zadatke u udžbeniku (str. 95). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Poveži poznatu povijesnu osobu gorskih krajeva i mjesto rođenja*](https://hr.izzi.digital/DOS/54720/55516.html#block-1750239)u DOS-u *Gorska Hrvatska – kulturno- -povijesne znamenitosti*.  Učenici su podijeljeni u parove. Učiteljica/učitelj priprema nekoliko omotnica u kojima se nalaze dodatni materijali o kulturno-povijesnim znamenitostima Gorske Hrvatske. Svaki par dobiva jednu omotnicu i izrađuje reklamni letak o kulturno-povijesnoj znamenitosti koju je dobio. Kad većina parova završi s izradom, učenici predstavljaju svoj rad drugim učenicima. Po završetku slažemo radove na nekoliko stolova te uz njih stavljamo papir. Učenici obilaze radove i bilježe na papire što im se kod pojedinoga letka posebno sviđa te što smatraju da je moglo biti bolje napravljeno.  Učenici mogu riješiti zadatak [*Ponovi što znaš*](https://hr.izzi.digital/DOS/54720/55516.html#block-1750242) u DOS-u *Gorska Hrvatska – kulturno-povijesne znamenitosti*.  Igramo igru *Pronađi na zemljovidu*. Učenici dobivaju zemljovide. Učiteljica/učitelj izgovara naziv nekoga kulturno-povijesnog spomenika u Gorskoj Hrvatskoj, a učenici se trebaju prisjetiti u kojemu se mjestu nalazi taj spomenik te ga pokazati na zemljovidu. | | udžbenik  F, I: razgovor  F, I: razgovor  udžbenik  F, I: čitanje, razgovor  DOS  udžbenik  F, I: čitanje, razgovor  F, I: pisanje  udžbenik  I: pisanje  DOS  P  dodatni materijali  praktični rad  DOS  zemljovid  F, I: razgovor | osr C.2.4.  uku A.2.4.  osr C.2.4.  ikt A.2.2.  uku A.2.1.  ikt A.2.2.  osr B.2.4.  uku A.2.3.  ikt A.2.2.  osr A.2.1. | PID OŠ C.4.1.  PID OŠ B.4.3.  PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3. |
| PLAN PLOČE  GORSKA HRVATSKA – KULTURNO-POVIJESNE ZNAMENITOSTI  Kulturno-povijesni spomenici:  – tvrđava Petra Zrinskog u Čabru  – dvorac Zrinskih i Frankopana u Ogulinu  – svetište Majke Božje u Krasnom  – crkva Svetog Trojstva u Otočcu.  Narodna baština: stara lička narodna nošnja, lička kapa, lička tamburica.  Znamenite osobe: Ivana Brlić-Mažuranić, Ivan Goran Kovačić, Nikola Tesla. | | | | DOMAĆA ZADAĆA  Učenici mogu riješiti zadatke u udžbeniku (str. 97). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak za bilježnicu koji će učenik dopuniti riječima koje nedostaju. | | Učenik s ubrzanim govorno-jezičnim razvojem može istražiti koji je najstariji kulturno-povijesni spomenik Gorske Hrvatske. | | | |

Pripremiti papire za Vennov dijagram te umnožiti nastavni listić sa slijepom kartom.