|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 4. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Dio sam razredne zajednice** ‒ sat vježbanja i ponavljanja | | | | | |
| CILJ SATA: Osvijestiti pripadnost zajednici, ponoviti prava i dužnosti učenika te odabrati predsjednicu/predsjednika razredne zajednice. | | | | | |
| ISHODI UČENJA: PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima oblak riječi (v. prilog). Čitamo napisane riječi i razgovaramo: Koje od napisanih riječi možete povezati sa svojim dužnostima? Koje od napisanih riječi možete povezati s ljudskim pravima? Koja riječ ukazuje na kršenje ljudskih prava? Zašto? Kako se osjećate kad vam se netko ruga? Što možemo učiniti kad vidimo da se netko nekomu ruga? Koja se riječ najviše ističe? Što je zajednica? Kojoj zajednici pripadate?  Najava nastavne jedinice.  Razgovaramo: Kako skupina ljudi može nešto reći ili učiniti? Može li predstavnik skupine nešto reći ili učiniti bez dogovora s ostalim članovima skupine? Zašto? Koja je uloga predsjednice ili predsjednika razreda? Gdje još imamo predsjednike? Koja je njihova uloga?  Učiteljica/učitelj zapisuje nekoliko osobina na ploču, a učenici ih zapisuju u svoju bilježnicu. Svaki učenik treba samostalno napisati još pet osobina za koje smatra da ih predsjednica/predsjednik razreda treba posjedovati. Usmeno provjeravamo napisano.  Učiteljica/učitelj najavljuje provođenje razrednih izbora. Učenici koji smatraju da imaju sve navedene osobine koje smo pročitali mogu se samostalno javiti. Također, učenici mogu predložiti učenike koje smatraju dobrim kandidatima za predsjednika razreda. Oni učenici koji žele biti kandidati za predsjednicu/predsjednika razreda mogu se ukratko predstaviti i reći zašto bi baš oni bili dobar izbor.  Glasovanje provodimo anonimno na način da učenici zapisuju ime i prezime kandidata za kojega žele glasovati na listić te ga ubacuju u glasačku kutiju. Glasove brojimo javno. Učiteljica/učitelj čita imena napisana na listićima, a dosadašnji predsjednik bilježi glasove. Nakon dobivenoga pobjednika, tj. predsjednice ili predsjednika, ostali učenici mogu joj/mu čestitati.    S nekoliko pitanja provjeravamo naučeno: Koja je uloga predsjednice/predsjednika razreda? Kako se predsjednica/predsjednik treba ponašati? Što znači odgovorno se odnositi prema sebi, a što prema drugima? Koja su naša prava? Zašto moramo poštovati ljudska prava? Koje su naše dužnosti u školi? Koje su naše dužnosti u obitelji? Navedite primjer lošega ponašanja prema drugima. Kako biste se osjećali kad bi se netko tako ponašao prema vama? | | F, I: čitanje, razgovor  F, I: razgovor  F, I: pisanje  F, I: razgovor  F  F, I: razgovor | osr A.2.2.  osr C.2.4.  goo A.2.2.  goo B.2.2.  goo B.2.2.  goo B.2.2.  osr A.2.1.  osr A.2.3.  osr B.2.2.  uku C.2.2.  goo B.2.2.  goo B.2.2.  osr C.2.2. | PID OŠ C.4.2.  PID OŠ B.4.1.  PID OŠ B.4.1.  PID OŠ B.4.1.  PID OŠ C.4.2. |
| PLAN PLOČE  DIO SAM ZAJEDNICE – RAZREDNI IZBORI  Osobine predsjednice ili predsjednika razreda:  ‒ pristojan  ‒ marljiv  ‒ poslušan  ‒ odgovoran (redovito ispunjava obveze). | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u oblikovanju rečenica u izražavanju vlastitoga mišljenja. | | Učenik s ubrzanim govorno-jezičnim razvojem može istražiti na koji se način bira predsjednik države.  Učenik s ubrzanim govorno-jezičnim razvojem može istražiti koliko je predsjednika Republika Hrvatska promijenila do sada. | | | |

Pripremiti kartice s nazivima životnih uvjeta te fotografije nekih životinja koje su se na neobičan način prilagodile životnim uvjetima (žirafa svojim dugim vratom, dupin koji diše zrak, a živi u moru, paličnjak koji oblikom tijela oponaša grančicu, krtica koja živi u tlu…).

PRILOG

