|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 45. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Primorska Hrvatska – kulturno-povijesne znamenitosti** – sat učenja novih nastavnih sadržaja | | DOS: [*Primorska Hrvatska – kulturno-povijesne znamenitosti*](https://hr.izzi.digital/DOS/54720/55530.html) | | | |
| CILJ SATA: Upoznati najvažnije kulturno-povijesne spomenike, pučke običaje i osobe koje potječu iz primorskih krajeva. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima videozapis plesa linđo u izvedbi ansambla Lado (poveznica: [https://youtu.be/S6vSRvBb HEU](https://youtu.be/S6vSRvBb%20HEU)). Razgovaramo o videozapisu: Što smo gledali? Kako vam se svidio ples? Jeste li kada vidjeli taj ples? Kada su ljudi plesali na taj način? Kako su odjeveni plesači na videozapisu?  Najava nastavne jedinice.  Promatramo uvodnu ilustraciju u udžbeniku (str. 116). Razgovaramo: Gdje se nalaze djeca? Što rade? Što su fotografirali? (Ilustracija prikazuje viteški ples s mačevima morešku koji potječe s Korčule te Dubrovačke gradske zidine.) Koje kulturno-povijesne znamenitosti primorskih krajeva znate?  Čitamo rečenice o kulturno-povijesnim spomenicima u udžbeniku (str. 116). Promatramo fotografiju crkve svetoga Donata u Zadru i razgovaramo o pročitanome: Što je UNESCO? U kojemu se dijelu Hrvatske nalaze svi hrvatski gradovi i građevine koje su pod zaštitom UNESCO-a? Koje se građevine u Primorskoj Hrvatskoj posebno ističu? Opiši izgled crkve svetoga Donata u Zadru.  Učiteljica/učitelj upoznaje učenike s dijelovima narodne nematerijalne baštine koji se nalaze pod zaštitom UNESCO-a, a potječu iz primorskih krajeva: klapsko pjevanje, nijemo kolo, Sinjska alka, procesija Za križen na otoku Hvaru, zvončari, Festa sv. Vlaha, čipkarstvo, istarsko dvoglasje, ojkanje.  Čitamo rečenice o narodnoj baštini, poznatim događanjima u primorskim krajevima te o znamenitim osobama u udžbeniku (str. 106). Razgovaramo o pročitanome: Što pripada narodnoj baštini primorskih krajeva? Što je od pučkih običaja pod zaštitom UNESCO-a? Koji se poznati događaji održavaju u Primorskoj Hrvatskoj? Jeste li kada posjetili neki od tih događaja? Koji? Koje znamenite osobe potječu iz primorskih krajeva?  Čitamo zanimljivost o Ivanu Meštroviću u udžbeniku (str. 116) te odgovaramo na postavljeno pitanje.  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici mogu riješiti [osmosmjerku](https://hr.izzi.digital/DOS/54720/55530.html#block-1727623) u DOS-u *Primorska Hrvatska – kulturno-povijesne znamenitosti*.  Promatramo fotografiju klape u udžbeniku (str. 117). Čitamo rečenice pokraj fotografije i razgovaramo: Što je prikazano na fotografiji? Kako klape stvaraju glazbu? Koju klapsku pjesmu znate?  Odmaramo se od učenja slušajući klapsku pjesmu po izboru učenika.  Učenici samostalno rješavaju zadatke u udžbeniku (str. 117). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Ponovi što znaš*](https://hr.izzi.digital/DOS/54720/55530.html#block-1726874) u DOS-u *Primorska Hrvatska – kulturno--povijesne znamenitosti*.  Igramo igru *Preokreni pitanje*. Učiteljica/učitelj priprema kartice s rečenicama o kulturno-povijesnim znamenitostima Primorske Hrvatske. Učenik izvlači karticu te postavlja pitanje čiji je odgovor rečenica napisana na kartici. Ostali učenici moraju odgovoriti na postavljeno pitanje. | | računalo  F, I: razgovor  udžbenik  F, I: razgovor  udžbenik  F, I: čitanje, razgovor  F: usmeno izlaganje  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  DOS  udžbenik  F, I: čitanje, razgovor  slušanje  udžbenik  I: pisanje  DOS  kartice  F, I: razgovor | osr C.2.4.  osr C.2.4.  osr C.2.4.  OŠ HJ C.4.3.  ikt A.2.2.  OŠ GK C.4.1.  uku A.2.1.  ikt A.2.2.  osr A.2.1. | PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1. |
| PLAN PLOČE  PRIMORSKA HRVATSKA – KULTURNO-POVIJESNE ZNAMENITOSTI  Spomenici i znamenitosti:  – pod zaštitom UNESCO-a  – Arena u Puli, kninska tvrđava  – crkva svetoga Donata u Zadru  – svetište Majke Božje na Trsatu.  Narodna baština:  – dubrovački ples linđo, klapsko pjevanje, viteška igra moreška s Korčule  – priredbe: Šibenski festival djeteta, Dubrovačke ljetne igre.  Znamenite osobe: Ivan Gundulić, Ruđer Bošković, Ivan Meštrović. | | | | DOMAĆA ZADAĆA  Učenici mogu riješiti zadatke u udžbeniku (str. 119). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak za bilježnicu koji će učenik dopuniti riječima koje nedostaju. | | Učenik s ubrzanim govorno-jezičnim razvojem može izraditi plakat o kulturno-povijesnim znamenitostima primorskih krajeva koje su pod zaštitom UNESCO-a. | | | |

Pripremiti papire za Vennov dijagram te fotografije kulturno-povijesnih znamenitosti primorskih krajeva.