|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 47. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Primorska Hrvatska** – sat provjere znanja | | DOS: *Primorska Hrvatska* | | | |
| CILJ SATA: Provjeriti stečena znanja o reljefu, smještaju, podneblju, naseljima, prometnoj povezanosti, gospodarstvu i kulturno-povijesnim znamenitostima Primorske Hrvatske. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta.; PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja:  Gdje se smjestila Primorska Hrvatska? Kako se naziva more uz Primorsku Hrvatsku? Od čega se sastoji Primorska Hrvatska? Kakav reljef prevladava u primorskim krajevima? Što je krš? Ima li u primorskim krajevima mnogo obradive zemlje? Objasnite. Koje je najčešće tlo u Primorskoj Hrvatskoj? Kakve su rijeke u primorskim krajevima? Zašto? Gdje se ulijevaju rijeke Primorske Hrvatske? Kakvo podneblje prevladava u Primorskoj Hrvatskoj? Kakva su ljeta u primorskim krajevima, a kakve zime? Što su suše? Koji vjetrovi pušu uz obalu Jadranskoga mora? Koje biljke rastu u Primorskoj Hrvatskoj? Koje životinje nastanjuju primorske krajeve? Koji se veliki gradovi nalaze u Primorskoj Hrvatskoj? Gdje se u odnosu na more nalaze ti gradovi? Zašto? Zašto se u unutrašnjosti nisu razvili veći gradovi? Gdje su smještena sela primorskih krajeva? Kako izgledaju sela u Primorskoj Hrvatskoj? Koje su vrste prometa razvijene u Primorskoj Hrvatskoj? Kojim je vrstama prometa Primorska Hrvatska povezana s ostalim hrvatskim krajevima? U kojim se gradovima nalaze veće zračne luke? Koje su gospodarske djelatnosti najčešće u Primorskoj Hrvatskoj? Koje voće i povrće uzgajaju ljudi na primorskim ravnicama? Koja su najplodnija područja Primorske Hrvatske? Zbog čega se mnogi ljudi u primorskim krajevima bave ribarstvom? Što su solane? Gdje se nalaze najveća hrvatska brodogradilišta? Gdje se nalazi najveća hrvatska putnička luka, a gdje najveća teretna? Gdje se u Primorskoj Hrvatskoj nalaze nalazišta plina? Zašto je područje Primorske Hrvatske povoljno za izgradnju vjetroelektrana? Što privlači turiste u primorske krajeve? U kojemu se dijelu Hrvatske nalaze svi hrvatski gradovi i građevine koje su pod zaštitom UNESCO-a? Što pripada narodnoj baštini primorskih krajeva? Što je od pučkih običaja pod zaštitom UNESCO-a? Koji se poznati događaji održavaju u Primorskoj Hrvatskoj? Koje znamenite osobe potječu iz primorskih krajeva?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.4.1.  PID OŠ A.4.3.  PID OŠ B.4.1.  PID OŠ B.4.2.  PID OŠ B.4.3.  PID OŠ B.4.4.  PID OŠ C.4.1.  PID OŠ C.4.3.  PID OŠ A.4.1.  PID OŠ A.4.3.  PID OŠ B.4.1.  PID OŠ B.4.2.  PID OŠ B.4.3.  PID OŠ B.4.4.  PID OŠ C.4.1.  PID OŠ C.4.3. |
| PLAN PLOČE | | | | DOMAĆA ZADAĆA  Potražiti i donijeti knjige, prezentacije, fotografije i slične materijale koji govore o pojedinim krajevima Republike Hrvatske. | |