|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 5. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Životni uvjeti** – sat učenja novih nastavnih sadržaja | | DOS:[*Životni uvjeti*](https://hr.izzi.digital/DOS/54720/54758.html) | | | |
| CILJ SATA: Upoznati osnovne životne uvjete te osvijestiti međuovisnost živih bića i životnih uvjeta. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo fotografije u udžbeniku (str. 16). Opisujemo ih i razgovaramo: Što prikazuju fotografije? Po čemu su fotografije slične, a po čemu se razlikuju? Na kojemu bi od tih triju mjesta čovjek mogao preživjeti? Zašto? Što su potrebe, a što želje? Što je od toga čovjeku nužno za život? Što trebaju sva živa bića?  Učenici mogu pogledati film u DOS-u *Životni uvjeti* te uočiti što je ljudima i biljkama potrebno za život.  Najava nastavne jedinice.  Čitamo tekst u udžbeniku (str. 16). Razgovaramo o pročitanome: Bez čega čovjek ne može preživjeti? Zbog čega je čovjeku potrebna hrana? Zbog čega je čovjeku potreban zrak? Kako su živa bića povezana s neživom prirodom? Objasnite. Koji su osnovni životni uvjeti? Jesu li životni uvjeti jednaki na svim prostorima na Zemlji? Zašto? Kako se živa bića mogu prilagoditi životnim uvjetima?  U tekstu u udžbeniku učenici samostalno podcrtavaju rečenicu u kojoj su navedeni osnovni životni uvjeti. Usmeno odgovaraju na pitanja napisana ispod teksta.  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Promatramo fotografiju špilje Vrelo u udžbeniku (str. 16). Razgovaramo: Gdje se nalazi špilja s fotografije? Kojih životnih uvjeta ima mnogo u špiljama i pećinama? Kojega je životnog uvjeta malo u špiljama i pećinama?  Učenici rješavaju zadatke u udžbeniku (str. 17 i 18). Učiteljica/učitelj obilazi učenike, pomaže im i dodatno objašnjava.  Učenici mogu ponoviti naučeno rješavanjem zadatka *Ponovi što znaš* u DOS-u *Životni uvjeti*.  Učiteljica/učitelj zapisuje na kartice životne uvjete. Učenici su podijeljeni u parove. Svaki par izvlači jednu karticu. Zadatak je svakoga para zamisliti kako bi svijet izgledao bez životnoga uvjeta zapisanoga na kartici. Učenici usmeno opisuju zamišljeni svijet.  Promatramo fotografiju guštera u udžbeniku (str. 18). Opisujemo guštera i razgovaramo o uvjetima koji su mu potrebni. Čitamo zanimljivost o gušterima napisanu pokraj fotografije.  Učiteljica prikazuje učenicima fotografije još nekih životinja koje su se na neobičan način prilagodile životnim uvjetima (žirafa svojim dugim vratom, dupin koji diše zrak, a živi u moru, paličnjak koji oblikom tijela oponaša grančicu, krtica koja živi u tlu…). Razgovaramo o životinjama te objašnjavamo na koji način su se prilagodile životnim uvjetima. | | udžbenik  F, I: razgovor  DOS  udžbenik  F, I: razgovor  I, udžbenik  F, I: razgovor  F, I: pisanje  udžbenik  F, I: razgovor  udžbenik  I: pisanje  DOS  P  kartice  razgovor  F, usmeno izlaganje  udžbenik  F, I: razgovor  fotografije  F, I: razgovor | uku A.2.4.  ikt A.2.2.  osr B.2.2.  odr A.2.2.  ikt A.2.2.  uku D.2.2.  OŠ HJ A.4.1.  osr B.2.2.  odr A.2.2. | PID OŠ A.4.1.  PID OŠ B.4.2.  PID OŠ B.4.2.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ B.4.2.  PID OŠ B.4.2. |
| PLAN PLOČE  OSNOVNI ŽIVOTNI UVJETI  tlo svjetlost  zrak toplina  voda | | | | DOMAĆA ZADAĆA  Učenici mogu riješiti zadatke u udžbeniku (str. 19). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri ispunjavanju Vennova dijagrama u udžbeniku. | | Učenik s ubrzanim govorno-jezičnim razvojem može istražiti što je mimikrija. | | | |

Donijeti različite vrste tla (npr. pijesak, kupovno tlo za cvijeće, tlo iz obližnjega krtičnjaka i sl.).