|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 51. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Lijepa naša domovino – simboli domovine** – sat učenja novih nastavnih sadržaja | | [DOS: *Republika Hrvatska – Moja domovina, simboli domovine, glavni grad*](https://hr.izzi.digital/DOS/54720/55535.html) | | | |
| CILJ SATA: Upoznati simbole domovine te shvatiti njihovo značenje za domovinu. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo i čitamo uvodni strip u udžbeniku (str. 12). Razgovaramo: Gdje se nalaze djed i unuk? Što rade? Što dječak čeka? Zašto svi pjevaju? Koju pjesmu pjevaju? Zašto? Iz koje su države sportaši? Po čemu ih prepoznajemo? Kada ste zadnji put čuli hrvatsku himnu? Kojom prigodom?  Najava nastavne jedinice.  Razgovaramo: Po čemu je svaka država posebna i jedinstvena? Može li se dogoditi da dvije države imaju istu himnu ili zastavu? Zašto?  Čitamo rečenice o simbolima i zastavi Republike Hrvatske u udžbeniku (str. 12). Promatramo fotografiju hrvatske zastave u udžbeniku i razgovaramo o pročitanome: Što su simboli neke države? Koji su simboli Republike Hrvatske? Kako izgleda hrvatska zastava? Što se nalazi na zastavi? Opišite hrvatski grb. U kojim se prigodama ističe zastava Republike Hrvatske?  Čitamo rečenice o himni u udžbeniku (str. 12). Razgovaramo o pročitanome: Kako se zove hrvatska himna? Kada je napisana? Tko je napisao tekst himne? Tko je uglazbio himnu? Kada se izvodi himna? Kako se trebamo ponašati za vrijeme slušanja himne?  Uvježbavamo ponašanje za vrijeme slušanja himne. Učiteljica/učitelj reproducira himnu u DOS-u *Republika Hrvatska – Moja domovina, simboli domovine, glavni grad*, a učenici poštuju pravila ponašanja za vrijeme slušanja himne.  Čitamo rečenice o novcu u udžbeniku (str. 13). Promatramo fotografiju novčanica u udžbeniku i razgovaramo: Što je sredstvo plaćanja u našoj državi? Što su kovanice, a što novčanice? Čemu služi novac? Je li novac potreban svim ljudima? Zašto? Kako ljudi zarađuju novac? Kako djeca dolaze do novca?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici su podijeljeni u parove i naizmjence usmeno odgovaraju na pitanja u udžbeniku (str. 13).  Učenici u svoju bilježnicu crtaju zastavu Republike Hrvatske.  Učenici mogu riješiti zadatak [*Složi premetaljke*](https://hr.izzi.digital/DOS/54720/55535.html#block-1607115)u DOS-u *Republika Hrvatska – Moja domovina, simboli domovine, glavni grad*.  Promatramo fotografiju putovnice u udžbeniku (str. 15). Opisujemo je i razgovaramo: Što je prikazano na fotografiji? Čemu služi putovnica? Kako izgleda putovnica? Zašto putovnica na sebi ima hrvatski grb? Koji još dokumenti imaju oznaku grba? Koje dokumente vi imate?  Učenici rješavaju zadatke u udžbeniku (str. 13 i 14). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Oboji hrvatski grb*](https://hr.izzi.digital/DOS/54720/55535.html#block-1745499)u DOS-u *Republika Hrvatska – Moja domovina, simboli domovine, glavni grad*. | | udžbenik  F, I: čitanje, razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  DOS  F, I: slušanje  udžbenik  F, I: čitanje, razgovor  F, I: pisanje  P: razgovor  udžbenik  bilježnica  I: crtanje  DOS  udžbenik  F, I: razgovor  udžbenik  I: pisanje  DOS | uku A.2.4.  OŠ GK C.4.1.  pod C.2.3.  osr B.2.4.  uku A.2.1.  ikt A.2.2.  uku A.2.1.  ikt A.2.2. | PID OŠ A.4.3.  PID OŠ C.4.1.  PID OŠ A.4.3.  PID OŠ C.4.1.  PID OŠ A.4.3.  PID OŠ C.4.1.  PID OŠ A.4.3.  PID OŠ A.4.3.  PID OŠ C.4.1.  PID OŠ A.4.3.  PID OŠ C.4.1.  PID OŠ A.4.3.  PID OŠ C.4.1. |
| PLAN PLOČE  SIMBOLI DOMOVINE  Simboli domovine znakovi su po kojima je neka država prepoznatljiva u cijelome  svijetu.  simboli Republike Hrvatske    zastava – ističe se za državne blagdane  himna – izvodi se u svečanim, kulturnim i sportskim prilikama  grb – ističe se u školama i drugim državnim ustanovama  Naša himna zove se *Lijepa naša domovino*.  Novac koji je upotrebi u Republici Hrvatskoj je hrvatska kuna. | | | | DOMAĆA ZADAĆA  Učenici mogu riješiti zadatke u udžbeniku (str. 17). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak za bilježnicu koji će učenik dopuniti riječima koje nedostaju.  Učiteljica/učitelj može pomoći učeniku s usporenim govorno-jezičnim razvojem u rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti kako su nastali hrvatska kuna, zastava ili grb. | | | |

Pripremiti kartice s pitanjima povezanima sa simbolima domovine.