|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 53. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Republika Hrvatska moja je domovina** – sat učenja novih nastavnih sadržaja | | DOS: [*Republika Hrvatska – Moja domovina, simboli domovine, glavni grad*](https://hr.izzi.digital/DOS/54720/55535.html) | | | |
| CILJ SATA: Imenovati i poštovati različite narode, jezike i vjere u Republici Hrvatskoj. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo uvodne fotografije u udžbeniku (str. 18) i čitamo rečenice uz fotografije. Razgovaramo: Kako se zove dječak koji živi u Zagrebu? Koje dijete živi u Primorskoj Hrvatskoj? Što je zajedničko djeci s fotografija? Po čemu se djeca razlikuju? Kako se zove njihova domovina?  Najava nastavne jedinice.  Čitamo rečenice u udžbeniku (str. 18). Razgovaramo o pročitanome: Što je domovina? Po kojemu je narodu Hrvatska dobila ime? Što vam se najviše sviđa u našoj domovini? Što osjećate prema svojoj domovini? Koji narodi žive u Republici Hrvatskoj? Koji je narod najbrojniji? Što su nacionalne manjine? Koje nacionalne manjine žive u Republici Hrvatskoj?  Promatramo grafički prikaz u udžbeniku (str. 18). Opisujemo ga i iščitavamo podatke iz njega.  Razgovaramo: Jesu li sve nacionalne manjine ravnopravne? Zašto? Što im omogućuje ravnopravnost? Kojoj vjeri pripada većina stanovnika Republike Hrvatske? Kojim još vjerama pripadaju stanovnici Republike Hrvatske? Koji je službeni jezik u Republici Hrvatskoj? Kako se zove naše pismo?  Čitamo rečenice o nacionalnim manjinama u udžbeniku (str. 19). Promatramo fotografije i razgovaramo: Koja su prava nacionalnih manjina? Što je Češka beseda? Gdje žive gradišćanski Hrvati?  Čitamo rečenice o izbjeglicama u udžbeniku (str. 19). Razgovaramo o pročitanome: Tko su izbjeglice? Zašto ljudi moraju napustiti svoje domove? Kamo odlaze?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu. Tijekom pisanja učiteljica/učitelj ističe pravila o pisanju velikoga početnog slova u imenima naroda i posvojnim pridjevima izvedenima od vlastitih imena.  Učenici su podijeljeni u parove te naizmjence odgovaraju na pitanja iz udžbenika (str. 19).  Učenici rješavaju zadatke u udžbeniku (str. 20). Učiteljica/učitelj obilazi učenike, pomaže im i dodatno objašnjava.  Učenici mogu proučiti grafički prikaz i odgovoriti na pitanja o stanovništvu u DOS-u *Republika Hrvatska – Moja domovina, simboli domovine, glavni grad*.  Igramo igru *Čovječe, ne ljuti se*. Učiteljica/učitelj priprema ploču za igru, čovječuljke, kockicu za svaku četveročlanu skupinu, šest čaša (na kojima su napisani brojevi od 1 do 6) te kartice s pitanjima. Kartice s pitanjima razvrstavaju se u čaše. Učenici redom bacaju kockicu kako bi znali iz koje će čaše izvući karticu s pitanjem te koliko će polja prijeći na ploči. Kad učenik baci kockicu i dobije npr. broj 5, izvlači pitanje iz čaše s tim brojem. Zadatak je učenika točno odgovoriti na pitanje i tek onda može prijeći pet polja na ploči. Pobjednik je onaj učenik koji prvi stigne do cilja. | | udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  P: razgovor  udžbenik  udžbenik  I: pisanje  DOS  S  ploča, čovječuljci, kocke, čaše, kartice | zdr B.2.2.C  osr A.2.2.  MAT OŠ E.4.1.  goo A.2.2.  goo A.2.1.  OŠ HJ A.4.4.  osr B.2.4.  uku A.2.1.  ikt A.2.2.  MAT OŠ E.4.1.  uku D.2.2. | PID OŠ A.4.3.  PID OŠ C.4.2.  PID OŠ A.4.3.  PID OŠ C.4.2.  PID OŠ C.4.2.  PID OŠ A.4.3.  PID OŠ A.4.3.  PID OŠ C.4.2.  PID OŠ A.4.3.  PID OŠ C.4.2. |
| PLAN PLOČE  MOJA DOMOVINA  Republika Hrvatska domovina je Hrvata i ostalih naroda koji u njoj žive.  Najbrojniji narod u RH su Hrvati.   Nacionalne manjine pripadnici su drugih naroda koji žive u Hrvatskoj.  Nacionalne su manjine su Srbi, Bošnjaci, Talijani, Mađari, Slovaci, Slovenci,   Makedonci.   Većina stanovnika RH pripada katoličkoj vjeri.  Službeni jezik u RH je hrvatski jezik, a službeno je pismo latinica. | | | | DOMAĆA ZADAĆA  Učenici mogu riješiti zadatke u udžbeniku (str. 21). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju zadatka s grafikonom u udžbeniku. | | Učenik s ubrzanim govorno-jezičnim razvojem može istražiti gdje je još hrvatski jezik službeni jezik. | | | |

Pripremiti zemljovid Republike Hrvatske i susjednih država.