|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 54. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Susjedne države** – sat učenja novih nastavnih sadržaja | | DOS: [*Republika Hrvatska – susjedne države i Europska unija*](https://hr.izzi.digital/DOS/54720/55538.html) | | | |
| CILJ SATA: Imenovati susjedne države te razlikovati prirodne i umjetne granice. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru pogađanja riječi. Učiteljica/učitelj crta na ploču šest crta u čemu svaka crta označava jedno slovo. Učenici izgovaraju glas i riječ koja počinje tim glasom kako bi pogodili slova koja trebaju biti na crtama. Konačno je rješenje igre riječ *susjed*. Razgovaramo: Tko je susjed? Gdje sve možemo imati susjede? Može li država imati susjede? Objasnite. Kako se trebamo ponašati prema susjedima?  Najava nastavne jedinice.  Promatramo i čitamo uvodni strip u udžbeniku (str. 22). Razgovaramo: Što muči dječake? Što im nije jasno? Prepoznajete li automobilske oznake u stripu? Koja je oznaka naše domovine? Što znači oznaka EU?  Čitamo rečenice u udžbeniku (str. 22). Razgovaramo o pročitanome: Koje su susjedne države Republici Hrvatskoj? Što razgraničava susjedne države? Na koji se način određuje granica? U čemu je razlika između prirodne i umjetne granice? Koji dijelovi reljefa mogu činiti prirodnu granicu? Kako Republika Hrvatska surađuje sa susjednim državama? Na koji način prometna povezanost sa susjednim državama pomaže gospodarskomu razvoju Republike Hrvatske? Koji su nam dokumenti potrebni kad želimo prijeći granicu? Zašto?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici mogu riješiti zadatak [*Poveži prirodnu granicu s nazivom države s kojom graniči Republika Hrvatska*](https://hr.izzi.digital/DOS/54720/55538.html#block-1634321)u DOS-u *Republika Hrvatska – susjedne države i Europska unija.*  Na zemljovidu Republike Hrvatske pokazujemo smještaj susjednih država u odnosu na Republiku Hrvatsku te određujemo kakva je granica između te države i Republike Hrvatske. Imenujemo pripadnike nacionalnih manjina u Hrvatskoj i određujemo potječu li one iz nama susjednih država.  Učenici rješavaju zadatke u udžbeniku (str. 23 i 24). Učiteljica/učitelj obilazi učenike, pomaže im i dodatno objašnjava.  Učenici mogu [promotriti fotografije i pročitati rečenice o graničnim prijelazima](https://hr.izzi.digital/DOS/54720/55538.html#block-1634335)u DOS-u *Republika Hrvatska – susjedne države i Europska unija.*  Igramo igru *Tko će prije*. Učenici su podijeljeni u tri skupine. Učiteljica/učitelj crta na ploču tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici moraju odgovoriti. Svaka skupina dobiva svoje pitanje, na svako točno odgovoreno pomiče se za jedno polje naprijed. Ako učenik netočno odgovori, magnet skupine ostaje na mjestu. | | F, I: razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  DOS  zemljovid  F, I: razgovor  udžbenik  I: pisanje  DOS  S  razgovor | osr A.2.1.  goo A.2.2.  pod C.2.1.  ikt A.2.2.  osr A.2.1.  uku A.2.1.  ikt A.2.2.  uku D.2.2.  osr B.2.2. | PID OŠ A.4.3.  PID OŠ C.4.3.  PID OŠ A.4.3.  PID OŠ A.4.3.  PID OŠ C.4.3.  PID OŠ A.4.3.  PID OŠ C.4.3. |
| PLAN PLOČE  REPUBLIKA HRVATSKA I SUSJEDNE DRŽAVE  Republika Hrvatska okružena je sa šest susjednih država. To su Slovenija,  Mađarska, Srbija, Bosna i Hercegovina, Crna Gora i Italija.    granica    prirodna granica  ‒ dijelovi reljefa  umjetna granica  ‒ određena dogovorom  Dobra suradnja i prometna povezanost sa susjednim državama pomažu razvoju  hrvatskoga gospodarstva. | | | | DOMAĆA ZADAĆA  Učenici mogu riješiti zadatke u udžbeniku (str. 27). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu. | | Učenik s ubrzanim govorno-jezičnim razvojem može istražiti kako su se granice Republike Hrvatske mijenjale tijekom povijesti. | | | |

Pripremiti kartice na kojima su napisana imena susjednih država.