|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 56. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Republika Hrvatska – dio Europske unije** – sat učenja novih nastavnih sadržaja | | DOS: [*Republika Hrvatska – susjedne države i Europska unija*](https://hr.izzi.digital/DOS/54720/55538.html) | | | |
| CILJ SATA: Upoznati Europsku uniju kao zajednicu nekih europskih naroda čiji je član i Republika Hrvatska. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira skladbu *Oda radosti*. Razgovaramo: Što smo slušali? Tko je izveo skladbu? Kakav je ugođaj skladbe? Kakav je tempo skladbe? Jeste li kada čuli ovu skladbu? Gdje?  Najava nastavne jedinice.  Promatramo uvodnu fotografiju u udžbeniku (str. 28). Razgovaramo: Što prikazuje fotografija? Po čemu su zastave slične, a po čemu se razlikuju? Gdje možemo vidjeti ove zastave?  Čitamo rečenice koje objašnjavaju što simbolizira zastava Europske unije. Razgovaramo: Zašto krug na zastavi simbolizira jedinstvo? Kada ljudi stoje u krugu?  Čitamo rečenice u udžbeniku (str. 28). Razgovaramo o pročitanome: Što je Europska unija? Koje su prednosti zemalja članica Europske unije? Koji su službeni jezici Europske unije? Kada je Republika Hrvatska postala članicom Europske unije? Koji su zajednički simboli zemalja članica Europske unije? Kako izgleda zastava Europske unije? Što ona simbolizira? Kako se zove himna Europske unije? Koji se novac upotrebljava kao jedinstveni u državama članicama Europske unije?  Promatramo ilustraciju u udžbeniku (str. 29). Čitamo rečenice pokraj ilustracije i razgovaramo: Što prikazuje ilustracija? Što mislite, zašto djeca stoje u krugu? Po čemu su djeca slična, a po čemu se razlikuju? Koje je geslo Europske unije? Što to znači? Koji je glavni grad Europske unije? Gdje se taj grad nalazi? Kada slavimo Dan Europe? Kako bismo mogli obilježiti taj dan?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici mogu riješiti zadatak [*Složi slagalicu*](https://hr.izzi.digital/DOS/54720/55538.html#block-1634547) u DOS-u *Republika Hrvatska – susjedne države i Europska unija*.  Promatramo zemljovid Europske unije u udžbeniku (str. 28). Razgovaramo: Što prikazuje zemljovid? Pronađite na zemljovidu Republiku Hrvatsku. Koje se države nalaze oko Republike Hrvatske? Je li Republika Hrvatska okružena državama članicama Europske unije? Objasnite.  Učenici rješavaju zadatke u udžbeniku (str. 29 i 30). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Koje susjedne države nisu države članice Europske unije?*](https://hr.izzi.digital/DOS/54720/55538.html#block-1634759)u DOS-u *Republika Hrvatska – susjedne države i Europska unija*.  Igramo igru *Preokreni pitanje*. Učiteljica/učitelj priprema kartice s rečenicama o Europskoj uniji. Učenik izvlači karticu te postavlja pitanje čiji je odgovor rečenica napisana na kartici. Ostali učenici moraju odgovoriti na postavljeno pitanje. | | slušanje  F, I: razgovor  udžbenik  F, I: razgovor  udžbenik  F, I: čitanje  razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  DOS  udžbenik  F, I: razgovor  udžbenik  I: pisanje  DOS  kartice  F, I: razgovor | OŠ GK C.4.1.  goo B.2.1.  zdr B.2.2.C  osr C.2.4.  ikt A.2.2.  PID OŠ B.4.4.  uku A.2.1.  ikt A.2.2.  osr B.2.2. | PID OŠ A.4.3.  PID OŠ A.4.3.  PID OŠ A.4.3.  PID OŠ A.4.3.  PID OŠ A.4.3.  PID OŠ A.4.3. |
| PLAN PLOČE  REPUBLIKA HRVATSKA – DIO EUROPSKE UNIJE  Europska unija je zajednica europskih država.  Republika Hrvatska članica je Europske unije od 1. srpnja 2013. godine.  Europska unija ima svoje simbole: zastavu i himnu (*Oda radosti*). | | | | DOMAĆA ZADAĆA  Učenik može riješiti zadatke u udžbeniku (str. 30). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 4. zadatka u udžbeniku. | | Učenik s ubrzanim govorno-jezičnim razvojem može riješiti zadatak *Istraži, potraži, traži* u DOS-u *Republika Hrvatska – susjedne države i Europska unija*. | | | |

Umnožiti kartice za igru pogađanja parova.