|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 57. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Zagreb – glavni grad Republike Hrvatske** ‒ sat učenja novih nastavnih sadržaja | | DOS: [*Republika Hrvatska – Moja domovina, simboli domovine, glavni grad*](https://hr.izzi.digital/DOS/54720/55535.html) | | | |
| CILJ SATA: Upoznati Zagreb kao glavni grad i političko središte Republike Hrvatske. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira pjesmu *Serbus, Zagreb moj*. Učenici pažljivo slušaju pjesmu, a mogu i zapjevati. Razgovaramo: Kako vam se svidjela pjesma? Što znači riječ *serbus*? O kojemu je gradu govorila pjesma? Zašto nam je Zagreb važan?  Najava nastavne jedinice.  Promatramo uvodnu ilustraciju Dolca u udžbeniku (str. 32) i čitamo rečenice pokraj ilustracije. Razgovaramo: Što prikazuje ilustracija? Što je Dolac? Prije koliko je godina otvoren Dolac? Zašto stanovnici Zagreba vole Dolac? Kako se zovu prodavačice na Dolcu? Ima li naše mjesto tržnicu? Kako je zovemo?  Čitamo rečenice u udžbeniku (str. 32). Promatramo zemljovid na kojemu je označen položaj grada Zagreba i razgovaramo: Gdje se smjestio grad Zagreb? Zašto je Zagreb važan za Republiku Hrvatsku? Što čini prirodnu baštinu grada Zagreba? Što čini povijesnu i kulturnu baštinu grada Zagreba?  Promatramo fotografije u udžbeniku (str. 32). Opisujemo ih te određujemo koje fotografije prikazuju prirodnu, a koje povijesnu i kulturnu baštinu.  Čitamo rečenice u udžbeniku (str. 33). Promatramo fotografije i razgovaramo: Od kojih je naselja nastao grad Zagreb? Što se nalazi na Kaptolu? Po čemu je poseban Gornji grad? Što povezuje Gornji i Donji grad?  Učiteljica/učitelj može učenicima prikazati videozapis o zagrebačkoj uspinjači (poveznica: <https://youtu.be/PYehvsFMaDE>).  Razgovaramo: Zašto je izgrađena kula Lotrščak? Što se nalazi u kuli? Po čemu je poseban Grički top?  Učiteljica/učitelj može učenicima prikazati videozapis o kuli Lotrščak (poveznica: <https://youtu.be/O79AsSjPSW0>).  Razgovaramo: Što je današnje središte grada Zagreba? Što se nalazi u Donjemu gradu?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici su podijeljeni u parove. Naizmjence odgovaraju na pitanja napisana u udžbeniku ispod fotografija (str. 33).  Učenici rješavaju zadatke u udžbeniku (str. 34). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Pronađi riječi koje podsjećaju na grad Zagreb*](https://hr.izzi.digital/DOS/54720/55535.html#block-1533074) u DOS-u *Republika Hrvatska – Moja domovina, simboli domovine, glavni grad*.  Igramo igru pogađanja parova. Učenici su podijeljeni u parove. Svaki par dobiva kartice za igru (v. prilog). Učenici miješaju kartice i slažu ih na stol tako da se ne vide fotografije i slova na karticama. Učenici naizmjence otvaraju dvije kartice i pokušavaju otkriti gdje se skrivaju parovi. Cilj je igre skupiti što više parova. | | računalo  I: slušanje  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  računalo  F, I: razgovor  računalo  F, I: razgovor  F, I: pisanje  P  udžbenik  razgovor  udžbenik  I: pisanje  DOS  P  kartice | OŠ GK C.4.1.  uku A.2.4.  osr B.2.2.  OŠ HJ C.4.2.  OŠ HJ C.4.2.  osr B.2.4.  uku A.2.1.  ikt A.2.2.  osr B.2.4. | PID OŠ A.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ A.4.3.  PID OŠ B.4.3.  PID OŠ C.4.1.  PID OŠ A.4.3.  PID OŠ B.4.3.  PID OŠ C.4.1.  PID OŠ A.4.3.  PID OŠ B.4.3.  PID OŠ C.4.1. |
| PLAN PLOČE  ZAGREB – GLAVNI GRAD REPUBLIKE HRVATSKE  Zagreb je najveći i glavni grad Republike Hrvatske.  Smjestio se u središnjemu dijelu RH, u podnožju Medvednice, uz  rijeku Savu.  Zagreb je nastao prije više stotina godina od dvaju naselja: Gradeca i Kaptola.  Gornji grad stari je dio grada u kojemu su očuvani tragovi starih naselja.  Donji grad današnje je središte Zagreba. Tu se nalazi najveći zagrebački trg  – Trg bana Josipa Jelačića.  Gornji i Donji grad povezuje zagrebačka uspinjača. | | | | DOMAĆA ZADAĆA  Učenici mogu riješiti zadatke u udžbeniku (str. 35). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 2. zadatka u udžbeniku.  Učiteljica/učitelj može za učenika s usporenim govorno- -jezičnim razvojem pripremiti sažetak za bilježnicu koji će učenik dopuniti riječima koje nedostaju. | | Učenik s ubrzanim govorno-jezičnim razvojem može istražiti gdje se nalazi tunel Grič i kako je taj tunel nastao. | | | |

Pripremiti kartice s napisanim imenima znamenitosti grada Zagreba, umnožiti plan grada i nastavni listić.

PRILOG



SPOMENIK KRALJU TOMISLAVU

KULA LOTRŠČAK

POPOV TORANJ

ZAGREBAČKA KATEDRALA

MARKOVA CRKVA

SPOMENIK BANU JOSIPU JELAČIĆU