|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 6. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Tlo** – sat učenja novih nastavnih sadržaja | | DOS: [*Životni uvjeti* – *tlo*](https://hr.izzi.digital/DOS/54720/55489.html) | | | |
| CILJ SATA: Upoznati svojstva i važnost tla kao jednoga od osnovnih životnih uvjeta. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 20). Razgovaramo: Što znači *izmaknuti tlo pod nogama*? Jeste li kada imali osjećaj da vam se izmiče tlo pod nogama? Objasnite.  Povezujemo radnju stripa s promjenama koje stižu s pubertetom, vremenom kad se mnoga djeca počnu zaljubljivati. Razgovaramo: Jeste li kad bili zaljubljeni? Kako se osjećamo kad smo zaljubljeni?  Nastavljamo razgovor o radnji stripa: Što je djevojčica pitala dječaka? Što joj je dječak odgovorio? Kako je djevojčica objasnila razliku između prljavštine i tla?  Najava nastavne jedinice.  Čitamo tekst u udžbeniku (str. 20). Razgovaramo o pročitanome: Što je tlo? Od čega se sastoji? Koje vrste tla postoje? Koja su svojstva tla? Zašto je plodnost važno svojstvo tla? Koje je tlo najplodnije? Na koji način živa bića utječu na tlo? Koje životinje žive u tlu? Kako čovjek utječe na tlo? Kako ljudi onečišćuju tlo?  Promatramo ilustraciju biljke u udžbeniku (str. 20). Opisujemo je i razgovaramo: Što prikazuje ilustracija? Koji se dio biljke nalazi u tlu? Čemu služi korijen biljci? Koji se dijelovi biljke nalaze iznad tla? Što biljka uzima iz tla? Zašto su biljci potrebne hranjive tvari?  Učiteljica/učitelj donosi različite vrste tla te ih pokazuje učenicima (npr. pijesak, kupovno tlo za cvijeće, tlo iz obližnjega krtičnjaka i sl.). Učenici mogu opipati različite vrste tla te usporediti njihova svojstva.  Učenici mogu pogledati [videozapis](https://hr.izzi.digital/DOS/54720/55489.html#block-1764328) u DOS-u *Životni uvjeti* – *tlo*.  Promatramo fotografiju gujavice u udžbeniku (str. 21). Opisujemo fotografiju i razgovaramo: Koje je živo biće prikazano na fotografiji? Kako gujavice utječu na tlo?  Ponavljamo naučene sadržaje odgovarajući na pitanja pokraj fotografije.  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici rješavaju 1. i 2. zadatak u udžbeniku (str. 21). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak *Poveži fotografiju i naziv tla* u [DOS-u *Životni uvjeti* – *tlo*](https://hr.izzi.digital/DOS/54720/55489.html#block-1528198)*.*  Promatramo fotografiju u udžbeniku (str. 21). Čitamo zanimljivost i razgovaramo: Kako ljudi poboljšavaju plodnost tla? U kojemu slučaju gnojiva mogu štetno djelovati na plodnost tla? Što je kompost?  Učenici prepisuju pojmovnik iz udžbenika (str. 21) u svoju bilježnicu.  Igramo kviz. Učenici su podijeljeni u skupine. Učiteljica/učitelj postavlja pitanja o tlu, a učenici odgovaraju. Na svako pitanje odgovara druga skupina. Ako skupina točno odgovori na pitanje, tada osvaja bod. Ako skupina netočno odgovori, tada ne osvaja. Pobjednik je skupina koja skupi više bodova. | | udžbenik  F, I: čitanje, razgovor  F, I: razgovor  udžbenik  F, I: čitanje, razgovor  udžbenik  F, I: razgovor  vrste tla  DOS  udžbenik  F, I: razgovor  F, I: razgovor  F, I: pisanje  udžbenik  I: pisanje  DOS  udžbenik  F, I: čitanje, razgovor  F, I: pisanje  S  razgovor | OŠ HJ B.4.2.  osr A.2.2.  osr B.2.2.  odr A.2.2.  odr A.2.2.  odr A.2.2.  ikt A.2.2.  odr A.2.2.  uku A.2.1.  ikt A.2.2.  odr A.2.1.  uku D.2.2.  goo C.2.1. | PID OŠ B.4.2.  PID OŠ A.4.1.  PID OŠ B.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ B.4.2.  PID OŠ A.4.1.  PID OŠ B.4.1.  PID OŠ B.4.2.  PID OŠ B.4.2.  PID OŠ B.4.1.  PID OŠ A.4.1.  PID OŠ B.4.1.  PID OŠ B.4.2. |
| PLAN PLOČE  TLO  Tlo je gornji, rastresit sloj Zemljine površine.  Vrste tla: crvenica, crnica, smeđa tla, ilovača.  Svojstva tla: boja, rahlost, ljepljivost, propusnost vode, plodnost.  Najplodnije je tlo crnica.  Opasnosti od onečišćenja tla: smeće, otpadne vode, pretjerana uporaba  gnojiva. | | | | DOMAĆA ZADAĆA  Učenici mogu riješiti zadatke u udžbeniku (str. 23). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno- -jezičnim razvojem omogućiti taktilni doživljaj različite vrste tla. | | Učenik s ubrzanim govorno-jezičnim razvojem može istražiti koja je vrsta tla karakteristična za pojedine dijelove Hrvatske. | | | |

Pripremiti boce i filtre za izvođenje pokusa, kartice s pitanjima za igru *Čovječe, ne ljuti se* i pribor za igru te umnožiti nastavni listić *Tlo*.