|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 63. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Republika Hrvatska** – sat vježbanja i ponavljanja | | DOS: [*Republika Hrvatska*](https://hr.izzi.digital/DOS/54720/55533.html) | | | |
| CILJ SATA: Ponoviti i utvrditi nastavne sadržaje o simbolima Republike Hrvatske, stanovništvu, susjednim državama, glavnome gradu Republike Hrvatske Zagrebu, Europskoj uniji, kulturno-povijesnim znamenitostima Republike Hrvatske te prirodnoj baštini Republike Hrvatske. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru asocijacija (v. prilog). Učiteljica/učitelj crta na ploču tablicu za igru. Učenici otkrivaju pojmove i zaključuju koje je konačno rješenje.  Najava nastavne jedinice.  Učenici su podijeljeni u šest skupina. Svaka skupina mora izraditi plakat na kojemu će predstaviti pojedinu temu povezanu s Republikom Hrvatskom (simboli i stanovništvo Republike Hrvatske; susjedne države; Europska unija; Zagreb – glavni grad Republike Hrvatske; kulturno-povijesne znamenitosti Republike Hrvatske; prirodna baština Republike Hrvatske).  Nakon što učenici izrade plakate, svaka skupina predstavlja svoj. Ostali učenici pažljivo slušaju, a na kraju mogu izlagačima postaviti pitanja o zadanoj temi.  Igramo igru *Pronađi na zemljovidu*. Učenici pripremaju svoje zemljovide Republike Hrvatske. Učiteljica/učitelj izgovara ime zaštićenoga područja (parka prirode ili nacionalnoga parka) u Republici Hrvatskoj. Učenici traže to područje na zemljovidu.  Učenici rješavaju zadatke u udžbeniku (str. 46). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak po izboru u DOS-u *Republika Hrvatska*.  Igramo igru *Čovječe, ne ljuti se*. Učiteljica/učitelj priprema ploču za igru, čovječuljke, kockicu za svaku četveročlanu skupinu, šest čaša (na kojima su napisani brojevi od 1 do 6) te kartice s pitanjima. Kartice s pitanjima razvrstavaju se u čaše. Učenici redom bacaju kockicu kako bi znali iz koje će čaše izvući karticu s pitanjem te koliko će polja prijeći na ploči. Kad učenik baci kockicu i dobije npr. broj 5, izvlači pitanje iz čaše s tim brojem. Zadatak je učenika točno odgovoriti na pitanje i tek onda može prijeći pet polja na ploči. Pobjednik je onaj učenik koji prvi stigne do cilja. | | F, I  S  plakat  razgovor  pisanje  F  usmeno izlaganje  zemljovid  F, I: razgovor  udžbenik  I: pisanje  DOS  S  ploča, čovječuljci, kocke, čaše, kartice | osr A.2.1.  uku D.2.2.  osr B.2.4.  osr B.2.2.  osr A.2.1.  uku A.2.1.  ikt A.2.2.  uku D.2.2.  osr A.2.1. | PID OŠ A.4.3.  PID OŠ B.4.1.  PID OŠ B.4.3.  PID OŠ C.4.1.  PID OŠ C.4.2.  PID OŠ A.4.3.  PID OŠ B.4.1.  PID OŠ C.4.1.  PID OŠ A.4.3.  PID OŠ B.4.1.  PID OŠ B.4.3.  PID OŠ C.4.1.  PID OŠ C.4.2. |
| PLAN PLOČE  REPUBLIKA HRVATSKA ‒ PONAVLJANJE | | | | DOMAĆA ZADAĆA  Ponoviti nastavne sadržaje o Republici Hrvatskoj. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu. | | Učenik s ubrzanim govorno-jezičnim razvojem može izraditi plakat o Republici Hrvatskoj. | | | |

PRILOG

|  |  |  |
| --- | --- | --- |
| „šahovnica“ | Dolac | latinica |
| zastava | Medvednica | katolička vjera |
| Lijepa naša | ban Josip Jelačić | narod |
| SIMBOLI | ZAGREB | HRVATI |
| REPUBLIKA HRVATSKA | | |