|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 64. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Republika Hrvatska** – sat provjere znanja | | DOS: [*Republika Hrvatska*](https://hr.izzi.digital/DOS/54720/55533.html) | | | |
| CILJ SATA: Provjeriti stečena znanja o simbolima Republike Hrvatske, stanovništvu, susjednim državama, glavnome gradu Republike Hrvatske Zagrebu, Europskoj uniji, kulturno-povijesnim znamenitostima i prirodnoj baštini Republike Hrvatske. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja: Što je država? Kako zovemo ljude koji žive u nekoj državi? U kojoj državi mi živimo? Gdje se nalazi Republika Hrvatska? Što rade članovi Vlade i Sabora? Tko je izabrao članove Vlade i Sabora? Na koji način? Tko se sastaje u zgradi Vlade? Tko se sastaje u zgradi Sabora? Po čemu se razlikuju Vlada i Sabor? Što je Ustav? Čemu služi? Koji su simboli Republike Hrvatske? Kako izgleda hrvatska zastava? Opišite hrvatski grb. U kojim se prigodama ističe zastava Republike Hrvatske? Kako se zove hrvatska himna? Tko je napisao tekst himne? Tko je uglazbio himnu? Kada se izvodi himna? Kako se trebamo ponašati za vrijeme izvođenja himne? Koji narodi žive u Republici Hrvatskoj? Koji je narod najbrojniji? Što su nacionalne manjine? Koje nacionalne manjine žive u Republici Hrvatskoj? Jesu li sve nacionalne manjine ravnopravne? Zašto? Kojoj vjeri pripada većina stanovnika Republike Hrvatske? Kojim još vjerama pripadaju stanovnici Republike Hrvatske? Koji je službeni jezik u Republici Hrvatskoj? Kako se zove naše pismo? Koji je glavni grad Republike Hrvatske? Gdje se smjestio grad Zagreb? Što čini prirodnu baštinu Zagreba? Što čini povijesnu i kulturnu baštinu Zagreba? Što je Europska unija? Koje su prednosti zemalja članica Europske unije? Koji su službeni jezici Europske unije? Kada je Republika Hrvatska postala članicom Europske unije? Koji su zajednički simboli zemalja članica Europske unije? Kako izgleda zastava Europske unije? Što ona simbolizira? Kako se zove himna Europske unije? Koji je zajednički novac u zemljama članicama Europske unije? Koje su susjedne države Republici Hrvatskoj? Što razgraničava susjedne države? Na koji se način određuje granica? U čemu je razlika između prirodne i umjetne granice? Koji dijelovi reljefa mogu činiti prirodnu granicu? Kako Republika Hrvatska surađuje sa susjednim državama? Na koji način prometna povezanost sa susjednim državama pomaže gospodarskomu razvoju Republike Hrvatske? Što je UNESCO? Zašto je važno zaštititi i sačuvati kulturno-povijesne znamenitosti? Što je u Republici Hrvatskoj pod zaštitom UNESCO-a? Koja su područja zaštićena u Republici Hrvatskoj? Koliko nacionalnih parkova ima Republika Hrvatska? Koliko parkova prirode ima Republika Hrvatska? Kako se zove dokument koji osigurava pravo na očuvanje prirode i čovjekova okoliša?  Razgovaramo o poteškoćama u rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.4.3.  PID OŠ B.4.1.  PID OŠ B.4.3.  PID OŠ C.4.1.  PID OŠ C.4.2.  PID OŠ A.4.3.  PID OŠ B.4.1.  PID OŠ B.4.3.  PID OŠ C.4.1.  PID OŠ C.4.2. |
| PLAN PLOČE | | | | DOMAĆA ZADAĆA | |