|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 66. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Prvi hrvatski vladari** – sat učenja novih nastavnih sadržaja | | DOS: [*Prošlost Republike Hrvatske* – *Dolazak Hrvata, prvi hrvatski vladari*](https://hr.izzi.digital/DOS/54720/55545.html) | | | |
| CILJ SATA: Upoznati prve hrvatske vladare. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 52). Razgovaramo: S kim dječak razgovara? O čemu razmišlja dječak? Koji je knez postao prvi kralj? Kako se zove dječak? Zašto će dječak kad odraste postati kralj?  Najava nastavne jedinice.  Čitamo rečenice u udžbeniku (str. 52). Razgovaramo o pročitanome: Koje su kneževine Hrvati osnovali nakon doseljenja na ove prostore? Što mislite, zašto su ih tako nazvali? Tko je vladao kneževinama? Kako se zvao najpoznatiji knez? Kako se zvala vladarska obitelj u kojoj je on bio prvi vladar? Tko je naslijedio kneza Trpimira? Po čemu je važan Tomislav? Koje je promjene uveo? Je li Tomislav bio knez ili kralj? Objasnite. Što je time Hrvatska postala? Što se dogodilo s Hrvatskom nakon Tomislavove smrti? Tko je Hrvatskom vladao u 11. stoljeću? Koje je promjene uveo? Tko je naslijedio Petra Krešimira IV.? Zašto je on važan? Zašto se nije znalo tko će naslijediti Dmitra Zvonimira? Koga su plemići odabrali? Što se dogodilo s Petrom Svačićem? Tko ga je naslijedio? Što se dogodilo s Hrvatskom 1102. godine?  Promatramo fotografiju kipa kralja Tomislava u udžbeniku (str. 52). Razgovaramo: Kako izgleda kralj Tomislav? Što radi? Zašto jaše konja? Što drži u ruci? Zašto? Zašto su ljudi izradili kip kralja Tomislava?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Promatramo povijesni zemljovid hrvatskih kneževina u udžbeniku (str. 53). Razgovaramo: Koji su prostor nekada zauzimale hrvatske kneževine? Nabroji nekoliko gradova koji su pripadali kneževini. Koji dijelovi danas nisu dio Republike Hrvatske? Koji dijelovi naše domovine tada nisu bili dio kneževina?  Čitamo pojmovnik pokraj zemljovida te dodatno objašnjavamo riječi. Učenici prepisuju pojmovnik u svoju bilježnicu.  Učenici mogu pročitati zanimljivosti i pogledati [fotografije kipova prvih hrvatskih vladara u DOS-u](https://hr.izzi.digital/DOS/54720/55545.html#block-1645452) *Prošlost Republike Hrvatske – Dolazak Hrvata, prvi hrvatski vladari*.  Učenici rješavaju zadatke u udžbeniku (str. 53 i 54). Učiteljica/učitelj obilazi učenike, pomaže im i dodatno objašnjava.  Igramo igru pogađanja riječi. Učiteljica/učitelj priprema kartice s napisanim imenima prvih hrvatskih vladara. Učenik izvlači kartice te crta na ploču onoliko crta koliko slova ima grad napisan na kartici. Učenici izgovaraju slovo i riječ koja počinje tim slovom kako bi pogodili slova koja trebaju biti na crtama. Nakon što učenici pogode ime vladara s kartice, objašnjavamo kad je taj vladar vladao, koju je titulu imao te koje promjene uveo. Igru nastavlja onaj učenik koji je pogodio ime vladara. | | udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  F, I: pisanje  udžbenik  F, I: čitanje, razgovor  udžbenik  F, I: čitanje, razgovor  DOS  udžbenik  I: pisanje  kartice  F, I: pisanje, razgovor | osr B.2.2.  uku A.2.3.  uku A.2.3.  PID OŠ B.4.4.  ikt A.2.2.  uku A.2.1.  goo C.2.1. | PID OŠ B.4.3.  PID OŠ C.4.1.  PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3. |
| PLAN PLOČE  PRVI HRVATSKI VLADARI  Hrvati su osnovali dvije kneževine: Posavsku i Primorsku Hrvatsku.  Kneževinama je vladao knez, a jedan od najpoznatijih bio je knez Trpimir (iz  vladarske obitelji Trpimirovića).  Prvi hrvatski kralj bio je kraj Tomislav (okrunjen je 925. godine). Tada je Hrvatska  postala kraljevina.  U 11. stoljeću Kraljevinom Hrvatskom vladali su Petar Krešimir IV. i Dmitar  Zvonimir.  Godine 1102. Hrvatska ulazi u zajedničku državu s Mađarima. | | | | DOMAĆA ZADAĆA  Učenici mogu riješiti zadatke u udžbeniku (str. 57). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju zadataka s vremenskom crtom (3. i 6. zadatak). | | Učenik s ubrzanim govorno-jezičnim razvojem može izraditi vremensku crtu na kojoj će označiti vrijeme vladavine prvih hrvatskih vladara. | | | |