|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 67. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Dolazak Hrvata, prvi hrvatski vladari –** sat vježbanja i ponavljanja | | DOS: [*Prošlost Republike Hrvatske* – *Dolazak Hrvata, prvi hrvatski vladari*](https://hr.izzi.digital/DOS/54720/55545.html) | | | |
| CILJ SATA: Ponoviti i utvrditi kako su Hrvati došli u novu domovinu, kada su primili kršćanstvo te tko su bili prvi hrvatski vladari. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima oblak riječi (v. prilog). Čitamo napisane riječi i razgovaramo: Što je zapisano u oblaku riječi? Pročitajte imena. Što nam znače ta imena? Koja imena pripadaju legendi o petero braće i dvije sestre? Koja imena nedostaju? Koja imena pripadaju hrvatskim vladarima? Koje smo još vladare spomenuli na prethodnome satu?  Najava nastavne jedinice.  Razgovaramo: Gdje su Hrvati živjeli prije dolaska na ove prostore? Kako se zvala njihova tadašnja domovina? Čime su se bavili? Zašto? Zbog čega su krenuli na put? Kada su došli na prostore današnje Hrvatske? Tko je, prema legendi, vodio Hrvate u seobi na jug? Što su Hrvati radili u svojoj novoj domovini? Kojim su jezikom govorili? U što su vjerovali? Kada su prihvatili kršćanstvo? Kada su se počeli koristiti zajedničkim jezikom? Zašto je važna Višeslavova krstionica? Koje su kneževine Hrvati osnovali nakon doseljenja na ove prostore? Tko je vladao kneževinama? Kako se zvao najpoznatiji knez? Kojoj je dinastiji pripadao Trpimir? Tko je naslijedio kneza Trpimira? Po čemu je važan Tomislav? Koje je promjene uveo? Je li Tomislav bio knez ili kralj? Objasnite. Što je time Hrvatska postala? Što se dogodilo s Hrvatskom nakon Tomislavove smrti? Tko je Hrvatskom vladao u 11. stoljeću? Tko je naslijedio Petra Krešimira IV.? Zašto je on važan? Tko je naslijedio Dmitra Zvonimira? Što se dogodilo s Hrvatskom 1102. godine?  Učenici rješavaju zadatke u udžbeniku (str. 55 i 56). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Isprobaj hrvatska srednjovjekovna pisma*](https://hr.izzi.digital/DOS/54720/55545.html#block-1637702)u DOS-u *Prošlost Republike Hrvatske – Dolazak Hrvata, prvi hrvatski vladari*.  Igramo kviz. Učenici su podijeljeni u skupine. Učiteljica/učitelj postavlja pitanja povezana s dolaskom Hrvata i prvim hrvatskim vladarima, a učenici odgovaraju. Na svako pitanje odgovara druga skupina. Ako skupina točno odgovori na pitanje, tada osvaja bod. Ako skupina netočno odgovori, bod ne osvaja. Pobjednik je skupina koja skupi više bodova.  Učenici mogu riješiti zadatak *Ponovi što znaš* u DOS-u *Prošlost Republike Hrvatske – Dolazak Hrvata, prvi hrvatski vladari*. | | oblak riječi  F, I: čitanje, razgovor  F, I: razgovor  udžbenik  F, I: pisanje  DOS  S  razgovor  DOS | goo C.2.1.  osr B.2.2.  uku A.2.1.  ikt A.2.2.  uku D.2.2.  ikt A.2.2. | PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1. |
| PLAN PLOČE  DOLAZAK HRVATA, PRVI HRVATSKI VLADARI – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju križaljke u udžbeniku (str. 55). | | Učenik s ubrzanim govorno-jezičnim razvojem može glagoljicom napisati svoje ime i prezime.  Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Dolazak Hrvata, prvi hrvatski vladari*. | | | |

PRILOG

