|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 69. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Obrana domovine** – sat vježbanja i ponavljanja | | DOS: [*Prošlost Republike Hrvatske* – *Hrvatske države i borba za domovinu*](https://hr.izzi.digital/DOS/54720/55546.html) | | | |
| CILJ SATA: Ponoviti i utvrditi dio hrvatske prošlosti (znati da je Hrvatska tijekom prošlosti imala svoju državu i bila u zajednici s drugim narodima). | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj zapisuje na ploču premetaljke nekoliko imena naroda s kojima su se Hrvati borili tijekom prošlosti (npr. Osmanlije, Mlečani, Mađari, Bugari…). Učenici trebaju riješiti premetaljke i odgonetnuti točne nazive zadanih pojmova. Kada odgonetnu točan naziv, učenici objašnjavaju kako su ti narodi povezani s Republikom Hrvatskom.  Najava nastavne jedinice.  Razgovaramo: Zbog čega su mnogi narodi željeli osvojiti Hrvatsku? Zašto su Hrvati branili Hrvatsku od osvajača? S kojim su se narodima Hrvati borili tijekom prošlosti? U kojim je stoljećima Hrvatska bila samostalna država? Što se dogodilo početkom 12. stoljeća? S kojim je narodima Hrvatska živjela u zajedničkim državama nakon 12. stoljeća? Koji je bio službeni jezik u zajedničkim državama? Zašto? Koji su se Hrvati istaknuli u obrani svoje domovine? Zbog čega je važan ban Josip Jelačić?  Učenici rješavaju zadatke u udžbeniku (str. 60). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Poveži parove* u DOS-u](https://hr.izzi.digital/DOS/54720/55546.html#block-1694492) *Prošlost Republike Hrvatske – Hrvatske države i borba za domovinu*.  Igramo igru točno-netočno. Učiteljica/učitelj izgovara rečenice o obrani domovine. Kad je izgovorena rečenica točna, učenici moraju stajati. Kad je izgovorena rečenica netočna, učenici moraju čučnuti. | | F, I: razgovor  F, I: razgovor  udžbenik  I: pisanje  DOS  F, I: razgovor | goo C.2.1.  osr B.2.2.  uku A.2.1.  ikt A.2.2.  goo C.2.1.  OŠ TZK D.4.2. | PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1. |
| PLAN PLOČE  OBRANA DOMOVINE – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na vremenskoj crti. | | Učenik s ubrzanim govorno-jezičnim razvojem može istražiti nazive ratova koje su navedeni narodi vodili s Hrvatima. | | | |

Pripremiti kartice s dijelovima rečenica o Domovinskome ratu i borbi za domovinu.