|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 71. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Samostalna Hrvatska** – sat vježbanja i ponavljanja | | DOS: [*Prošlost Republike Hrvatske* – *Hrvatske države i borba za domovinu*](https://hr.izzi.digital/DOS/54720/55546.html) | | | |
| CILJ SATA: Ponoviti i utvrditi prošlost Republike Hrvatske u 20. i 21. stoljeću. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima znakove za minirana područja. Opisujemo znakove i razgovaramo: Što mislite, što označuju ovi znakovi? Što su mine? Kako su one dospjele na neka područja? Zašto? Što biste napravili kad biste vidjeli takav znak u prirodi?  Učiteljica/učitelj govori učenicima kako moraju biti posebno oprezni kad vide takve znakove jer su hrvatski prostori tijekom Domovinskoga rata bili okupirani tako da su na tim područjima zaostale brojne minsko- -eksplozivne naprave i minska polja. Učiteljica/učitelj savjetuje učenike da nikada ne zalaze u sumnjiva područja te da nikako ne smiju dirati eksplozivne naprave ako slučajno na njih naiđu.  Najava nastavne jedinice.  Razgovaramo: Zašto je za Hrvate važan Domovinski rat? Kada je trajao Domovinski rat? Što je Jugoslavija? Do kada je Hrvatska bila dio Jugoslavije? Kada se Hrvatska osamostalila? Što je Hrvatska ostvarila pobjedom u Domovinskome ratu? Što je Hrvatska time postala? Tko je bio prvi predsjednik Republike Hrvatske? Tko je današnji predsjednik Republike Hrvatske?  Učenici rješavaju zadatke u udžbeniku (str. 64). Učiteljica/učitelj obilazi učenike, pomaže im i dodatno objašnjava.  Učenici mogu promotriti fotografiju i pročitati [rečenice o Vukovarskome vodotornju u DOS-u](https://hr.izzi.digital/DOS/54720/55546.html#block-1741080) *Prošlost Republike Hrvatske – Hrvatske države i borba za domovinu*.  Igramo igru *Čovječe, ne ljuti se*. Učiteljica/učitelj priprema ploču za igru, čovječuljke, kockicu za svaku četveročlanu skupinu, šest čaša (na kojima su napisani brojevi od 1 do 6) te kartice s pitanjima. Kartice s pitanjima razvrstavaju se u čaše. Učenici redom bacaju kockicu kako bi znali iz koje će čaše izvući karticu s pitanjem te koliko će polja prijeći na ploči. Kad učenik baci kockicu i dobije npr. broj 5, izvlači pitanje iz čaše s tim brojem. Zadatak je učenika točno odgovoriti na pitanje i tek onda može prijeći pet polja na ploči. Pobjednik je onaj učenik koji prvi stigne do cilja. | | F, I: razgovor  F, I: razgovor  udžbenik  I: pisanje  DOS  S  ploča, čovječuljci, kocke, čaše, kartice | osr B.2.2.  osr B.2.2.  uku A.2.1.  ikt A.2.2.  uku D.2.2.  osr A.2.1. | PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1.  PID OŠ B.4.3.  PID OŠ C.4.1. |
| PLAN PLOČE  SAMOSTALNA HRVATSKA – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju križaljke u udžbeniku. | | Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Prošlost Republike Hrvatske – Hrvatske države i borba za domovinu*. | | | |

Umnožiti nastavni listić s križaljkom te pripremiti omotnice s dodatnim materijalima o hrvatskim sportašima, plakate i kartice s imenima poznatih hrvatskih sportaša.