|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 72. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Hrvatski sportski trag** – sat učenja novih nastavnih sadržaja | | DOS: [*Prošlost Republike Hrvatske* – *Hrvatske države i borba za domovinu*](https://hr.izzi.digital/DOS/54720/55546.html) | | | |
| CILJ SATA: Upoznati najveće uspjehe hrvatskih sportaša. | | | | | |
| ISHODI UČENJA: PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima videozapis o uspjesima hrvatskih sportaša (poveznica: <https://youtu.be/t7138axKcDA>). Razgovaramo: Što je prikazano u videozapisu? Koje smo sportaše vidjeli? Kojim se sportovima bave? Što mislite, jesu li uspješni? Koja sportska natjecanja znate?  Najava nastavne jedinice.  Čitamo rečenice o sudjelovanju i uspjehu hrvatskih sportaša na Olimpijskim igrama u udžbeniku (str. 67). Razgovaramo: Što su Olimpijske igre? Koliko su odličja osvojili hrvatski sportaši na igrama? Koja je hrvatska sportašica osvojila najviše olimpijskih medalja? Kojim se sportom bavila? Kada su hrvatski sportaši prvi put nosili hrvatsku zastavu? Gdje su održane te Olimpijske igre? Zašto su baš te godine hrvatski sportaši nosili hrvatsku zastavu? U kojemu je sportu Hrvatska osvojila prvu medalju u ekipnome sportu?  Promatramo vremensku crtu u udžbeniku (str. 66 i 67). Čitamo rečenice ispod vremenske crte i razgovaramo: Na kojim je igrama rukometna reprezentacija osvojila medalje? Označite te godine na vremenskoj crti. Koja fotografija prikazuje rukometnu reprezentaciju? Kojim se sportom bavio Goran Ivanišević? Pronađite njegovu fotografiju. Kada je pobijedio na turniru Wimbledon? Označite tu godinu na vremenskoj crti. Gdje i kada su održane Olimpijske igre na kojima je naša vaterpolska reprezentacija osvojila medalju? Označite tu godinu na vremenskoj crti. Koju su medalju osvojili? Koje je najveće odličje osvojila naša nogometna reprezentacija? Na kojemu je natjecanju tada sudjelovala? Gdje je održano to svjetsko prvenstvo? Označite taj događaj na vremenskoj crti. Iz koje obitelji potječu dva vrlo uspješna skijaša? Koje je medalje osvojila Janica Kostelić? Kada su održane Olimpijske igre na kojima je osvojila te medalje? Označite te godine na vremenskoj crti. Koje je medalje osvojio Ivica Kostelić? Kada je osvojio Svjetski skijaški kup? Označite tu godinu na vremenskoj crti. Tko je Sandra Perković? Koliko je medalja osvojila na Olimpijskim igrama? Označite te godine na vremenskoj crti. Koja fotografija prikazuje Sandru Perković? Pronađite fotografiju Blanke Vlašić. Koje je medalje osvojila na igrama? Kada je osvojila te medalje? Označite te godine na vremenskoj crti.  Učenici rješavaju križaljku (v. prilog). Učiteljica/učitelj obilazi učenike i pomaže im.  Učenici su podijeljeni u skupine. Svaka skupina dobiva omotnicu s dodatnim materijalima o nekome hrvatskom sportašu ili reprezentaciji. Učenici izrađuju plakat. Kad većina završi s radom, skupine predstavljaju svoje plakate.  Igramo igru *Pogodi tko sam*. Učiteljica/učitelj priprema kartice s imenima hrvatskih sportaša. Učenik izvlači karticu i opisuje sportaša čije je ime napisano na kartici. Ostali učenici moraju pogoditi ime sportaša. | | videozapis  računalo  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  I: pisanje  nastavni listić  I: pisanje  S  dodatni materijali  plakat  praktični rad  kartice  F, I: razgovor | OŠ HJ C.4.2.  uku A.2.4.  osr B.2.2.  osr B.2.2.    uku A.2.1.  osr B.2.4.  goo C.2.1. | PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3.  PID OŠ B.4.3.  PID OŠ B.4.3.  PID OŠ C.4.1.  PID OŠ B.4.3. |
| PLAN PLOČE  HRVATSKI SPORTSKI TRAG  Hrvatski sportaši prvi su put nosili hrvatsku zastavu 1992. godine na  Olimpijskim igrama u Barceloni.  Hrvatski su sportaši na Olimpijskim igrama osvojili ukupno 44 odličja.  Poznati hrvatski sportaši su Janica Kostelić, Ivica Kostelić, Blanka Vlašić,  Dražen Petrović, Goran Ivanišević… | | | | DOMAĆA ZADAĆA  Učenici mogu istražiti što su Olimpijske igre, kako izgleda njihov simbol te što simboliziraju krugovi. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju križaljke. | | Učenik s ubrzanim govorno-jezičnim razvojem može istražiti kada i gdje će se održati sljedeće Olimpijske igre. | | | |

Pripremiti plakate, papire te veliku vremensku crtu.