|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 76. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moje tijelo** – sat vježbanja i ponavljanja | | DOS:[*Čovjek i priroda oko njega* – *Moje tijelo* – *mijenjam se*](https://hr.izzi.digital/DOS/54720/55549.html) | | | |
| CILJ SATA: Ponoviti da je ljudsko tijelo organizam sastavljen od organa i organskih sustava koji zajedno omogućuju normalan rad, odnosno zdravlje i život te osvijestiti važnost čuvanja zdravlja. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru asocijacija (v. prilog). Učiteljica/učitelj crta na ploču tablicu za igru. Učenici otkrivaju pojmove i zaključuju koje je konačno rješenje.  Najava nastavne jedinice.  Učenici su podijeljeni u pet skupina koje smo odredili na kraju prošloga sata. Svakoj skupini dodijeljen je jedan organski sustav (sustav organa za kretanje, živčani sustav, probavni sustav, sustav organa za disanje, krvožilni sustav). Učenici su za domaću zadaću istražili jedan sustav organa i pripremili dodatne materijale o njemu. Učenici u skupinama izrađuju plakat o sustavu organa koji su istražili. Osim plakata, učenici pripremaju i tri pitanja kojima će provjeriti znanje svojih prijatelja iz drugih skupina. Kad su plakati napravljeni, učenici predstavljaju svoj rad.  Učiteljica/učitelj može nakon svakoga izlaganja učenicima prikazati [videozapis o pojedinome sustavu organa](https://hr.izzi.digital/DOS/54720/55549.html#block-1562972) u DOS-u *Čovjek i priroda oko njega* – *Moje tijelo – mijenjam se*.  Ostali učenici pažljivo slušaju izlaganje, a na kraju izlaganja odgovaraju na tri pitanja za provjeru znanja.  Učiteljica/učitelj može donijeti model ljudskoga tijela na kojemu će učenici pokazivati određene organe.  Učenici samostalno rješavaju 3. i 4. zadatak u udžbeniku (str. 70). Učiteljica/učitelj obilazi učenike, pomaže im i dodatno objašnjava.  Igramo igru *Preokreni pitanje*. Učiteljica/učitelj priprema kartice s rečenicama o ljudskome tijelu (organima i organskim sustavima). Učenik izvlači karticu i postavlja pitanje čiji je odgovor rečenica napisana na kartici. Ostali učenici moraju odgovoriti na postavljeno pitanje. | | F, I: razgovor  S  plakat  S: razgovor  praktični rad  F: usmeno izlaganje  DOS  razgovor  udžbenik  I: pisanje  kartice  F, I: razgovor | goo C.2.1.  osr B.2.4.  uku D.2.2.  uku A.2.3.  osr A.2.1.  ikt A.2.2.  osr A.2.1.  uku A.2.1.  goo C.2.1. | PID OŠ A.4.1.  PID OŠ A.4.1.  PID OŠ A.4.1.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.1. |
| PLAN PLOČE  MOJE TIJELO - PONAVLJANJE | | | | DOMAĆA ZADAĆA  Učenici mogu riješiti zadatke u udžbeniku (str. 71). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti 3D model ljudskoga tijela s pomoću stranice zygotebody.com. | | | |

Pripremiti papire za crtanje Vennova dijagrama.

Igra asocijacija

|  |  |  |  |
| --- | --- | --- | --- |
| mozak | ruke | oči | krvožilni |
| želudac | trup | uši | probavni |
| jetra | vrat | nos | živčani |
| ORGANI | DIJELOVI TIJELA | OSJETILA | SUSTAV ORGANA |
| LJUDSKO TIJELO | | | |