|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 77. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Mijenjam se** – sat učenja novih nastavnih sadržaja | | DOS: *Čovjek i priroda oko njega* – *Moje tijelo* – *mijenjam se* | | | |
| CILJ SATA: Upoznati osnovna obilježja puberteta kao sazrijevanja vlastitoga tijela i tijela suprotnoga spola; prepoznati i odgovarajuće reagirati na različite oblike nasilja. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo i čitamo uvodni strip u udžbeniku (str. 72). Razgovaramo: Što radi dječak na prvoj slici? Zašto? Po čemu je tata primijetio što je napravio dječak? Zanimaju li i vas predmeti kojima se koriste roditelji? Što mislite, zašto se to događa?  Najava nastavne jedinice.  Razgovaramo: Jeste li čuli za pubertet? Što bi značila ta riječ?  Čitamo rečenice u udžbeniku (str. 72) u vezi s promjenama na tijelu i higijeni. Razgovaramo o pročitanome: Što je pubertet? Što se u pubertetu događa s tijelom? Koje se promjene događaju kod djevojčica, a koje kod dječaka? Kakva je koža djece i mladih u pubertetu? Što se događa sa znojenjem u pubertetu? Što se još, osim tijela, mijenja u pubertetu?  Učiteljica/učitelj navodi učenike na nepristrani pristup temi te hrabri učenike. Učiteljica/učitelj ističe kako je pubertet normalan dio odrastanja te kako se nemaju čega sramiti kad im se događaju spomenute promjene, kao što se nisu sramili ni kad su im rasli zubi. Učiteljica/učitelj napominje kako su promjene u pubertetu intimnije pa o njima ne moraju razgovarati ako im je to neugodno. Također, učiteljica/učitelj napominje kako djevojčice obično ranije ulaze u pubertet.  Čitamo preostale rečenice u udžbeniku (str. 72). Razgovaramo o pročitanome: Kakvo raspoloženje prevladava kod djece u pubertetu? Koja prava moramo poštovati unatoč pubertetu? Što sve ubrajamo u nasilje? Što biste trebali učiniti ako tko vrši nasilje nad vama? Moraju li vam odrasle osobe pomoći? Zašto?  Čitamo rečenice o Plavom telefonu u udžbeniku (str. 72). Učiteljica/učitelj objašnjava kako se toj udruzi mogu javiti sva djeca.  Čitamo rečenice u udžbeniku (str. 73). Objašnjavamo znakove pokraj teksta i razgovaramo o pročitanome: Što prikazuju znakovi? Što djeca rade kako bi izgledala starije? Što sve izaziva ovisnost?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici su podijeljeni u parove. Svaki par dobiva papir na kojemu crta Vennov dijagram *Pubertet:* *djevojčice – dječaci*. Učenici ispunjavaju Vennov dijagram. Kad je većina parova završila s radom, provjeravamo napisano.  Učenici rješavaju zadatke u udžbeniku (str. 73). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Složi slagalicu*](https://hr.izzi.digital/DOS/54720/55549.html#block-1695460)u DOS-u *Čovjek i priroda oko njega* – *Moje tijelo – mijenjam se*.  Igramo igru točno-netočno. Učiteljica/učitelj izgovara rečenice u vezi s pubertetom i različitim oblicima nasilja. Kad je izgovorena rečenica točna, učenici moraju stajati. Kad je izgovorena rečenica netočna, učenici moraju čučnuti. Netočne rečenice ispravljamo i objašnjavamo. | | udžbenik  F, I: čitanje, razgovor  F, I: razgovor  udžbenik  F, I: čitanje, razgovor  F  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  P  papir  razgovor  pisanje  F: usmeno izlaganje  udžbenik  I: pisanje  DOS  F, I: razgovor | goo C.2.1.  uku A.2.4.  zdr A.2.1.  zdr A.2.1.  zdr B.2.2.A  zdr A.2.3.  zdr B.2.2.C  goo A.2.1.  zdr B.2.1.C  zdr B.2.3.B  osr B.2.4.  zdr B.2.2.A  zdr B.2.2.C  uku A.2.1.  ikt A.2.2.  osr A.2.1.  OŠ TZK D.4.2. | PID OŠ A.4.1.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.1.  PID OŠ B.4.1.  PID OŠ A.4.1.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.1. |
| PLAN PLOČE  MIJENJAM SE  Pubertet je jedno od razdoblja u kojemu se događaju velike promjene na  našemu tijelu i u ponašanju.  U pubertetu se razvijaju spolni organi i postaju vidljiva neka spolna obilježja.  U pubertetu je važno redovito održavati čistoću tijela i odjeće.  Djeca u pubertetu osjetljiva su i lako mijenjaju raspoloženja.  Učestalo ruganje, izazivanje, udaranje i neželjeno dodirivanje tijela ubrajamo u  nasilje. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 3. zadatka u udžbeniku. | | Učenik s ubrzanim govorno-jezičnim razvojem može izraditi plakat sa savjetima o postupanju tijekom nasilja. | | | |