|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 80. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moje tijelo i zdravlje** – sat vježbanja i ponavljanja | | DOS:[*Čovjek i priroda oko njega* – *Moje tijelo* – *mijenjam se*](https://hr.izzi.digital/DOS/54720/55549.html) | | | |
| CILJ SATA: Ponoviti da je ljudsko tijelo organizam sastavljen od organa i organskih sustava koji zajedno omogućuju normalan rad, odnosno zdravlje i život te osvijestiti važnost čuvanja zdravlja; ponoviti i utvrditi nastavne sadržaje povezane s pubertetom i brigom za zdravlje. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima oblak riječi (v. prilog). Čitamo napisane riječi i razgovaramo: Na što vas podsjećaju napisane riječi? Što im je zajedničko? Pročitajte neke riječi. Što mislite, kako su promjene povezane s tijelom? Zašto je napisana riječ *ponašanje*? Zašto je za čovjeka važno biti zdrav?  Najava nastavne jedinice.  Razgovaramo: Od čega se sastoji ljudsko tijelo? Od kojih se sustava organa sastoji ljudsko tijelo? Što čini sustav organa za kretanje? Čemu taj sustav služi? Koja je uloga živčanoga sustava? Od kojih se organa sastoji probavni sustav? Koja je njegova uloga? Čemu služi sustav organa za disanje? Koji organi sudjeluju u disanju? Što čini krvožilni sustav? Čemu služi krvožilni sustav? Čemu služe osjetila? Koji je naš najveći organ? Koja je uloga spolnih organa? Zašto se moramo brinuti o svome organizmu? Kako se možemo brinuti o svome tijelu? Zašto su pojedini dijelovi tijela smješteni u unutrašnjosti tijela? Što je pubertet? Što se u pubertetu događa s našim tijelom? Što su zarazne bolesti? Što izaziva neku zaraznu bolest? Kako se zarazne bolesti prenose? Nabrojite neke zarazne bolesti. Koji nam znakovi mogu otkriti da smo bolesni? Zašto oboljela osoba mora ostati kod kuće? Što su nametnici? Zašto su opasni za ljude? Koji su najčešći nametnici na ljudima?  Učiteljica/učitelj piše na ploču upute za crtanje umne mape o čovjeku. Učenici prepisuju zadatak s ploče u bilježnicu i crtaju umnu mapu prema uputama. Svaki učenik crta svoju umnu mapu, no međusobno se savjetuju i pomažu jedni drugima. Učiteljica/učitelj potiče učenike na upotrebu bojica i oslikavanje umne mape. Uočavamo kako na grane umne mape upisujemo pojmove koji su u tekstovima udžbenika masnije otisnuti.  Učenici mogu riješiti zadatak [*Ponovi što znaš*](https://hr.izzi.digital/DOS/54720/55549.html#block-1695328) u DOS-u *Čovjek i priroda oko njega* – *Moje tijelo* – *mijenjam se*.  Igramo igru *Tko će prije*. Učenici su podijeljeni u tri skupine. Učiteljica/učitelj crta na ploču tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici moraju odgovoriti. Svaka skupina dobiva svoje pitanje, a za svaki točan odgovor pomiče se za jedno polje naprijed. Ako učenik netočno odgovori, magnet skupine ostaje na mjestu. | | oblak riječi  F, I: čitanje, razgovor  F, I: razgovor  F, I: pisanje  bilježnica  crtanje  DOS  S  razgovor | goo C.2.1.  osr B.2.2.  zdr B.2.3.A  zdr A.2.1.  zdr C.2.2.A  uku A.2.1.  uku A.2.3.  ikt A.2.2.  osr B.2.4. | PID OŠ A.4.1.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.1. |
| PLAN PLOČE  MOJE TIJELO I ZDRAVLJE – PONAVLJANJE  1. U sredinu upiši ČOVJEK.  2. Nacrtaj glavne grane umne mape i upiši: DRUŠTVEN, TIJELO, JA.  3. Razgranaj glavne grane umne mape i uvrsti pojmove: *zajednica, ljudska prava,*  *organizam, sustavi organa, NE ovisnostima, zdravlje, pubertet, promjene na*  *tijelu.*  4. Prema svome nahođenju dodaj još pojmova i oslikaj umnu mapu. | | | | DOMAĆA ZADAĆA  Ponoviti nastavne sadržaje o ljudskome tijelu i zdravlju. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti shemu umne mape koju će učenik dopuniti. | | Učenik s ubrzanim govorno-jezičnim razvojem može istražiti što je Heimlichov zahvat. | | | |