|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 82. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Životne zajednice i hrana** – sat učenja novih nastavnih sadržaja | | DOS:[*Čovjek i priroda oko njega – Životne zajednice i hranidbeni lanci*](https://hr.izzi.digital/DOS/54720/55552.html) | | | |
| CILJ SATA: Upoznati hranidbene odnose živih bića u nekoj životnoj zajednici. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Promatramo fotografije lisice u udžbeniku (str. 78). Opisujemo ih i razgovaramo: Po čemu se životinje razlikuju, a po čemu su slične? Gdje živi lisica na prvoj fotografiji? Gdje živi lisica na drugoj fotografiji? Gdje živi lisica na trećoj fotografiji? U kakvoj je vezi boja njihova krzna s prostorom u kojemu se nalaze? U kakvim vremenskim uvjetima žive ove lisice? Kojim su se vremenskim uvjetima morale prilagoditi? Što mislite, zašto polarna lisica ima najmanje uči, a pustinjska najveće?  Najava nastavne jedince.  Čitamo prvi odlomak u udžbeniku (str. 78). Razgovaramo o pročitanome: O čemu ovise živa bića na nekome prostoru? Kako se živa bića mogu prilagoditi nekomu prostoru? Što je životna zajednica?  Čitamo preostale rečenice u udžbeniku (str. 78). Razgovaramo o pročitanome: Kako su povezana živa bića unutar jedne životne zajednice? Kako tvari kruže u prirodi? Zašto je živim bićima potrebna hrana? Kako živa bića iskorištavaju energiju? Kojom se energijom koriste biljke? Od kuda životinje dobivaju energiju? Kako životinje iskorištavaju energiju?  Promatramo ilustraciju u udžbeniku (str. 78). Opisujemo je i opisujemo protok energije od Sunca do lisice. Razgovaramo: Od kuda stablo dobiva energiju i hranjive tvari? Što s pomoću njih proizvodi? Kako se zove plod koji raste na ovome stablu? Kojoj je životinji žir hrana? Što vjeverica dobiva iz hrane? Tko se hrani vjevericom? Tko će pojesti lisicu?  Čitamo rečenice o hranidbenim lancima u udžbeniku (str. 79).  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici rješavaju zadatke u udžbeniku (str. 79). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Tko koga jede?*](https://hr.izzi.digital/DOS/54720/55552.html#block-1764862) u DOS-u *Čovjek i priroda oko njega* – *Životne zajednice i hranidbeni lanci*.  Učenici su podijeljeni u skupine. Svaka skupina dobiva fotografije nekoliko biljaka i životinja. Učenici od dobivenih fotografija sastavljaju hranidbeni lanac (u sastavljanju ne moraju upotrijebiti sve dobivene fotografije). Nakon što sve skupine sastave hranidbene lance, učenici izlažu osmišljeno.  Igramo igru *Preokreni pitanje*. Učiteljica/učitelj priprema kartice s rečenicama o životnim zajednicama i hranidbenim lancima. Učenik izvlači karticu te postavlja pitanje čiji je odgovor rečenica napisana na kartici. Ostali učenici moraju odgovoriti na postavljeno pitanje.  Učenici mogu riješiti zadatak *Usporedi biljke* u DOS-u *Čovjek i priroda oko njega* – *Životne zajednice i hranidbeni lanci*. | | udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  F, I: pisanje  udžbenik  I: pisanje  DOS  S  fotografije  razgovor  praktični rad  S, F: usmeno izlaganje  S  kartice  razgovor  DOS | osr B.2.2.  odr A.2.2.  odr A.2.2.  odr A.2.2.  uku A.2.1.  ikt A.2.2.  osr B.2.4.  uku D.2.2.  goo C.2.1.  osr A.2.2.  ikt A.2.2. | PID OŠ A.4.1.  PID OŠ B.4.2.  PID OŠ B.4.2.  PID OŠ A.4.1.  PID OŠ D.4.1.  PID OŠ A.4.1.  PID OŠ D.4.1.  PID OŠ A.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.2.  PID OŠ D.4.1. |
| PLAN PLOČE  ŽIVOTNE ZAJEDNICE I HRANA  Živa bića ovise i prilagođavaju se prostoru na kojemu žive:  prirodnim oblicima i podneblju.  Unutar jedne životne zajednice živa su bića povezana hranidbenim odnosima.  Hranidbene odnose među živim bićima možemo prikazati hranidbenim lancima.  Živim bićima za rast i razvoj potrebna je hrana (tvari i energija). | | | | DOMAĆA ZADAĆA  Učenici mogu riješiti zadatke u udžbeniku (str. 81). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 1. i 3. zadatka u udžbeniku te u sastavljanu hranidbenoga lanca. | | Učenik s ubrzanim govorno-jezičnim razvojem može riješiti zadatak *Istraži, potraži, traži*… u DOS-u *Životne zajednice i hranidbeni lanci*. | | | |

Pripremiti pribor za igru *Čovječe, ne ljuti se* te kartice s pitanjima o životnim zajednicama i hranidbenim lancima.