|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 83. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Životne zajednice i hrana** – sat vježbanja i ponavljanja | | DOS:[*Čovjek i priroda oko njega – Životne zajednice i hranidbeni lanci*](https://hr.izzi.digital/DOS/54720/55552.html) | | | |
| CILJ SATA: Ponoviti hranidbene odnose živih bića u nekoj životnoj zajednici. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima uvodni videozapis o životnim zajednicama u DOS-u [*Čovjek i priroda oko njega* – *Životne zajednice i hranidbeni lanci*.](https://hr.izzi.digital/DOS/54720/55552.html#block-1591215) Razgovaramo: Koja su živa bića prikazana u videozapisu? Gdje žive? Što je stanište? Koji su životni uvjeti potrebni biljkama i životinjama za život?  Najava nastavne jedinice.  Čitamo rečenice iznad fotografija u udžbeniku (str. 80). Razgovaramo o pročitanome: Na kojim je prostorima veća raznolikost živih bića? Zašto?  Promatramo fotografije različitih staništa. Opisujemo ih i objašnjavamo životne uvjete na tim područjima.  Čitamo preostale rečenice u udžbeniku (str. 80). Razgovaramo o pročitanome: Kako su ljudi zaštitili neka živa bića i prostore? Zašto? Gdje žive tuljani? Kakvi su tamo životni uvjeti? Kako su se tuljani prilagodili tim životnim uvjetima? Kako se naziva vrsta tuljana koja živi u toplijemu podneblju?  Rješavamo zadatak u kojemu učenici trebaju prepisati plava slova iz teksta.  Promatramo fotografiju sredozemne medvjedice u udžbeniku (str. 80). Opisujemo je i usmeno odgovaramo na pitanja ispod fotografije.  Razgovaramo: Kako su živa bića povezana unutar jedne životne zajednice? Zašto je živim bićima važna hrana? Kako možemo prikazati hranidbene odnose među živim bićima?  Navodimo primjer jednoga hranidbenog lanca, a nakon toga učenici samostalno u bilježnicu crtaju jedan hranidbeni lanac.  Učenici mogu riješiti [premetaljke u DOS-u](https://hr.izzi.digital/DOS/54720/55552.html#block-1571679) *Čovjek i priroda oko njega* – *Životne zajednice i hranidbeni lanci*.  Igramo igru *Čovječe, ne ljuti se*. Učiteljica/učitelj priprema ploču za igru, čovječuljke, kockicu za svaku četveročlanu skupinu, šest čaša (na kojima su napisani brojevi od 1 do 6) te kartice s pitanjima. Kartice s pitanjima razvrstavaju se u čaše. Učenici redom bacaju kockicu kako bi znali iz koje će čaše izvući karticu s pitanjem te koliko će polja prijeći na ploči. Kad učenik baci kockicu i dobije npr. broj 5, izvlači pitanje iz čaše s tim brojem. Zadatak je učenika točno odgovoriti na pitanje i tek onda može prijeći pet polja na ploči. Pobjednik je onaj učenik koji prvi stigne do cilja. | | računalo  DOS  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  udžbenik  I: pisanje  udžbenik  F, I: razgovor  F, I: razgovor  bilježnica  I: crtanje  DOS  S  ploča, čovječuljci, kockice, čaša,  kartice | odr A.2.2.  odr A.2.2.  uku A.2.2.  osr A.2.1.  odr A.2.2.  uku A.2.1.  uku A.2.3.  ikt A.2.2.  osr B.2.4. | PID OŠ A.4.1.  PID OŠ B.4.2.  PID OŠ A.4.1.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ D.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.2.  PID OŠ D.4.1. |
| PLAN PLOČE  ŽIVOTNE ZAJEDNICE I HRANA – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u izradi hranidbenoga lanca u bilježnici. | | Učenik s ubrzanim govorno-jezičnim razvojem može izraditi plakat o zaštićenim biljnim i životinjskim vrstama u Republici Hrvatskoj. | | | |