|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 89. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Šuma** – sat vježbanja i ponavljanja | | DOS: [*Čovjek i priroda oko njega – Šuma*](https://hr.izzi.digital/DOS/54720/55555.html) | | | |
| CILJ SATA: Ponoviti i utvrditi kako je šuma životna zajednica biljaka i životinja, uočiti njihovu međusobnu povezanost i povezanost životne zajednice i okoliša (prirodnih uvjeta). | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru asocijacija (v. prilog). Učiteljica/učitelj crta na ploču tablicu za igru. Učenici otkrivaju pojmove i zaključuju koje je konačno rješenje.  Najava nastavne jedinice.  Razgovaramo o nastavnim sadržajima povezanima sa šumom: Tko čini životnu zajednicu šume? Koja sve živa bića žive u šumi? Kako su stanovnici šume međusobno povezani? Koja stabla rastu u listopadnim šumama? Koja stabla rastu u vazdazelenim šumama? Kakve su mješovite šume? Što još raste u šumama osim stabala? Koji jestivi šumski plod znate? Koga bismo trebali poslati u berbu šumskih plodova i gljiva? Zašto? Kojim su se životnim uvjetima prilagodila živa bića šume? Jesu li u svim šumama isti životni uvjeti? Objasnite. Kakvo je šumsko tlo? Što ljudi zbog toga rade? Što sve ugrožava šume? Kako treba provoditi sječu stabala u šumi? Tko se brine o očuvanju šuma i njihovih stanovnika?  Učenici samostalno rješavaju zadatke u udžbeniku (str. 96). Učiteljica/učitelj obilazi učenike, pomaže im i dodatno objašnjava.  Promatramo ilustraciju u udžbeniku (str. 96) i osmišljavamo nekoliko hranidbenih lanaca.  Učenici mogu riješiti zadatak [*Poveži fotografiju i naziv jestivoga šumskog ploda* u DOS-u](https://hr.izzi.digital/DOS/54720/55555.html#block-1601160) *Čovjek i priroda oko njega* – *Šuma*.  Učenici su podijeljeni u parove. Svaki par dobiva papir na kojemu crta Vennov dijagram *šuma ‒ travnjak*. Učenici ispunjavaju Vennov dijagram. Kad većina parova završi s radom, provjeravamo napisano.  Učenici mogu riješiti zadatak [*Dopuni hranidbeni lanac* u DOS-u](https://hr.izzi.digital/DOS/54720/55555.html#block-1603086) *Čovjek i priroda oko njega* – *Šuma*.  Igramo igru *Pogodi tko sam*. Učiteljica/učitelj stavlja na stol kartice s nazivima šumskih biljaka i životinja. Učenik izvlači karticu te objašnjava kako izgleda i kojoj skupini živih bića pripada navedena biljka ili životinja. Ostali učenici moraju pogoditi koje živo biće učenik opisuje. | | F, I: razgovor  F, I: razgovor  udžbenik  I: pisanje  udžbenik  F, I: razgovor  DOS  P  papiri  F: usmeno izlaganje  DOS  kartice  F, I: usmeno izlaganje, razgovor | goo C.2.1.  osr B.2.2.  odr A.2.2.  odr A.2.1.  odr B.2.3.  uku A.2.1.  ikt A.2.2.  osr B.2.2.  uku D.2.2.  ikt A.2.2.  uku A.2.3.  goo C.2.1. | PID OŠ A.4.1.  PID OŠ A.4.1.  PID OŠ B.4.2.  PID OŠ B.4.1.  PID OŠ A.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1. |
| PLAN PLOČE  ŠUMA – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti kartice koje će učenik rasporediti u Vennov dijagram. | | Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Šuma*. | | | |

Pripremiti kartice s nazivima biljaka i životinja u kopnenim vodama.

PRILOG

|  |  |  |
| --- | --- | --- |
| bukva | hrast | bor |
| hrast | jela | smreka |
| jasen | smreka | jela |
| LISTOPADNA | MJEŠOVITA | VAZDAZELENA |
| ŠUMA | | |