|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 90. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kopnene vode** – sat učenja novih nastavnih sadržaja | | DOS: [*Čovjek i priroda oko njega – Kopnene vode*](https://hr.izzi.digital/DOS/54720/55558.html) | | | |
| CILJ SATA: Odrediti kopnene vode kao životne zajednice različitih biljaka i životinja, uočiti njihovu međusobnu povezanost i povezanost životne zajednice i okoliša (prirodnih uvjeta). | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Izgovaramo brzalicu: *Riba ribi grize rep*.  Razgovaramo: Čemu služe brzalice? Što mislite, kako je nastala ova brzalica? Koju još brzalicu znate?  Promatramo fotografiju u udžbeniku (str. 98). Povezujemo fotografiju s hranidbenim odnosima u nekoj životnoj zajednici i odgovaramo na pitanja ispod fotografije.  Učenici mogu pogledati [film o ribama u DOS-u](https://hr.izzi.digital/DOS/54720/55558.html#block-1608926) *Čovjek i priroda oko njega* – *Kopnene vode*.  Najava nastavne jedinice.  Čitamo prvi odlomak u udžbeniku (str. 98). Razgovaramo o pročitanome: Kakve su kopnene vode? Koje vode ubrajamo u kopnene? Kako su živa bića povezana s vodama?  Čitamo sljedeći odlomak u udžbeniku (str. 98). Razgovaramo o pročitanome: Kakve su ptice močvarice? Po čemu se one razlikuju od ostalih ptica? Koje ptice močvarice znate? Čime se hrane ptice močvarice?  Čitamo sljedeći odlomak u udžbeniku (str. 98). Razgovaramo o pročitanome: Kojim se životnim uvjetima živa bića moraju prilagoditi u tekućicama? Koje biljke i životinje žive u vodama tekućicama? Koje biljke i životinje žive u vodama stajaćicama? Po čemu se životni uvjeti u vodama stajaćicama razlikuju od životnih uvjeta u vodama tekućicama?  Čitamo zadnji odlomak u udžbeniku (str. 98). Razgovaramo o pročitanome: Kako su močvarna i poplavna područja i živa bića u njima ugrožena? Kako ljudi mogu pridonijeti očuvanju kopnenih voda? Koja su zaštićena područja u RH povezana s kopnenim vodama?  Na zemljovidu Republike Hrvatske pronalazimo Lonjsko polje, Kopački rit, Crnu mlaku, Vransko jezero…  Razgovaramo o zavičaju u kojemu živimo: Koje se kopnene vode nalaze u našemu zavičaju? Pripadaju li one vodama tekućicama ili vodama stajaćicama? Koje biljke i životinje rastu u njima ili uz njih?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Promatramo fotografije biljaka i životinja u udžbeniku (str. 98). Opisujemo ih i razgovaramo: Koja su živa bića prikazana na fotografijama? U kojim kopnenim vodama žive te biljke i životinje? Kojim su se životnim uvjetima morale prilagoditi? Pokušajte sastaviti hranidbeni odnos koji uključuje jedno od ovih živih bića.  Učenici rješavaju zadatke u udžbeniku (str. 99). Učiteljica/učitelj obilazi učenike, pomaže im i dodatno objašnjava.  Učenici mogu pročitati [zanimljivosti o Kopačkome ritu](https://hr.izzi.digital/DOS/54720/55558.html#block-1787467) u DOS-u *Čovjek i priroda oko njega* – *Kopnene vode*.  Igramo igru *Nacrtaj me*. Učiteljica/učitelj priprema kartice s nazivima biljaka i životinja u kopnenim vodama. Učenik izvlači karticu i crta biljku ili životinju na ploču. Ostali učenici trebaju što prije pogoditi biljku ili životinju koju učenik crta. Nakon što učenici pogode, određujemo u kojoj kopnenoj vodi / uz koju kopnenu vodu živi navedena biljka ili životinja. | | F, I: razgovor  udžbenik  F, I: razgovor  DOS  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  zemljovid  F, I  F, I: razgovor  F, I: pisanje  udžbenik  F, I: razgovor  udžbenik  I: pisanje  DOS  kartice  F, I: crtanje, razgovor | osr B.2.2.  uku A.2.4.  uku A.2.3.  ikt A.2.2.  odr A.2.2.  odr A.2.2.  odr B.2.3.  PID OŠ A.4.3.  odr A.2.2.  uku A.2.1.  ikt A.2.2.  goo C.2.1.  uku A.2.4. | PID OŠ A.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ A.4.1.  PID OŠ D.4.1.  PID OŠ B.4.2.  PID OŠ A.4.1.  PID OŠ B.4.1.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2. |
| PLAN PLOČE  KOPNENE VODE    vode tekućice vode stajaćice  U životnim zajednicama kopnenih voda možemo pronaći brojna živa bića.  Živa bića prilagođavaju se životnim uvjetima u kopnenim vodama.  Ptice močvarice su ptice koje su se prilagodile životu uz vodu. To su divlje patke,  rode, čaplje…  Močvarna i poplavna područja i živa bića u njima ugrožena su isušivanjem,  gradnjom nasipa radi kontrole poplava i sl. | | | | DOMAĆA ZADAĆA  Učenici mogu riješiti zadatke u udžbeniku (str. 103). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak za bilježnicu koji će učenik dopuniti riječima koje nedostaju. | | Učenik s ubrzanim govorno-jezičnim razvojem može istražiti koje sve ptice ubrajamo u ptice močvarice. | | | |