|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 91. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kopnene vode** – sat vježbanja i ponavljanja | | DOS: [*Čovjek i priroda oko njega – Kopnene vode*](https://hr.izzi.digital/DOS/54720/55558.html) | | | |
| CILJ SATA: Ponoviti i utvrditi kako su kopnene vode životna zajednica različitih biljaka i životinja, uočiti njihovu međusobnu povezanost i povezanost životne zajednice i okoliša (prirodnih uvjeta). | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima umjetničko djelo *Lopoči* (Claude Monet). Opisujemo sliku i razgovaramo: Što je prikazano na slici? Kako se naziva biljka koju vidite na slici? Gdje raste lopoč? U kakvu su odnosu voda i lopoč? U kakvoj vodi raste lopoč? Koje još biljke rastu u vodama stajaćicama? Kakve još vode mogu biti? Najava nastavne jedinice.  Razgovaramo: Što smo u trećemu razredu naučili o vodama stajaćicama? Koje su vode stajaćice? Kakav je živi svijet voda stajaćica? Koje biljke i životinje žive u vodi stajaćici i oko nje?  Učenici samostalno rješavaju zadatke u udžbeniku (str. 100). Učiteljica/učitelj obilazi učenike, pomaže im i dodatno objašnjava.  Promatramo ilustraciju u udžbeniku (str. 100) i osmišljavamo nekoliko hranidbenih lanaca.  Učenici mogu [usporediti fotografije rijeka](https://hr.izzi.digital/DOS/54720/55558.html#block-1619382) u DOS-u *Čovjek i priroda oko njega* – *Kopnene vode*.  Razgovaramo: Što smo u trećemu razredu naučili o vodama tekućicama? Koje su vode tekućice? Kakav je živi svijet voda tekućica? Koje biljke i životinje žive u vodi tekućici i oko nje?  Učenici samostalno rješavaju zadatke u udžbeniku (str. 101). Učiteljica/učitelj obilazi učenike, pomaže im i dodatno objašnjava.  Promatramo ilustraciju u udžbeniku (str. 101) i osmišljavamo nekoliko hranidbenih lanaca.  Učenici mogu riješiti zadatak [*Odaberi biljke i životinje koje pripadaju kopnenim vodama i dovuci ih na sliku*](https://hr.izzi.digital/DOS/54720/55558.html#block-1692830) u DOS-u *Čovjek i priroda oko njega* – *Kopnene vode*.  Igramo kviz. Učenici su podijeljeni u skupine. Učiteljica/učitelj postavlja pitanja povezana s kopnenim vodama, a učenici odgovaraju na pitanja. Na svako pitanje odgovara druga skupina. Ako skupina točno odgovori na pitanje, osvaja bod. Ako skupina netočno odgovori, tada ne osvaja. Pobjednik je skupina koja skupi više bodova. | | reprodukcija  F, I: razgovor  F, I: razgovor  udžbenik  I: pisanje  udžbenik  F, I: razgovor  DOS  F, I: razgovor  udžbenik  I: pisanje  udžbenik  F, I: razgovor  DOS  S  razgovor | goo c.2.1.  OŠ LK C.4.2.  osr A.2.1.  uku A.2.1.  ikt A.2.2.  osr A.2.1.  uku A.2.1.  ikt A.2.2.  osr B.2.4. | PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.2.  PID OŠ A.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1. |
| PLAN PLOČE  KOPNENE VODE ‒ PONAVLJANJE | | | | DOMAĆA ZADAĆA  Pronaći i donijeti fotografije biljke i životinje koje žive u kopnenim vodama ili uz njih. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u osmišljavanju hranidbenoga lanca voda tekućica ili voda stajaćica. | | Učenik s ubrzanim govorno-jezičnim razvojem može izraditi umnu mapu o kopnenim vodama te živim bićima koja žive u kopnenim vodama ili uz njih. | | | |

Pripremiti papire za Vennov dijagram.