|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 93. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **More** – sat učenja novih nastavnih sadržaja | | DOS:[*Čovjek i priroda oko njega – More*](https://hr.izzi.digital/DOS/54720/55559.html) | | | |
| CILJ SATA: Odrediti more kao životnu zajednicu biljaka i životinja, uočiti njihovu međusobnu povezanost i povezanost životne zajednice i okoliša (prirodnih uvjeta). | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo fotografije životinja u udžbeniku (str. 104). Opisujemo ih i razgovaramo: Koje životinje prepoznajete na fotografijama? Kojoj skupini životinja pripadaju mačka i pas? Što mislite, koje su morske životinje prikazane na fotografijama? U određivanju naziva pomoći će vam naziv kopnene životinje.  Čitamo zanimljivosti napisane ispod fotografija.  Najava nastavne jedinice.  Razgovaramo: Kako se zove naše more? Što sve ljudi rade na moru? Ljetujete li i vi na moru? Kako nazivamo dio Hrvatske koji se nalazi uz more?  Čitamo rečenice u udžbeniku (str. 104). Razgovaramo o pročitanome: Koje posebne životne uvjete viđamo u moru? Koje biljke i životinje neprestano borave pod vodom? Zašto neke životinje moraju izranjati iz mora? Koje su to životinje? Koje biljke rastu uz morsku obalu? Koje životinje žive uz more?  Promatramo fotografije životinja u udžbeniku (str. 104). Opisujemo ih i razgovaramo: Koja su živa bića prikazana na fotografijama? Gdje te biljke i životinje žive? Po čemu su slični morska trava i zubatac, a po čemu se razlikuju? Što je zajedničko glavatoj želvi i zubatcu?  Promatramo fotografije biljaka i životinja u udžbeniku (str. 105). Opisujemo ih i razgovaramo: Koje su biljke prikazane na fotografijama? Što im je zajedničko? Po čemu se razlikuju? Koje životinje prikazuju fotografije? Po čemu su macaklin i čagalj slični, a po čemu se razlikuju? Čime se hrane?  Čitamo rečenice u udžbeniku napisane ispod zadataka (str. 105). Razgovaramo o pročitanome: Kakvo je Jadransko more? Što sve može zagaditi more? Kako zagađenje utječe na životnu zajednicu mora?  Što još ugrožava biljke i životinje u moru?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učiteljica/učitelj prikazuje učenicima Zemlju s pomoću aplikacije Google Earth (poveznica: <https://earth.google.com/web/>). Opisujemo Zemlju te uspoređujemo odnos količine mora i kopna. Pronalazimo na Zemlji Jadransko more. Učiteljica/učitelj prikazuje učenicima pogled na more iz različitih gradova na kopnu (npr. Rijeka, Senj, Karlobag, Split, Dubrovnik) i na otocima (Stara Baška na Krku, Pag, Vela Luka). Uspoređujemo more i morsku obalu promatranu iz različitih gradova.  Učenici rješavaju zadatke u udžbeniku (str. 105). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Složi slagalicu* u DOS-u](https://hr.izzi.digital/DOS/54720/55559.html#block-1607066) *Čovjek i priroda oko njega* – *More*.  Igramo igru dan-noć. Učiteljica/učitelj izgovara nazive biljaka i životinja koje žive u moru ili uz more te nazive biljaka i životinja koje nisu povezane s morem (npr. one koje pripadaju životnoj zajednici šuma i travnjaka). Kad učiteljica/učitelj izgovori naziv biljke ili životinje koja živi u moru ili uz more, učenici moraju stajati. Kad je izgovoren naziv biljke ili životinje koja ne živi u moru ili uz njega, učenici moraju čučnuti. | | udžbenik  F, I: razgovor  F, I: čitanje  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: razgovor  udžbenik  F, I: čitanje, razgovor  F, I: pisanje  računalo  F, I: razgovor  udžbenik  I: pisanje  DOS  F, I: usmeno izlaganje | goo C.2.1.  osr B.2.2.  uku A.2.4.  odr B.2.2.  odr A.2.1.  osr B.2.2.  uku A.2.1.  ikt A.2.2.  goo C.2.1.  OŠ TZK D.4.2. | PID OŠ A.4.1.  PID OŠ B.4.2.  PID OŠ A.4.1.  PID OŠ A.4.1.  PID OŠ A.4.1.  PID OŠ D.4.1.  PID OŠ B.4.1.  PID OŠ A.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.2. |
| PLAN PLOČE  MORE  Jadransko more prostor je s posebnim životnim uvjetima.  Životnu zajednicu mora čine brojna živa bića koja su se prilagodila životu u slanoj  vodi.  BILJKE: ‒ u moru: morska trava  ‒ uz more: maslina, rogač, smokva, lavanda, ružmarin, mrižica  ŽIVOTINJE: ‒ u moru: zubatac, hobotnica, glavata želva, srdela, tuna  ‒ uz more: galeb, gušter macaklin, kornjača čančara, čagalj  Smeće, otpadne vode i istjecanje goriva i drugih kemikalija s brodova opasni su  zagađivači mora. | | | | DOMAĆA ZADAĆA  Učenici mogu riješiti zadatke u udžbeniku (str. 111). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak za bilježnicu koji će učenik dopuniti riječima koje nedostaju. | | Učenik s ubrzanim govorno-jezičnim razvojem može istražiti gdje je Jadransko more najdublje, a gdje najpliće. | | | |