|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 97. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Životne zajednice** – sat vježbanja i ponavljanja | | DOS:[*Čovjek i priroda oko njega – Travnjak; Šuma; Kopnene vode; More*](https://hr.izzi.digital/DOS/54720/55547.html) | | | |
| CILJ SATA: Ponoviti i utvrditi nastavne sadržaje o životnim zajednicama travnjaka, šume, kopnenih voda i mora. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ D.4.1. Učenik opisuje prijenos, pretvorbu i povezanost energije u životnim ciklusima i ciklusima tvari u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru pogađanja riječi. Učiteljica/učitelj crta na ploču onoliko crta koliko slova imaju nazivi staništa živih biljaka i životinja (travnjak, šuma, more, kopnene vode). Učenici izgovaraju glas i riječ koja počinje tim slovom kako bi pogodili slova koja trebaju biti na crtama. Nakon što učenici otkriju konačna rješenja, zaključujemo kako sva rješenja čine nazive staništa biljaka i životinja na Zemlji.  Najava nastavne jedinice.  Igramo igru *Naučili smo*… Učenici su podijeljeni u četiri skupine. Svaka skupina dobiva papir s naslovom (*Travnjak, Šuma, Kopnene vode, More*). Svaka skupina mora osmisliti i napisati jednu rečenicu povezanu s naslovom, papiri se izmjenjuju u smjeru kazaljke na satu. Kad na svakome papiru budu napisane barem tri rečenice o zadanoj temi, igra se zaustavlja i provjeravamo napisano.  Učiteljica/učitelj piše na ploču upute za crtanje umne mape o čovjeku. Učenici prepisuju zadatak s ploče u bilježnicu i crtaju umnu mapu prema uputama. Svaki učenik crta svoju mapu, no međusobno se savjetuju i pomažu. Učiteljica/učitelj potiče učenike na služenje bojicama i oslikavanje umne mape. Uočavamo kako na grane umne mape upisujemo pojmove koji su u tekstovima udžbenika masnije otisnuti.  Učenici su podijeljeni u parove. Svaki par pokušava osmisliti slogan kojim će pozvati ostale učenike na očuvanje okoliša i prirodnih staništa biljaka i životinja.  Učenici mogu riješiti zadatak po vlastitome izboru u DOS-u *Čovjek i priroda oko njega*.  Igramo igru *Čovječe, ne ljuti se*. Učiteljica/učitelj priprema ploču za igru, čovječuljke, kockicu za svaku četveročlanu skupinu, šest čaša (na kojima su napisani brojevi od 1 do 6) te kartice s pitanjima. Kartice s pitanjima razvrstavaju se u čaše. Učenici redom bacaju kockicu kako bi znali iz koje će čaše izvući karticu s pitanjem te koliko će polja prijeći na ploči. Kad učenik baci kockicu i dobije npr. broj 5, izvlači pitanje iz čaše s tim brojem. Zadatak je učenika točno odgovoriti na pitanje i tek onda može prijeći pet polja na ploči. Pobjednik je onaj učenik koji prvi stigne do cilja. | | F, I: razgovor  S  papir  razgovor  pisanje  F, I: razgovor  F, I  bilježnica  pisanje  crtanje  P  razgovor  DOS  S  ploča, čovječuljci, kockice, čaša,  kartice | goo C.2.1.  uku D.2.2.  uku A.2.1.  uku A.2.3.  uku D.2.2.  uku A.2.3.  ikt A.2.2.  goo A.2.1.  osr B.2.4. | PID OŠ A.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1.  PID OŠ B.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ D.4.1. |
| PLAN PLOČE  ŽIVOTNE ZAJEDNICE – PONAVLJANJE  1. U sredinu napiši ŽIVOTNE ZAJEDNICE.  2. Nacrtaj glavne grane umne mape i napiši: TRAVNJAK, ŠUMA, KOPNENE VODE,  MORE.  3. Razgranaj glavne grane umne mape i za svako stanište odredi posebne životne  uvjete koji su prisutni na tome staništu te biljke i životinje koje tamo žive.  4. Prema svome nahođenju dodaj još pojmova i oslikaj umnu mapu. | | | | DOMAĆA ZADAĆA  Ponoviti nastavne sadržaje o životnim zajednicama i njihovim staništima. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pripremiti shemu umne mape koju će učenik dopuniti. | | Učenik s ubrzanim govorno-jezičnim razvojem može izraditi križaljku s naučenim sadržajima o životnim zajednicama. | | | |