|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 99. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moji tragovi** – sat učenja novih nastavnih sadržaja | | | | | |
| CILJ SATA: Osvijestiti važnost odgovornoga odnosa prema prirodi te odgovornoga ponašanja na internetu. | | | | | |
| ISHODI UČENJA: PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ C.4.2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Učiteljica/učitelj govori učenicima izreku: *U prirodi ostavljaj samo tragove svojih stopa*. Objašnjavamo njezino značenje.  Promatramo fotografiju u udžbeniku (str. 112). Povezujemo fotografiju s izrekom i razgovaramo: Kakve tragove možemo ostaviti u prirodi? Kako možemo očuvati prirodu? Kako okoliš čuvamo ponašanjem u školi? Kako ga čuvamo ponašanjem kod kuće?  Najava nastavne jedinice.  Čitamo rečenice o očuvanju okoliša i ugljikovu otisku u udžbeniku (str. 112). Razgovaramo o pročitanome: Što je ugljikov otisak? Otkuda štetni plinovi dolaze u prirodu? Kako sve ljudi utječu na onečišćenje prirode? Što mogu učiniti kako bi pridonijeli smanjenju štetnih plinova u okolišu? Kako putujete u školu? Koji je način putovanja bolji za naš okoliš? Koji je način bolji za naše zdravlje? Kako možemo smanjiti količinu otpada koji nastaje?  Čitamo rečenice o digitalnome otisku u udžbeniku (str. 112). Razgovaramo o pročitanome: Što je digitalni otisak? Kako nastaje? Zašto je važno promisliti prije bilo kakve aktivnosti na internetu? Što nikako ne bismo smjeli objavljivati na internetu? Zašto? Što bi se moglo dogoditi kad bismo nekoj osobi na internetu dali svoju adresu? Što su društvene mreže? Jesu li one namijenjene djeci? S kim bismo trebali razgovarati prije pristupanja nekoj društvenoj mreži? Zašto?  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Razgovaramo: Kako se koristite internetom? Što radite na internetu kad ste na računalu, a što kad se koristite mobilnim uređajem? Koje su prednosti interneta? Koji su nedostatci interneta?  Učiteljica/učitelj prikazuje učenicima neke internetske stranice prilagođene djeci.  Učiteljica/učitelj čita kratku priču (v. prilog) s dva različita završetka. Povede raspravu u kojoj učenici iznose svoja razmišljanja o dva moguća rješenja navedene situacije. Ističemo što bismo trebali učiniti u sličnim situacijama te pojašnjavamo zbog čega.  Ponavljamo naučeno odgovaranjem na nekoliko pitanja: Što je ugljikov otisak? Kako ljudi zagađuju okoliš? Kako ljudi mogu očuvati prirodu? Što je digitalni otisak? Što ne smijemo objaviti na internetu? Zašto? | | F, I: razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  F, I: razgovor  F, I: razgovor  F, I: razgovor | OŠ HJ B.4.2.  odr A.2.1.  odr B.2.3.  osr C.2.1.  ikt A.2.3.  ikt A.2.3.  OŠ HJ A.4.1.  osr B.2.2.  ikt B.2.3.  osr A.2.1. | PID OŠ B.4.1.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2.  PID OŠ B.4.1.  PID OŠ C.4.2. |
| PLAN PLOČE  MOJI TRAGOVI  ugljikov otisak digitalni otisak  = količina štetnih plinova koje = trag koji ostavljamo  izravno ili neizravno uzrokuje kad se koristimo  neka osoba, proizvod, tvrtka internetom  ili država | | | | DOMAĆA ZADAĆA  Učenici mogu riješiti zadatke u udžbeniku (str. 113). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u izražavanju vlastitoga mišljenja u raspravi. | | Učenik s ubrzanim govorno-jezičnim razvojem može istražiti koja je razlika između aktivnoga i pasivnoga digitalnog otiska. | | | |

Pripremiti papire za letke i kartice s nazivima izuma.

PRILOG

Djevojčica Marija voli igrati računalne igre. Tijekom igranja često se u *chatu* dopisuje s prijateljima koji igraju iste igre. Jednoga dana javila joj se nepoznata osoba koja se predstavila imenom Matko. Marija ne poznaje nijednu osobu koja se tako zove. Mariji se Matko svidio jer je u svojim porukama pisao različite smajliće. Marija je odlučila prihvatiti Matka za prijatelja.

Djevojčica Marija voli igrati računalne igre. Tijekom igranja često se u *chatu* dopisuje s prijateljima koji igraju iste igre. Jednoga dana javila joj se nepoznata osoba koja se predstavila imenom Matko. Marija ne poznaje nijednu osobu koja se tako zove. Marija nije Matku odgovorila na poruke i odmah je mami ispričala što se dogodilo. Mama je obrisala Matkove poruke.