|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 12. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA:  **Voda, kruženje vode u prirodi** – sat vježbanja i ponavljanja | | DOS: [*Životni uvjeti – Voda*](https://hr.izzi.digital/DOS/54720/55495.html) | | | |
| CILJ SATA: Ponoviti i utvrditi osnovna svojstva vode i njezinu važnost za živi svijet te ponoviti i razumjeti kruženje vode u prirodi. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Sjećam se…* Učiteljica/učitelj podsjeća učenike kako smo tijekom prethodna dva sata razgovarali i učili o vodi te kruženju vode u prirodi. Sada će se svaki učenik tijekom četiri minute pokušati prisjetiti što više pojmova koje smo spomenuli u ta dva sata te od njih sastaviti rečenice. Nakon četiri minute čitamo rečenice i provjeravamo njihovu točnost.  Učenici mogu pogledati [videozapis](https://hr.izzi.digital/DOS/54720/55495.html#block-1540896) u DOS-u *Životni uvjeti – Voda* i prisjetiti se što znaju o vodi.  Najava nastavne jedinice.  Razgovaramo o pokusima koje su učenici proveli kod kuće za domaću zadaću prema uputama u udžbeniku (str. 33 i 37). Učenici opisuju pokuse. Donosimo zaključke o provedenim pokusima.  Učenici rješavaju nastavni listić (v. prilog). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak [*Odaberi fotografije koje prikazuju oborine*](https://hr.izzi.digital/DOS/54720/55495.html#block-1541060) u DOS-u *Životni uvjeti – Voda*.  Učenici su podijeljeni u parove. Svaki par dobiva karticu s dijelovima rečenica (v. prilog). Rečenice opisuju kruženje vode u prirodi. Igru započinje par koji je dobio karticu koja počinje rečenicom *Voda kruži u prirodi*. Učenici čitaju početak rečenice napisane na kartici. Ostali parovi pažljivo slušaju te po smislu rečenice zaključuju koji bi bio nastavak. Par na čijoj kartici piše nastavak rečenice treba nastaviti čitati rečenicu.  Razgovaramo o kruženju vode u prirodi te očuvanju vode.  Igramo igru *Tko će prije*. Učenici su podijeljeni u četiri skupine. Učiteljica/učitelj crta na ploči četiri čaše (svaka čaša predstavlja jednu skupinu) te unutrašnjost čaša dijeli na 5 polja. Učiteljica/učitelj postavlja pitanja na koja učenici trebaju odgovoriti. Svaka skupina dobiva svoje pitanje, a na svako pitanje odgovara drugi učenik iz skupine. Kada učenik točno odgovori na pitanje, učiteljica/učitelj boji jedno polje u čaši. Pobjednik je ona skupina čija se čaša prva napuni. | | F, I  I: pisanje  F, I: čitanje, razgovor  DOS  F, I: razgovor  udžbenik  I: pisanje  DOS  P  kartice  čitanje  F, I: razgovor  S  razgovor | osr A.2.1.  ikt A.2.2.  uku A.2.1.  ikt A.2.2.  osr B.2.4.  uku D.2.2.  goo C.2.1.  odr B.2.3.  osr B.2.4.  uku D.2.2.  goo C.2.1. | PID OŠ A.4.1.  PID OŠ B.4.1.  PID OŠ B.4.2.  PID OŠ B.4.1.  PID OŠ B.4.2.  PID OŠ A.4.1.  PID OŠ B.4.1.  PID OŠ B.4.2.  PID OŠ B.4.2.  PID OŠ B.4.1.  PID OŠ B.4.2.  PID OŠ A.4.1.  PID OŠ B.4.1.  PID OŠ B.4.2. |
| PLAN PLOČE:  VODA - PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 3. zadatka na nastavnom listiću. | | Učenik s ubrzanim govorno-jezičnim razvojem može istražiti kakve vrste oblaka postoje.  Učenik s ubrzanim govorno-jezičnim razvojem može istražiti što je festival leda. | | | |

PRILOG:   
Nastavni listić:

VODA – PONAVLJANJE

1. Zaokruži svojstva vode.

plava bez boje bez mirisa slatka bez okusa

ledi se na 10°C isparava na 100°C gori

2. Dopuni rečenice.

Voda se u prirodi nalazi kao \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Temperaturu od 100°C nazivamo \_\_\_\_\_\_\_\_\_\_\_\_\_\_\_\_\_\_ vode.

Temperaturu od 0°C nazivamo \_\_\_\_\_\_\_\_\_\_\_\_\_\_\_\_\_\_ vode.

Ljudi za piće koriste \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Kako ljudi mogu brinuti o onečišćenju i štednji vode? Objasni.

Kartice za ponavljanje kruženja vode u prirodi:

Voda kruži u prirodi. Voda zbog zagrijavanja…

…isparava s njihove površine. Kruženje vode tako se nastavlja.

…jezera, rijeka, mora i drugih vodenih površina. Kad se dovoljno zagrije, voda ponovno…

…isparava s površine jezera, rijeka i drugih vodenih površina. Na nebu od vode nastaju…

…snijeg ili tuča. Ona se upija u tlo, nakuplja u šupljinama i raznim putovima dolazi do…

…kišom. Voda može padati na tlo i kao druge oborine, na primjer…

…u obliku kapljica padaju na tlo. Tu pojavu zovemo…

…oblaci. Daljnjim zgušnjavanjem neke se čestice pare spoje, postanu preteške i…