|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 18. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Nizinska Hrvatska – smještaj i reljef** – sat učenja novih nastavnih sadržaja | | DOS: [*Nizinska Hrvatska – smještaj, reljef, podneblje*](https://hr.izzi.digital/DOS/54720/55501.html#block-1728178) | | | |
| CILJ SATA: Upoznati smještaj i reljef nizinskih krajeva Republike Hrvatske. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj može učenicima prikazati nekoliko fotografija nizinskoga zavičaja. Opisujemo fotografije i razgovaramo o prirodnim obilježjima prikazanima na fotografijama.  Mogu riješiti zadatak [*Označi slike na kojima je prikazana Nizinska Hrvatska*](https://hr.izzi.digital/DOS/54720/55501.html#block-1692741)u DOS-u *Nizinska Hrvatska – smještaj, reljef, podneblje*.  Najava nastavne jedinice.  Promatramo zemljovid u udžbeniku (str. 46) i odgovaramo na pitanja napisana ispod zemljovida.  Čitamo tekst u udžbeniku (str. 46). Razgovaramo o pročitanome: Gdje se smjestila Nizinska Hrvatska? Kako je nizinski reljef prikazan na zemljovidu? Od čega se sastoji nizinski reljef? Koja je najčešća vrsta tla u Nizinskoj Hrvatskoj? Gdje su obično smještene nizine? Koje nizine poznajete?  Promatramo fotografije u udžbeniku (str. 46). Imenujemo rijeke na fotografijama te nizine koje su se smjestile uz navedene rijeke. Na zemljovidu tražimo još neke rijeke i nizine Nizinske Hrvatske.  Čitamo rečenice napisane ispod fotografija. Razgovaramo: Kakve su nizinske rijeke? Što se događa s rijekama zbog velike količine oborina? Što ljudi grade kako bi se zaštitili od poplava?  Čitamo rečenice u smeđemu pravokutniku u udžbeniku (str. 47). Razgovaramo o povezanosti nizina i brežuljaka te tražimo navedene brežuljke na zemljovidu Republike Hrvatske.  Čitamo tekst ispod smeđega pravokutnika u udžbeniku (str. 47). S pomoću zemljovida imenujemo jezera Nizinske Hrvatske.  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici su podijeljeni u parove. Naizmjence usmeno odgovaraju na pitanja u udžbeniku (str. 47).  Igramo igru *Pronađi na zemljovidu*. Učiteljica/učitelj odabire na zemljovidu neko mjesto iz Nizinske Hrvatske (grad, rijeku, nizinu, polje…). Učenici dobivaju nekoliko zemljovida te postavljaju pitanja kako bi otkrili koje je mjesto odabrala učiteljica / odabrao učitelj. U nastavku igre jedan učenik odabire mjesto na zemljovidu, a ostali učenici postavljaju pitanja i pokušavaju otkriti mjesto koje je odabrao učenik.  Učenici rješavaju zadatke u udžbeniku (str. 48). Učiteljica/učitelj obilazi učenike, pomaže im i dodatno objašnjava.  Učenici mogu promotriti [fotografije](https://hr.izzi.digital/DOS/54720/55501.html#block-1729388) nizinskoga zavičaja i pročitati rečenice o njima u DOS-u *Nizinska Hrvatska – smještaj, reljef, podneblje*. | | fotografije  F, I: razgovor  DOS  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  zemljovid  udžbenik  F, I: čitanje, razgovor  udžbenik  F, I: čitanje, razgovor  zemljovid  udžbenik  F, I: čitanje, razgovor  F, I: pisanje  P: razgovor  udžbenik  zemljovid  F, I: razgovor  udžbenik  I: pisanje  DOS | osr B.2.2.  goo C.2.1.  ikt A.2.2.  goo C.2.1.  goo C.2.1.  osr B.2.4.  goo C.2.1.  osr A.2.1.  uku A.2.1.  ikt A.2.2. | PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ A.4.3.  PID OŠ B.4.4.  PID OŠ B.4.4. |
| PLAN PLOČE  NIZINSKA HRVATSKA – RELJEF I SMJEŠTAJ  Nizinska Hrvatska smjestila se u sjevernome, sjeverozapadnome i istočnome  dijelu Hrvatske.  Nizinski reljef: nizine, velike rijeke, močvare, jezera.  Zavičajna područja: Slavonija, Baranja, Podunavlje, Posavina, dio Međimurja,  Pokuplje, Pounje, dio Moslavine. | | | | DOMAĆA ZADAĆA  Učenici mogu riješiti zadatke u udžbeniku (str. 51). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu.  Učiteljica/učitelj može pomoći učeniku s usporenim govorno-jezičnim razvojem u rješavanju 11. zadatka u udžbeniku. | | Učenik s ubrzanim govorno-jezičnim razvojem može istražiti koji je najistočniji, a koji najzapadniji grad Nizinske Hrvatske. | | | |