|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 23. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Nizinska Hrvatska – gospodarstvo** – sat učenja novih nastavnih sadržaja | | DOS: [*Nizinska Hrvatska – gospodarstvo*](https://hr.izzi.digital/DOS/54720/55503.html) | | | |
| CILJ SATA: Upoznati gospodarske djelatnosti krajeva Nizinske Hrvatske te razumjeti njihovu uvjetovanost prirodno-zemljopisnim uvjetima i važnost za ostale krajeve Republike Hrvatske. | | | | | |
| ISHODI UČENJA: PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj donosi na sat (ili prikazuje fotografije) nekoliko proizvoda proizvedenih u tvornicama Nizinske Hrvatske (npr. Kraš, Podravka, Gavrilović, Vindija itd.). Razgovaramo o proizvodima. Na deklaraciji čitamo gdje je proizvod nastao te tražimo gradove na zemljovidu. Zaključujemo kako svi gradovi pripadaju Nizinskoj Hrvatskoj.  Najava nastavne jedinice.  Promatramo i čitamo strip u udžbeniku (str. 62). Razgovaramo: Što je djevojčica primijetila? Gdje je proizveden šećer iz stripa?  Na zemljovidu pronalazimo Bjelovar i Županju. Razgovaramo: U kojemu se dijelu Hrvatske nalaze Bjelovar i Županja? Kakav reljef prevladava u Nizinskoj Hrvatskoj? Što mislite, čime se bave ljudi u Nizinskoj Hrvatskoj? Kako je šećer povezan s biljkama? Koje su namirnice potrebne za izradu keksa?    Čitamo rečenice o poljoprivredi u udžbeniku (str. 62). Promatramo fotografiju nizinskoga zavičaja i razgovaramo: Koje su gospodarske djelatnosti Nizinske Hrvatske? Koja je gospodarska djelatnost najzastupljenija u Nizinskoj Hrvatskoj? Zašto? Što uzgajaju ratari u Nizinskoj Hrvatskoj? Koje se voće uzgaja u Nizinskoj Hrvatskoj? Koje se povrće uzgaja u Nizinskoj Hrvatskoj? Koje životinje uzgajaju stočari? Koje se ribe najviše uzgaja u ribnjacima?  Čitamo rečenice o šumarstvu u udžbeniku (str. 63). Razgovaramo o pročitanome: Zašto je u Nizinskoj Hrvatskoj dobro razvijeno šumarstvo? Što se sve može izraditi od drva?  Učenici mogu pogledati [fotografije drvne industrije](https://hr.izzi.digital/DOS/54720/55503.html#block-1754070) u DOS-u *Nizinska Hrvatska – gospodarstvo.*  Čitamo rečenice o industriji u udžbeniku (str. 63). Razgovaramo o pročitanome: Što se proizvodi u industriji? Koje su najrazvijenije industrije u Nizinskoj Hrvatskoj? Gdje su smještene tvornice u Nizinskoj Hrvatskoj? Zašto? Kojim je neobnovljivim izvorima energije bogata Nizinska Hrvatska?  Čitamo rečenice o turizmu Nizinske Hrvatske u udžbeniku (str. 63). Razgovaramo o pročitanome: Koje su vrste turizma razvijene u Nizinskoj Hrvatskoj? Što turistima nudi seoski turizam, a što zdravstveni? Jeste li posjetili koje mjesto u Nizinskoj Hrvatskoj? Koje? Što ste tamo vidjeli?  Učiteljica/učitelj zapisuje na ploču naslov i crta mentalnu mapu o gospodarstvu Nizinske Hrvatske. Učenici pišu u svoju bilježnicu naslov, crtaju mentalnu mapu i ispunjavaju je.  Učenici rješavaju zadatke u udžbeniku (str. 64 i 65). Učiteljica/učitelj obilazi učenike, pomaže im i dodatno objašnjava.  Učenici mogu riješiti [osmosmjerku](https://hr.izzi.digital/DOS/54720/55503.html#block-1698964) u DOS-u *Nizinska Hrvatska – gospodarstvo*.  Igramo igru *Nacrtaj me*. Učiteljica/učitelj priprema kartice s nazivima zanimanja ljudi u Nizinskoj Hrvatskoj. Učenik izvlači karticu i crta zanimanje na ploču. Ostali učenici trebaju što prije pogoditi zanimanje koje učenik crta. Nakon što učenici pogode, određujemo gospodarstvo kojemu to zanimanje pripada. | | proizvodi ili fotografije proizvoda  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  DOS  udžbenik  F, I: čitanje, razgovor  udžbenik  F, I: čitanje, razgovor  I: pisanje  udžbenik  I: pisanje  DOS  kartice  F, I: crtanje, razgovor | osr A.2.1.  PID OŠ B.4.4.  osr A.2.1.  PID OŠ B.4.4.  pod C.2.1.  pod C.2.1.  odr A.2.2.  pod C.2.1.  uku A.2.3.  ikt A.2.2.  uku A.2.4.  uku A.2.1.  uku A.2.1.  osr A.2.1.  ikt A.2.2.  uku A.2.3.  osr A.2.3. | PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3. |
| PLAN PLOČE  **NIZINSKA HRVATSKA – GOSPODARSTVO**  **NIZINSKA HRVATSKA – GOSPODARSTVO**  poljoprivreda  industrija  šumarstvo  turizam | | | | DOMAĆA ZADAĆA  Učenici mogu riješiti zadatke u udžbeniku (str. 67). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno- -jezičnim razvojem pripremiti mentalnu mapu koju će učenik dopuniti. | | Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Nizinska Hrvatska – gospodarstvo*. | | | |