|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 33. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gorska Hrvatska – gospodarstvo** – sat učenja novih nastavnih sadržaja | | DOS: [*Gorska Hrvatska – gospodarstvo*](https://hr.izzi.digital/DOS/54720/55514.html) | | | |
| CILJ SATA: Upoznati gospodarske djelatnosti krajeva Gorske Hrvatske te razumjeti njihovu uvjetovanost prirodno-zemljopisnim uvjetima i važnost za ostale krajeve Republike Hrvatske. | | | | | |
| ISHODI UČENJA: PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima nekoliko fotografija gospodarstava razvijenih u Gorskoj Hrvatskoj. Opisujemo fotografije te imenujemo gospodarsku djelatnost koju bismo mogli povezati s fotografijom.  Učenici mogu pogledati fotografije gospodarskih djelatnosti i pročitati rečenice o njima u DOS-u [*Gorska Hrvatska – gospodarstvo*.](https://hr.izzi.digital/DOS/54720/55514.html#block-1731226)  Najava nastavne jedinice.  Čitamo strip u udžbeniku (str. 90). Tražimo Čabar na zemljovidu i razgovaramo o pročitanome: Gdje je proizveden stolac? Gdje se nalazi Čabar? Što mislite, zašto se u Čabru proizvode proizvodi od drva? Što još može biti od drva? Što biste vi proizveli kad biste radili u drvnoj industriji?  Čitamo rečenice o gospodarskim djelatnostima Gorske Hrvatske u udžbeniku (str. 90). Razgovaramo o pročitanome: Koje su gospodarske djelatnosti Gorske Hrvatske? Koja je gospodarska djelatnost slabo razvijena? Zašto? Koje biljke uspijevaju u gorskim krajevima? Što se uzgaja na planinskim pašnjacima?  Promatramo fotografije šume i pilane te opisujemo razvoj drvne industrije. Čitamo rečenice ispod fotografija. Razgovaramo o pročitanome: Zašto su šumarstvo i drvna industrija dobro razvijeni u Gorskoj Hrvatskoj? Što se sve proizvodi u gorskim krajevima?  Čitamo zanimljivost o drvnoj biomasi. Razgovaramo: Što je drvna biomasa? Kako ona nastaje? Za što se upotrebljava?  Čitamo rečenice o energetici i turizmu u udžbeniku (str. 91). Razgovaramo o pročitanome: Što su hidroelektrane? Zašto u Gorskoj Hrvatskoj ima hidroelektrana? Zašto je u gorskim krajevima dobro razvijen turizam? Što ljudi mogu raditi zimi, a što ljeti?  Učiteljica/ učitelj zapisuje na ploču naslov i crta mentalnu mapu o gospodarstvu Gorske Hrvatske. Učenici pišu u svoju bilježnicu naslov, crtaju mentalnu mapu i ispunjavaju je.  Učenici mogu riješiti osmosmjerku u DOS-u [*Gorska Hrvatska – gospodarstvo*](https://hr.izzi.digital/DOS/54720/55514.html#block-1731290).  Promatramo fotografije planinarskih oznaka i čitamo zanimljivost o njima u udžbeniku (str. 91). Usmeno odgovaramo na pitanja zapisana pokraj fotografija.  Učenici samostalno rješavaju zadatke u udžbeniku (str. 92). Učiteljica/učitelj obilazi učenike, pomaže im i dodatno objašnjava. | | fotografije  F, I: razgovor  DOS  udžbenik  F, I: čitanje  zemljovid  razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  DOS  udžbenik  F, I: čitanje, razgovor  I: pisanje | ikt A.2.2.  pod C.2.1.  uku A 2.3.  pod A.2.1.  pod C.2.1.  odr A.2.2.  odr A.2.2.  odr A.2.3.  odr A.2.2.  osr A.2.1.  ikt A.2.2.  uku A.2.1. | PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3. |
| PLAN PLOČE  **GORSKA HRVATSKA – GOSPODARSTVO**  **GORSKA HRVATSKA – GOSPODARSTVO**  poljoprivreda  industrija  šumarstvo  turizam  energetika | | | | DOMAĆA ZADAĆA  Učenici mogu riješiti zadatke u udžbeniku (str. 93). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pripremiti za učenika s usporenim govorno-jezičnim razvojem mentalnu mapu koju će učenik dopuniti. | | Učenik s ubrzanim govorno-jezičnim razvojem može istražiti gdje sve možemo prenoćiti kada bismo odlučili posjetiti Gorsku Hrvatsku. | | | |

Umnožiti nastavni listić te pripremiti kartice sa zanimanja povezanima uz gorske krajeve i plakate.