|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 39. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Primorska Hrvatska – podneblje** – sat učenja novih nastavnih sadržaja | | DOS:[*Primorska Hrvatska – smještaj, reljef, podneblje*](https://hr.izzi.digital/DOS/54720/55525.html) | | | |
| CILJ SATA: Upoznati podneblje i živi svijet primorskih krajeva Republike Hrvatske. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira učenicima pjesmu *Maestral* (I. Stanić). Razgovaramo o pjesmi: O čemu govori tekst pjesme? Što je maestral? U kojemu dijelu Hrvatske puše taj vjetar? Koje još vjetrove primorskih krajeva znate?  Najava nastavne jedinice.  Čitamo uvodni strip u udžbeniku (str. 102). Razgovaramo o stripu: O čemu razgovaraju djeca? Što radi dječak? Zašto? Kakva je okusa more? Što radi djevojčica? Što je plaža? Čemu se posebno vesele djeca koja ne žive blizu mora? Čemu se posebno vesele djeca koja žive uz more? Kada idemo na ljetovanje? Čemu se veselite kad idete na ljetovanje?  Čitamo rečenice povezane s vremenskim prilikama u Primorskoj Hrvatskoj u udžbeniku (str. 102). Razgovaramo o pročitanome: Kakvo podneblje prevladava u Primorskoj Hrvatskoj? Kakva su ljeta u primorskim krajevima, a kakve zime? Što su suše? Gdje se često javljaju suše? Koji vjetrovi pušu uz obalu Jadranskoga mora?  Čitamo rečenice o živome svijetu u Primorskoj Hrvatskoj u udžbeniku (str. 102). Razgovaramo o pročitanome: Kakvo drveće prevladava u primorskim šumama? Koje biljke rastu u Primorskoj Hrvatskoj? Koje životinje nastanjuju primorske krajeve? Koje zaštićene biljne ili životinjske vrste žive u primorskim krajevima?  Promatramo fotografije primorskoga bora i kadulje u udžbeniku (str. 102). Opisujemo ih i uspoređujemo.  Učiteljica/učitelj zapisuje na ploču naslov i nekoliko rečenica, a učenici ih pišu u svoju bilježnicu.  Učenici mogu pročitati [zanimljivosti o zaštićenim biljnim i životinjskim vrstama](https://hr.izzi.digital/DOS/54720/55525.html#block-1722706) u DOS-u *Primorska Hrvatska – smještaj, reljef, podneblje*.  Učenici su podijeljeni u parove. Svaki par dobiva papir na kojemu crta Vennov dijagram u kojemu će usporediti podneblje Primorske i Gorske Hrvatske. Kad većina parova ispuni dijagram, provjeravamo napisano.  Učenici samostalno rješavaju zadatke u udžbeniku (str. 104). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Pronađi neke zaštićene biljne i životinjske vrste primorskih krajeva*](https://hr.izzi.digital/DOS/54720/55525.html#block-1722791) u DOS-u *Primorska Hrvatska – smještaj, reljef, podneblje*.  Provjeravamo naučeno usmenim odgovaranjem na pitanja (od 1. do 4.) u udžbeniku (str. 103). | | računalo  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  F, I: pisanje  DOS  P  papir  razgovor  pisanje  udžbenik  I: pisanje  DOS  udžbenik  F, I: razgovor | OŠ GK C.4.1.  uku A.2.4.  odr A.2.2.  odr B.2.3.  ikt A.2.2.  odr B.2.3.  osr B.2.4.  uku A.2.1.  ikt A.2.2.  odr B.2.3.  osr A.2.1. | PID OŠ B.4.2.  PID OŠ B.4.2.  PID OŠ A.4.1.  PID OŠ B.4.2.  PID OŠ B.4.1.  PID OŠ B.4.1.  PID OŠ A.4.1.  PID OŠ B.4.1.  PID OŠ B.4.2.  PID OŠ A.4.1.  PID OŠ B.4.1.  PID OŠ B.4.2.  PID OŠ B.4.1.  PID OŠ A.4.1.  PID OŠ B.4.2. |
| PLAN PLOČE  PRIMORSKA HRVATSKA – PODNEBLJE  U Primorskoj Hrvatskoj prevladava toplo podneblje.  Ljeta su vruća s malo oborina, a zime blage, kišne i vjetrovite.  Uz obalu Jadranskoga mora pušu vjetrovi jugo, bura i maestral.  Biljke: kadulja, lavanda, hrast crnika, primorski bor.  Životinje: galeb, cvrčak, siva gušterica. | | | | DOMAĆA ZADAĆA  Učenici mogu riješiti zadatke u udžbeniku (str. 105). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri ispunjavanju Vennova dijagrama. | | Učenik s ubrzanim govorno-jezičnim razvojem može istražiti po čemu se razlikuju jugo, bura i maestral.  Učenik s ubrzanim govorno-jezičnim razvojem može istražiti koje zaštićene biljne vrste rastu u Primorskoj Hrvatskoj. | | | |

Pripremiti papire s naslovima *Smještaj i reljef Primorske Hrvatske*, *Podneblje Primorske Hrvatske*, *Živi svijet Primorske Hrvatske* te kartice s dijelovima rečenica.