|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 40. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Primorska Hrvatska – smještaj, reljef i podneblje** – sat vježbanja i ponavljanja | | DOS:[*Primorska Hrvatska – smještaj, reljef, podneblje*](https://hr.izzi.digital/DOS/54720/55525.html) | | | |
| CILJ SATA: Ponoviti i utvrditi smještaj, reljef, podneblje i živi svijet primorskih krajeva Republike Hrvatske. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Naučili smo*… Učenici su podijeljeni u tri skupine. Svaka skupina dobiva papir s naslovom (*Smještaj i reljef Primorske Hrvatske*, *Podneblje Primorske Hrvatske*, *Živi svijet Primorske Hrvatske*). Svaka skupina mora osmisliti i napisati rečenicu povezanu s naslovom na papiru. Kad skupine napišu rečenicu, papiri se izmjenjuju u smjeru kazaljke na satu. Nakon što svaka skupina napiše barem tri rečenice o zadanoj temi, igra se zaustavlja i provjeravamo napisano.  Učenici mogu pogledati [videozapis o reljefu i podneblju](https://hr.izzi.digital/DOS/54720/55525.html#block-1698841) primorskih krajeva u DOS-u *Primorska Hrvatska – smještaj, reljef, podneblje*.  Najava nastavne jedinice.  Čitamo zanimljivost o koraljima u udžbeniku (str. 103).  Učenici samostalno rješavaju 5. i 6. zadatak u udžbeniku (str. 103). Učiteljica/učitelj obilazi učenike, pomaže im i dodatno objašnjava.  Učenici mogu riješiti [osmosmjerku](https://hr.izzi.digital/DOS/54720/55525.html#block-1728980) u DOS-u *Primorska Hrvatska – smještaj, reljef, podneblje*.  Igramo igru *Pogodi otok*. Učenici dobivaju zemljovid Primorske Hrvatske. Učiteljica/učitelj odabire otok te govoreći strane svijeta objašnjava gdje se taj otok nalazi te koji ga otoci okružuju. Učenici pažljivo slušaju i pokušavaju odgonetnuti koji je otok učiteljica odabrala / učitelj odabrao. Igru nastavlja učenik koji je prvi prepoznao o kojemu se otoku radi.  Učenici su podijeljeni u parove. Svaki par dobiva karticu s dijelovima rečenica (v. prilog). Rečenice opisuju smještaj, reljef i podneblje Primorske Hrvatske. Igru započinje par koji je dobio karticu na kojoj prve dvije riječi govore o zavičajnoj regiji o kojoj smo govorili tijekom sata. Učenici čitaju početak rečenice napisane na kartici. Ostali parovi pažljivo slušaju te po smislu rečenice zaključuju koji bi bio nastavak. Par na čijoj kartici piše nastavak rečenice treba nastaviti čitati rečenicu.  Učenici mogu riješiti zadatak [*Ponovi što znaš*](https://hr.izzi.digital/DOS/54720/55525.html#block-1722847)u DOS-u *Primorska Hrvatska – smještaj, reljef, podneblje*. | | S  papir  razgovor  pisanje  F: usmeno izlaganje  DOS  udžbenik  F, I: čitanje  udžbenik  I: pisanje  DOS  zemljovid  F, I: razgovor  P  kartice  razgovor  DOS | osr B.2.4.  uku D.2.2.  ikt A.2.2.  uku A.2.1.  ikt A.2.2.  osr A.2.1.  osr B.2.4.  ikt A.2.2. | PID OŠ A.4.1.  PID OŠ A.4.3.  PID OŠ B.4.2.  PID OŠ B.4.4.  PID OŠ A.4.1.  PID OŠ B.4.2.  PID OŠ A.4.3.  PID OŠ B.4.4.  PID OŠ A.4.1.  PID OŠ A.4.3.  PID OŠ B.4.2.  PID OŠ B.4.4. |
| PLAN PLOČE  PRIMORSKA HRVATSKA – SMJEŠTAJ, RELJEF I PODNEBLJE  PONAVLJANJE | | | | DOMAĆA ZADAĆA  Uvježbati snalaženje na zemljovidu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu u igri *Pogodi otok*. | | Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Primorska Hrvatska – smještaj, reljef, podneblje*. | | | |

PRILOG

… jugo, bura i maestral.

… pojava. Vjetrovi koji pušu uz obalu Jadranskoga mora su…

… blage, kišne i vjetrovite. Snijeg je vrlo rijetka…

… podneblje. Ljeta su vruća s malo oborina, a zime su…

… brze i bistre. U Primorskoj Hrvatskoj prevladava toplo…

… crvenica. U Primorskoj Hrvatskoj rijeke su malobrojne, kratke…

… ostali dijelovi obale i more uz nju. U Primorskoj Hrvatskoj prevladava kameniti reljef…

Primorska Hrvatska smjestila se na jugozapadu i jugu Republike Hrvatske uz…

… Jadransko more. Čine je brojni otoci, poluotoci, uvale, zaljevi i…

… koji se naziva krš. Najčešće tlo na ovome je prostoru…