|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 44. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Primorska Hrvatska – gospodarstvo** – sat vježbanja i ponavljanja | | DOS: [*Primorska Hrvatska – gospodarstvo*](https://hr.izzi.digital/DOS/54720/55528.html) | | | |
| CILJ SATA: Ponoviti i utvrditi gospodarske djelatnosti krajeva Primorske Hrvatske te razumjeti njihovu uvjetovanost prirodno-zemljopisnim uvjetima i važnost za ostale krajeve Republike Hrvatske. | | | | | |
| ISHODI UČENJA: PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru pantomime. Učiteljica/učitelj priprema kartice s nazivima zanimanja kojima se bave ljudi u primorskim krajevima. Učenik izvlači karticu i oponaša rad zanimanja napisanoga na kartici, a ostali učenici trebaju prepoznati zanimanje koje učenik oponaša. Učiteljica/učitelj zapisuje na ploču nazive gospodarskih djelatnosti Primorske Hrvatske. Pogođene kartice s nazivima zanimanja stavljamo na ploču uz naziv gospodarske djelatnosti kojoj zanimanje pripada.  Najava nastavne jedinice.  Razgovaramo o gospodarstvu Primorske Hrvatske: Koje su gospodarske djelatnosti najčešće u Primorskoj Hrvatskoj? Koje voće i povrće uzgajaju ljudi na primorskim ravnicama? Koja su najplodnija područja Primorske Hrvatske? Zbog čega se mnogi ljudi u primorskim krajevima bave ribarstvom? Kako iskorištavaju ulovljenu ribu? Što su solane? Što se radi u solanama? Gdje se nalaze najveća hrvatska brodogradilišta? Gdje se nalazi najveća hrvatska putnička luka, a gdje najveća hrvatska teretna luka? Gdje se u Primorskoj Hrvatskoj nalaze nalazišta plina? Što su vjetroelektrane? Zašto je područje Primorske Hrvatske povoljno za izgradnju vjetroelektrana? Zašto se velik broj ljudi u primorskim krajevima bavi turizmom? Što privlači turiste u primorske krajeve?  Učenici samostalno rješavaju zadatke u udžbeniku (str. 114). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak [*Prouči fotografije i zaključi koja je gospodarska grana razvijena u primorskim krajevima*](https://hr.izzi.digital/DOS/54720/55528.html#block-1699045) u DOS-u *Primorska Hrvatska – gospodarstvo*.  Učenici samostalno rješavaju osmosmjerku (v. prilog). Učiteljica/učitelj obilazi učenike i pomaže im u pronalaženju riječi.  Učenici mogu riješiti zadatak [*Ponovi što znaš*](https://hr.izzi.digital/DOS/54720/55528.html#block-1707969) u DOS-u *Primorska Hrvatska – gospodarstvo*.  Igramo igru točno-netočno. Učiteljica/učitelj izgovara rečenice u vezi s gospodarstvom Primorske Hrvatske. Kad je izgovorena rečenica točna, učenici moraju stajati. Kad je izgovorena rečenica netočna, učenici čučnu. | | kartice  F, I  razgovor  F, I: razgovor  udžbenik  I: pisanje  DOS  nastavni listić  I: pisanje  DOS  F, I: razgovor | uku A.2.3.  pod C.2.1.  odr A.2.2.  odr A.2.2.  uku A.2.1.  ikt A.2.2.  uku A.2.1.  ikt A.2.2.  osr A.2.1.  OŠ TZK D.4.2. | PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3.  PID OŠ C.4.3. |
| PLAN PLOČE  PRIMORSKA HRVATSKA – GOSPODARSTVO  poljoprivreda ribarstvo pomorstvo industrija turizam | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju osmosmjerke. | | Učenik s ubrzanim govorno-jezičnim razvojem može istražiti gdje se u primorskim krajevima nalaze solane. | | | |

Pripremiti kartice s rečenicama o kulturno-povijesnim znamenitostima Primorske Hrvatske.

PRILOG

GOSPODARSTVO – PONAVLJANJE

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P** | **M** | **T** | **U** | **R** | **I** | **S** | **T** | **R** |
| **N** | **A** | **I** | **M** | **O** | **V** | **C** | **E** | **O** |
| **I** | **N** | **R** | **S** | **K** | **A** | **H** | **R** | **V** |
| **R** | **D** | **A** | **N** | **I** | **L** | **S** | **A** | **M** |
| **A** | **A** | **S** | **O** | **L** | **A** | **N** | **E** | **A** |
| **M** | **R** | **T** | **A** | **K** | **E** | **J** | **I** | **R** |
| **Ž** | **I** | **V** | **J** | **E** | **T** | **R** | **A** | **S** |
| **U** | **N** | **A** | **D** | **N** | **A** | **V** | **A** | **L** |
| **R** | **E** | **S** | **P** | **L** | **I** | **T** | **K** | **A** |

1. \_\_\_\_\_\_\_\_\_\_\_\_\_\_\_\_ su voće koje se uzgaja u dolini Neretve.

2. Biljka od koje se proizvodi maslinovo ulje zove se \_\_\_\_\_\_\_\_\_\_\_\_\_\_\_\_.

3. Najveća hrvatska putnička luka nalazi se u gradu \_\_\_\_\_\_\_\_\_\_\_\_\_\_\_.

4. Na pašnjacima obale i otoka uzgajaju se koze i \_\_\_\_\_\_\_\_\_\_\_\_.

5. Mjesta u kojima se bere morska sol nazivaju se \_\_\_\_\_\_\_\_\_\_\_\_\_\_\_.

6. Najveća hrvatska teretna luka nalazi se u gradu \_\_\_\_\_\_\_\_\_\_\_\_\_\_.

7. U vjetroelektranama se iskorištava energija \_\_\_\_\_\_\_\_\_\_\_\_\_.

8. Ljekovita mirisna biljka koja se upotrebljava za izradu sapuna i sredstava za tuširanje zove se \_\_\_\_\_\_\_\_\_\_\_\_\_\_\_\_\_.

9. Osoba koja dolazi u Primorsku Hrvatsku kako bi uživala u moru, toplome podneblju, prirodnim ljepotama i kulturno-  
-povijesnim spomenicima zove se \_\_\_\_\_\_\_\_\_\_\_\_\_\_\_\_\_\_\_\_.

10. Začinska ljekovita biljka koja se često upotrebljava u jelima i raste u primorskim krajevima zove se \_\_\_\_\_\_\_\_\_\_\_\_\_\_\_.