|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 46. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Primorska Hrvatska** – sat vježbanja i ponavljanja | | DOS: [*Primorska Hrvatska*](https://hr.izzi.digital/DOS/54720/55522.html) | | | |
| CILJ SATA: Ponoviti nastavne sadržaje o reljefu, smještaju, podneblju, naseljima, prometnoj povezanosti, gospodarstvu i kulturno-povijesnim znamenitostima Primorske Hrvatske. | | | | | |
| ISHODI UČENJA: PID OŠ A.4.1. Učenik zaključuje o organiziranosti ljudskoga tijela i životnih zajednica.; PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ B.4.1. Učenik vrednuje važnost odgovornoga odnosa prema sebi, drugima i prirodi.; PID OŠ B.4.2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.; PID OŠ B.4.3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.; PID OŠ B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.; PID OŠ C.4.1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta.; PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru asocijacija (v. prilog). Učiteljica/učitelj crta na ploči tablicu za igru. Učenici otkrivaju pojmove i zaključuju koje je konačno rješenje.  Najava nastavne jedinice.  Igramo igru *Sjećam se…* Učiteljica/učitelj podsjeća učenike kako smo dosad dosta razgovarali i učili o Primorskoj Hrvatskoj (o reljefu, smještaju, podneblju, naseljima, prometu, gospodarstvu i kulturno-povijesnim spomenicima). Sada će se svaki učenik tijekom četiri minute pokušati prisjetiti što više pojmova koje smo spomenuli u ta dva sata te od njih osmisliti rečenice. Nakon četiri minute čitamo rečenice i provjeravamo njihovu točnost.  Učenici su podijeljeni u parove. Svaki par dobiva papir na kojemu će nacrtati Vennov dijagram. Učiteljica/učitelj određuje koji će učenici na Vennovu dijagramu uspoređivati Primorsku i Gorsku Hrvatsku, a koji Primorsku i Nizinsku Hrvatsku. Učenici ispunjavaju Vennov dijagram. Kad većina parova završi s radom, provjeravamo napisano.  Učenici mogu riješiti zadatak po vlastitome izboru u DOS-u [*Primorska Hrvatska*](https://hr.izzi.digital/DOS/54720/55522.html).  Učiteljica/učitelj priprema fotografije kulturno-povijesnih znamenitosti primorskih krajeva. Učenici dobivaju zemljovide. Učiteljica/učitelj pokazuje učenicima fotografiju neke kulturno-povijesne znamenitosti. Učenici trebaju prepoznati kulturno-povijesnu znamenitost s fotografije, odrediti u kojemu se mjestu nalazi ili kojemu mjestu pripada te pokazati to mjesto na zemljovidu.  Učenici mogu riješiti zadatak po vlastitome izboru u DOS-u *Primorska Hrvatska*. | | F, I: razgovor  I: pisanje  F, I: razgovor  P  papir  razgovor  pisanje  F: usmeno izlaganje  DOS  fotografije  zemljovid  F, I: razgovor  DOS | osr A.2.1.  osr A.2.1.  osr B.2.4.  ikt A.2.2.  osr C.2.4.  osr A.2.1.  ikt A.2.2. | PID OŠ A.4.1.  PID OŠ A.4.3.  PID OŠ B.4.1.  PID OŠ B.4.2.  PID OŠ B.4.3.  PID OŠ C.4.1.  PID OŠ C.4.3.  PID OŠ A.4.1.  PID OŠ A.4.3.  PID OŠ B.4.1.  PID OŠ B.4.2.  PID OŠ B.4.3.  PID OŠ C.4.1.  PID OŠ C.4.3.  PID OŠ A.4.1.  PID OŠ A.4.3.  PID OŠ B.4.1.  PID OŠ B.4.2.  PID OŠ B.4.3.  PID OŠ B.4.4.  PID OŠ C.4.1.  PID OŠ C.4.3. |
| PLAN PLOČE  PRIMORSKA HRVATSKA – PONAVLJANE | | | | DOMAĆA ZADAĆA  Ponoviti nastavne sadržaje o Primorskoj Hrvatskoj.  Potražiti knjige, prezentacije, fotografije i slične materijale povezane s pojedinim krajem Republike Hrvatske. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu. | | Učenik s ubrzanim govorno-jezičnim razvojem može izraditi mentalnu mapu o Primorskoj Hrvatskoj. | | | |

PRILOG

|  |  |  |
| --- | --- | --- |
| tonovi plave boje | reljef | Istra |
| morski promet | kamenito područje | Kvarner |
| slano | malo obradive zemlje | Dalmacija |
| JADRANSKO MORE | KRŠ | ZAVIČAJNO PODRUČJE |
| PRIMORSKA HRVATSKA | | |