|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 4. |
| UČITELJICA/UČITELJ: | | | | NADNEVAK: | REDNI BROJ SATA: 55. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Susjedne države** – sat vježbanja i ponavljanja | | DOS: *Republika Hrvatska – susjedne države i Europska unija* | | | |
| CILJ SATA: Ponoviti i utvrditi imena susjednih država, razlikovati prirodne i umjetne granice. | | | | | |
| ISHODI UČENJA: PID OŠ A.4.3. Učenik objašnjava organiziranost Republike Hrvatske i njezina nacionalna obilježja.; PID OŠ C.4.3. Učenik objašnjava povezanost prirodnoga i društvenoga okružja s gospodarstvom Republike Hrvatske. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj priprema kartice na kojima su napisana imena susjednih država. Učenik izvlači karticu, traži na zemljovidu tu državu, a učenici moraju prepoznati koju državu učenik pokazuje. Ističemo vrstu granice koju određena država ima s Republikom Hrvatskom. Zaključujemo kako smo u igri prepoznali sve države koje su susjedne Republici Hrvatskoj.  Najava nastavne jedinice.  Razgovaramo: Što razgraničava susjedne države? Na koji se način određuje granica? U čemu je razlika između prirodne i umjetne granice? Koji dijelovi reljefa mogu činiti prirodnu granicu? Kako Republika Hrvatska surađuje sa susjednim državama? Na koji način prometna povezanost sa susjednim državama pomaže gospodarskomu razvoju Republike Hrvatske?  Učenici rješavaju zadatke u udžbeniku (str. 25 i 26). Učiteljica/učitelj obilazi učenike, pomaže im i dodatno objašnjava.  Učenici mogu riješiti zadatak povezan s fotografijom [prirodne granice Republike Hrvatske – Dunav](https://hr.izzi.digital/DOS/54720/55538.html#block-1632083) u DOS-u *Republika Hrvatska – susjedne države i Europska unija.*  Učenici su podijeljeni u parove. Jedan učenik imenuje susjednu državu, a drugi je pronalazi na zemljovidu, određuje kakva je granica između te države i Republike Hrvatske te imenuje nacionalnu manjinu u Hrvatskoj koja potječe iz te susjedne države. | | kartice  zemljovid  F, I: razgovor  F, I: razgovor  udžbenik  I: pisanje  DOS  P  zemljovid  razgovor | goo C.2.1.  osr A.2.1.  pod C.2.1.  uku A.2.1.  ikt A.2.2.  uku D.2.2.  osr A.2.1. | PID OŠ A.4.3.  PID OŠ A.4.3.  PID OŠ C.4.3.  PID OŠ A.4.3.  PID OŠ C.4.3.  PID OŠ A.4.3. |
| PLAN PLOČE  SUSJEDNE DRŽAVE – PONAVLJANJE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na zemljovidu.  Učiteljica/učitelj može pomoći učeniku s usporenim govorno-jezičnim razvojem u rješavanju 7. zadatka u udžbeniku. | | Učenik s ubrzanim govorno-jezičnim razvojem može izraditi oblak riječi u vezi sa susjednim državama na mrežnoj stranici Wordart.com. | | | |

Pripremiti kartice s rečenicama o Europskoj uniji.